'ദൂരേ ദൂരേ പോകാം...'; തൊട്ടപ്പനിലെ മനസ് നിറയ്ക്കുന്ന ഗാനമെത്തി\nKochi, First Published 20, May 2019, 7:29 PM IST\nഫഹദ് ഫാസിലാണ് ഫേസ്ബുക്കിലൂടെ തൊട്ടപ്പനിലെ ആദ്യ വീഡിയോ ഗാനം പുറത്ത് വിട്ടത്. മീനെ ചെമ്പുള്ളി മീനെ എന്ന് തുടങ്ങുന്ന ഗാനം ആലപിച്ചിരിക്കുന്നത് നിഖില് മാത്യൂ ആണ്. പി എസ് റഫീക്കിന്‍റെ വരികള്‍ക്ക് ലീല എല് ഗിരീഷ് കുട്ടന് സംഗീതം പകര്‍ന്നിരിക്കുന്നു\nകിസ്മത്ത് സംവിധായകന് ഷാനവാസ് ബാവക്കുട്ടിയും വിനായകനും ഒന്നിക്കുന്ന തൊട്ടപ്പന് ഇതിനകം വലിയ ചര്‍ച്ചയായി മാറിയിരുന്നു. നേരത്തെ, തൊട്ടപ്പനിലെ ലിറിക്ക് വീഡിയോയ്ക്ക് മികച്ച പ്രതികരണമാണ് ലഭിച്ചത്. 'പ്രാന്തന് കണ്ടലില്'എന്ന തുടങ്ങുന്ന ഗാനത്തിന്‍റെ ലിറിക് വീഡിയോയ്ക്ക് ശേഷം ഇപ്പോള് തൊട്ടപ്പനിലെ ആദ്യ വിഡിയോ സോംഗും പുറത്ത് വന്നിരിക്കുകയാണ്.\nഫഹദ് ഫാസിലാണ് ഫേസ്ബുക്കിലൂടെ തൊട്ടപ്പനിലെ ആദ്യ വീഡിയോ ഗാനം പുറത്ത് വിട്ടത്. മീനെ ചെമ്പുള്ളി മീനെ എന്ന് തുടങ്ങുന്ന ഗാനം ആലപിച്ചിരിക്കുന്നത് നിഖില് മാത്യൂ ആണ്. പി എസ് റഫീക്കിന്‍റെ വരികള്‍ക്ക് ലീല എല് ഗിരീഷ് കുട്ടന് സംഗീതം പകര്‍ന്നിരിക്കുന്നു. ഫ്രാന്‍സിസ് നൊറോണയുടെ കഥയ്ക്ക് പി എസ് റഫീഖാണ് തിരക്കഥയൊരുക്കിയിരിക്കുന്നത്.\nമുഴുനീള നായക കഥാപാത്രമായി വിനായകന് ആദ്യമായെത്തുന്ന ചിത്രവുമാണ് തൊട്ടപ്പന്. കടമക്കുടി, വളന്തക്കാട്, ആലപ്പുഴയിലെ പൂച്ചാക്കല് എന്നിവിടങ്ങളിലായിരുന്നു ചിത്രീകരണം. ഛായാഗ്രഹണം സുരേഷ് രാജന്. പശ്ചാത്തലസംഗീതം ജസ്റ്റിന്. വിനായകനൊപ്പം റോഷന് മാത്യു, മനോജ് കെ ജയന്, കൊച്ചുപ്രേമന്, പോളി വില്‍സണ് എന്നിവരും പ്രധാന കഥാപാത്രങ്ങളെ അവതരിപ്പിക്കുന്നു.\nLast Updated 20, May 2019, 7:33 PM IST\nvinayakan star thottappan\nthottappan first video song\nr thottappan first video


യുവ നായികമാർക്കൊപ്പം മിന്നി തിളങ്ങി മെഗാസ്റ്റാർ ; ഒരു കുട്ടനാടൻ ബ്ലോഗ് ഓണത്തിനെത്തുന്നു..!\nYou are at:Home»Latest News»യുവ നായികമാർക്കൊപ്പം മിന്നി തിളങ്ങി മെഗാസ്റ്റാർ ; ഒരു കുട്ടനാടൻ ബ്ലോഗ് ഓണത്തിനെത്തുന്നു..!\nഈ കൊല്ലം ഓണത്തിന് എത്തുന്ന മമ്മൂട്ടി ചിത്രമാണ് സേതു സംവിധാനം ചെയ്ത ഒരു കുട്ടനാടൻ ബ്ലോഗ്. ഹരി എന്ന നാടൻ കഥാപാത്രമായി മമ്മൂട്ടി എത്തുന്ന ഈ ചിത്രത്തിൽ മമ്മൂട്ടിക്ക് മൂന്ന് നായികമാർ ആണുള്ളത്. അനു സിതാര, ലക്ഷ്മി റായ്, ഷംന കാസിം എന്നിവരാണ് ഈ വേഷങ്ങൾ ചെയ്യുന്നത്. മമ്മൂട്ടിയും മൂന്ന് നായികമാരുമൊത്തുമുള്ള ചിത്രത്തിന്റെ പുതിയ പോസ്റ്റർ സിനിമാ പ്രേമികൾക്കിടയിലും ആരാധകരുടെ ഇടയിലും ഇപ്പോൾ തരംഗമായി മാറുകയാണ്. സത്യം പറഞ്ഞാൽ യുവ നായികമാർക്കിടയിൽ അവരേക്കാളും മിന്നി തിളങ്ങിയാണ് മമ്മൂട്ടി നില്കുന്നത്. കാരണം അദ്ദേഹത്തിന്റെ സൗന്ദര്യത്തിനു മുന്നിൽ മൂന്നു നായികമാരും നിക്ഷ്പ്രഭരായി പോയി എന്ന് തന്നെ പറയാം. ഏതായാലും മമ്മൂട്ടി അവരോടൊപ്പം നിൽക്കുന്ന പുതിയ പോസ്റ്റർ വളരെ മനോഹരമാണ് എന്ന് പറയാതെ വയ്യ. ഈ പ്രായത്തിലും ഒരു ചെറുപ്പക്കാരനെ പോലെ എനെർജെറ്റിക് ആയ ശരീര ഭാഷയാണ് അദ്ദേഹത്തിന്റെ അഴക്.\nസേതു ആദ്യമായി സംവിധാനം ചെയ്ത ഈ ചിത്രം രചിച്ചതും അദ്ദേഹം തന്നെയാണ്. വളരെ വ്യത്യസ്തമായ രീതിയിൽ കഥ പറയുന്ന ഈ ചിത്രം നിർമ്മിച്ചിരിക്കുന്നത് അനന്താ വിഷന്റെ ബാനറിൽ മുരളീധരനും ശാന്താ മുരളീധരനും ചേർന്നാണ്. മമ്മൂട്ടിയോടൊപ്പം സണ്ണി വെയ്ൻ , ആദിൽ ഇബ്രാഹിം, സഞ്ജു ശിവറാം , ജേക്കബ് ഗ്രിഗറി, ഷഹീൻ സിദ്ദിഖ്, നെടുമുടി വേണു, സോഹൻ സീനുലാല് തുടങ്ങി ഒരു വലിയ താര നിര തന്നെ അണിനിരക്കുന്ന ഈ ചിത്രത്തിന് ദൃശ്യങ്ങൾ ഒരുക്കിയത് പ്രദീപ് നായരും സംഗീതം പകർന്നിരിക്കുന്നത് ശ്രീനാഥും ആണ്.\nഈ ചിത്രത്തിന്റെ ഓരോ പോസ്റ്ററുകൾക്കും വലിയ സ്വീകരണം ആണ് ലഭിക്കുന്നത്. ചിത്രത്തിന്റെ ടീസറും മികച്ച അഭിപ്രായം നേടിയെടുത്തിരുന്നു. കഴിഞ്ഞ ദിവസമായിരുന്നു ഒരു കുട്ടനാടൻ ബ്ലോഗിന്റെ ഓഡിയോ ലോഞ്ച് നടന്നത്. വരുന്ന ഓഗസ്റ്റ് ഇരുപത്തതിനാലിനു ഈ ചിത്രം തീയേറ്ററുകളിൽ എത്തും. മമ്മൂട്ടിയുടെ ഈ വർഷത്തെ അഞ്ചാമത്തെ റിലീസ് ആണ് ഈ ചിത്രം.\nPrevious Articleകേരളത്തിൽ റെക്കോർഡ് തുക വിതരണാവകാശം ആവശ്യപ്പെട്ട് സൂപ്പർസ്റ്റാറിന്റെ ബ്രമാണ്ട ചിത്രം 2.0\nNext Article തിരോന്തരം ആണ്, പദ്മനാഭന്റെ മണ്ണാണ് ; ബിജു മേനോന്റെ മാസ്സ് ഡയലോഗുമായി പടയോട്ടം ട്രൈലെർ ..!


ചാർട്ടേഡ് വിമാനങ്ങളുടെ പേരിലെ തട്ടിപ്പിൽ വീഴരുത്; ദുബായിലെ ഇന്ത്യൻ കോൺസുലേറ്റ് | Malayalam News\nദുബായ്- ചാർട്ടേർഡ് വിമാനങ്ങളുടെ പേരിലുള്ള തട്ടിപ്പിൽ വീഴരുതെന്ന് ദുബായിലെ ഇന്ത്യൻ കോൺസുലേറ്റ് മുന്നറിയിപ്പ് നൽകി. നിലവിൽ ദുബായിൽനിന്ന് ഇന്ത്യയിലേക്ക് ചാർട്ടേർഡ് വിമാനങ്ങൾ അനുവദിക്കാൻ തീരുമാനമായിട്ടില്ലെന്നും കോൺസുലേറ്റ് അധികൃതർ അറിയിച്ചു. ചാർട്ടേർഡ് വിമാനങ്ങളുടെ പേരിൽ പണം തട്ടാൻ ചിലർ ശ്രമിക്കുന്നതായും കോൺസുലേറ്റ് വ്യക്തമാക്കി.\nചാർട്ടേഡ് വിമാനത്തിൽ ഇന്ത്യയിൽ എത്തിക്കാമെന്നും ഇതിന് മുൻകൂർ പണം നൽകണമെന്നുമാണ് ചില ട്രാവൽ എജൻസികളും മറ്റും തെറ്റിദ്ധരിപ്പിക്കുന്നത്. നാട്ടിലെത്തിയാൽ കഴിയാനുള്ള ക്വാറന്റീൻ കേന്ദ്രത്തിന്റെ പണവും ഇവരിൽനിന്ന് ആവശ്യപ്പെടുന്നുണ്ട്.\nചാർട്ടേഡ് വിമാനങ്ങൾക്കുള്ള അനുമതിക്കായുള്ള ചർച്ച നടക്കുന്നുണ്ട്. ലഭിച്ചാൽ അക്കാര്യം കോൺസുലേറ്റ് അറിയിക്കും. തട്ടിപ്പുകൾക്ക് ഇരയാകരുതന്നും കോൺസുലേറ്റ് പുറത്തിറക്കിയ വാർത്താക്കുറിപ്പിലുണ്ട്.\nGulf Dubai kerala Charterd flight


ഒരു ചന്ദനമരം; വില അഞ്ചുകോടി രൂപ : Deepika.com Sunday Special\nഒരു ചന്ദനമരത്തിന് അഞ്ചു കോടി രൂപ വില. അതെ, മറയൂർ കാടുകളിലെ ഏറ്റവും വലിയ ചന്ദനത്തിന്‍റെ മതിപ്പുവില അഞ്ചു കോടിയാണ്. ഒരു കോടിയ്ക്കു മുകളിൽ വിലയുള്ള ചന്ദനമരങ്ങൾ മറയൂരിൽ പലതാണെന്നിരിക്കെ മരങ്ങളുടെ മൂല്യം അളന്നാൽ കേരളത്തിൽ ഏറ്റവും വിലപിടിച്ച സ്ഥലമാണ് മറയൂർ.\nമൂന്നാർ മലഞ്ചെരുവുകളിലൂടെയുള്ള യാത്രയിൽ മറയൂർ റോഡിന്‍റെ വശങ്ങളിൽ നിൽക്കുന്ന ചന്ദനവനം നൽകുന്ന തണലും കുളിർമയും കാഴ്ചയും വ്യത്യസ്തമായ അനുഭവമാണ്. വിലയും നിലയും ഏറെയായതിനാലാണ് ചന്ദനത്തിന് രാജകീയമരം എന്ന വിശേഷണമുള്ളത്.\nഓരോ ചന്ദനമരത്തിനും എണ്ണവും അളവും കുറിച്ച് വനപാലകർ രാവും പകലും നിരീക്ഷണം നടത്തുന്ന ഫോറസ്റ്റ് ഡിവിഷനാണ് മറയൂർ. 15 ചതുരശ്ര കിലോമീറ്ററിൽ സംരക്ഷിക്കപ്പെടുന്നത് 56,800 ചന്ദനമരങ്ങളാണ്.\nലക്ഷണമൊത്ത ഒരു കിലോ ചന്ദനത്തടിക്കു 16,000 രൂപയാണ് വില. തടി മാത്രമല്ല തൊലിയ്ക്കും വേരിനും വിലയുള്ള മരമാണ് ചന്ദനം. തൊലിക്കു കിലോയ്ക്ക് 250 രൂപയാണ് നടപ്പുവില.\nകേരളത്തിലെ ഏക ചന്ദന ഡിപ്പോ സ്ഥിതി ചെയ്യുന്ന മറയൂർ ഡിവിഷൻ നിതാന്ത ജാഗ്രതയിലാണ്. 12 അടി ഉയരമുള്ള മതിലിനുള്ളിലാണ് സിസിടിവി ക്യാമറ നിരീക്ഷണമുള്ള ചന്ദനം സൂക്ഷിക്കുന്ന ഗോഡൗണ്. മൂന്നു ഗോഡൗണുകളിലായി സൂക്ഷിക്കാൻ കഴിയുന്നത് 500 ടണ് ചന്ദനം. ഉണങ്ങിയതും മൃഗങ്ങൾ കുത്തിമറിക്കുന്നതുമായ മരങ്ങളും കാറ്റത്ത് ഒടിഞ്ഞ ശിഖിരങ്ങളും ചന്ദന ഡിപ്പോയിൽ ശേഖരിക്കും.\nഫോറസ്റ്റ് കോഡിൽ ചന്ദനമരം എടുക്കുന്നതിനു പ്രത്യേക നടപടിക്രമം ഉണ്ട്. ഏതു സ്ഥലത്തുനിന്നാണ് മരം എടുക്കുന്നതെന്ന് റേഞ്ച് ഓഫിസറും ഡിഎഫ്ഒയും രേഖപ്പെടുത്തണം. ഫീൽഡിൽ പോകുന്പോൾ ഒന്നിലേറെ ജീവനക്കാരുണ്ടാവണം. എങ്ങനെ മരം മുറിക്കണം, എപ്പോൾ മുറിക്കണം, ഏതു ഭാഗങ്ങളെല്ലാം ഉപയോഗിക്കണം എന്നെല്ലാം രേഖപ്പെടുത്തും. എല്ലാ ചന്ദന മരവും മൂന്നു വർഷം കൂടുന്പോൾ നന്പർ ചെയ്യും.\nചന്ദനമരം പൂർണ വളർച്ച എത്തണമെങ്കിൽ 15 വർഷം മുതൽ 30 വർഷം വരെയെടുക്കും. മറ്റിടങ്ങളിലെ ചന്ദന മരങ്ങളെക്കാൾ മറയൂർ ചന്ദന മരത്തിൽ കാതലും എണ്ണയും കൂടുതലാണ്. 50 സെന്‍റീമീറ്റർ ചുറ്റളവുള്ള മരമാണ് വനംവകുപ്പിന്‍റെ വിലയിരുത്തലിൽ വളർച്ചയെത്തിയത്. മഴനിഴൽ പ്രദേശമായ മറയൂരിലെ വരണ്ട കാലാവസ്ഥയാണ് നന്നായി കാതൽ ഉണ്ടാവാൻ കാരണം. ഒരു വർഷം ശരാശരി ഒരു സെന്‍റീമീറ്റർ മാത്രമാണ് ചന്ദന മരത്തിന്‍റെ വളർച്ച.\nവ്യക്തികൾക്കു ചന്ദനം വളർത്തി വനംവകുപ്പിനു വിൽക്കാൻ അനുമതിയായതോടെ മറയൂർ കാടുകളിൽ ശേഖരിക്കുന്ന വിത്ത് ശേഖരിച്ച് ഉൽപാദിപ്പിക്കുന്ന ചന്ദന തൈകൾ മറയൂർ നാച്ചിവയൽ ഫോറസ്റ്റ് സ്റ്റേഷനു സമീപം വിൽപനയ്ക്കുണ്ട്. ഒരെണ്ണത്തിന് 75 രൂപ നിരക്കിൽ അയ്യായിരത്തോളം തൈകളാണ് ഈ സീസണിൽ വിറ്റുപോയത്.\nസ്വകാര്യവ്യക്തികളുടെ പുരയിടത്തിൽ ചന്ദനമരങ്ങൾ ഉണ്ടെങ്കിൽ മരത്തിനും സ്ഥലത്തിനും സർക്കാർ ബാധ്യതയില്ലാത്ത സാഹചര്യത്തിൽ ഉടമയ്ക്ക് സർക്കാർ പണം നൽകും. തഹസിൽദാർ തസ്തികയിൽ കുറയാത്ത ഉദ്യോഗസ്ഥൻ സർക്കാർഭൂമിയല്ലെന്നും ബാധ്യതയില്ലെന്നും സാക്ഷ്യപത്രം നൽകിയാൽ പണം ലഭിക്കും.\nഇപ്പോഴത്തെ നിയമം അനുസരിച്ച് മരം ഭീഷണിയിലോ ചരിഞ്ഞുവീണ നിലയിലോ ആണെങ്കിൽ വിൽക്കാം. വീടിന്‍റെ പുനർനിർമാണത്തിനും മതിൽക്കെട്ട് തുടങ്ങിയ കാര്യങ്ങൾക്കും ചന്ദനം വിൽക്കാം. ഇതിന് പ്രദേശത്തിന്‍റെ ചുമതലയുള്ള ഡിഎഫ്ഒ യുടെ അനുമതി വാങ്ങണം. വനംവകുപ്പ് മരത്തിന്‍റെ വേരടക്കം എടുത്ത് രേഖ തയാറാക്കി മയൂരിലേക്ക് കൊണ്ടുവരും. മറ്റു മരങ്ങളെ പോലെ ക്യുബിക് അടിയിലോ,ക്യുബിക് മീറ്റർ അല്ല മറിച്ച് കിലോഗ്രാമിൽ ആണ് ചന്ദന മരത്തിന്‍റെ തൂക്കം കണക്കാക്കുന്നത്.\nചന്ദനം 15 വിഭാഗങ്ങളായി തരംതിരിച്ചാണ് ലേലം നടത്തുക. ഫസ്റ്റ് ക്ലാസ് കിലോയ്ക്ക് 16,000രൂപയും സെക്കൻഡ് ക്ലാസിനു 14,000 രൂപയുമാണ് വില. ഇതിനൊപ്പം 23 ശതമാനം നികുതിയുണ്ട്. 2012വരെ മരത്തിന്‍റെ 70 ശതമാനം വില ഉടമസ്ഥനും ബാക്കി സർക്കാരിനുമായിരുന്നു.\nഇപ്പോൾ, സ്വകാര്യവ്യക്തിയുടെ സ്ഥലത്തുനിന്ന് ചന്ദനം ശേഖരിച്ച് മറയൂരിൽ കൊണ്ടുവന്ന് ചെത്തിയൊരുക്കി ലേലത്തിൽ വെച്ച് വാങ്ങിയവർക്കു വിട്ടു നൽകുന്നതുവരെയുള്ള ചെലവു മാത്രം കുറവു ചെയ്തു ബാക്കി തുക മുഴുവൻ ഉടമസ്ഥനു നൽകും.ഇത്തരത്തിൽ മരത്തിന്‍റെ വിലയുടെ 95 ശതമാനംവരെ ഉടമയ്ക്ക് കിട്ടാം. സ്വകാര്യ ഭൂമിയിൽനിന്നും ഡിപ്പോയിലേക്കു ചന്ദനമരം വരുന്നുണ്ട്. ഒന്നരവർഷം മുൻപ് മറയൂരിലെ സ്വകാര്യ വ്യക്തിയുടെ ചന്ദന മരത്തിനു 34 ലക്ഷം രൂപ വില ലഭിച്ചു. ലേലം ചെയ്യുന്പോൾ ഉടമയ്ക്കു ട്രഷറി വഴിയാണ് പണം നൽകുക.\nമണ്ണും കാലാവസ്ഥയും മറയൂർ ചന്ദനത്തിന്‍റെ പ്രത്യേകത വർധിപ്പിക്കുന്ന ഘടകങ്ങളാണ്. മറയൂരിൽ മഴ കുറവാണ്. ഭൂമിയുടെ ചെരിവും പ്രത്യേകതയാണ്. സമുദ്രനിരപ്പിൽനിന്ന് 580 മീറ്റർ ഉയരത്തിൽ 64 ചതുരശ്ര കിലോമീറ്ററാണ് മറയൂർ ഡിവിഷൻ.\nസുക്ഷമതയോടെയും വൈദഗ്ധ്യത്തോടെയമാണ് ചന്ദന മരം ചെത്തിയൊരുക്കുന്നത്. പിഴുതെടുക്കുന്നത് എത്ര വലിയ മരമാണെങ്കിലും ഒരു മീറ്റർ നീളത്തിലാണ് കഷ്ണങ്ങളാക്കുന്നത്. ചെത്തിയൊരുക്കുന്ന പണിപ്പുരയിലേക്കും സൂക്ഷിക്കുന്ന ഗോഡൗണിലേക്കും ആർക്കും പ്രവേശനമില്ല. വനംവകുപ്പിന്‍റെ പണിപുരയിൽ ചന്ദനം ചെത്തിയൊരുക്കലിന്‍റെ ശിൽപികൾ മുതുവാൻമാരും പരിചിതരായ ഗ്രാമവാസികളുമാണ്.\nഎന്നാൽ കാട്ടിൽ നിന്ന് തരിപോലും നഷ്ടപ്പെടാതെ ചന്ദനം പിഴുതെടുക്കാൻ വിദഗ്ധർ മലപ്പുലയരാണ്. മുറിക്കുന്പോൾ അറക്കപ്പൊടിപോലും നഷ്ടപ്പെടാതിരിക്കാൻ ചാക്ക് വിരിച്ച് അതും ശേഖരിക്കും.


ഷാരുഖിന്റെ മകനും താരപുത്രിയെയും കുറിച്ചുള്ള ഗോസിപ്പുകള് പ്രചരിക്കാനുള്ള കാരണം ഇതാണ് | Breaking News from Kerala Districts India and World. News Sports News Cricket News Updates\nOct 24, 2021 12:50 PM | By Susmitha Surendran\nബോളിവുഡിന്റെ കിംഗ് ഖാനായ ഷാരുഖ് ഖാന്റെ കുടുംബം വലിയൊരു പ്രതിസന്ധിയിലൂടെ കടന്ന് പോവുകയാണ്. ഷാരുഖിന് പിന്നാലെ മക്കളും സിനിമയിലേക്ക് എത്തുമെന്ന് കരുതി കാത്തിരിക്കുന്ന ആരാധകര്‍ക്ക് മുന്നിലേക്ക് വലിയൊരു കേസാണ് വന്നത്. താരത്തിന്റെ മൂത്തമകന് ആര്യന് ഖാന് ലഹരി കേസില് കുടുങ്ങിയിരിക്കുകയാണ്. ആഢംബര കപ്പലില് നടത്തിയ ലഹരി പാര്‍ട്ടിയില് നിന്നുമാണ് താരപുത്രനെ കസ്റ്റഡിയിലെടുക്കുന്നത്. ആഴ്ചകളായിട്ടും ജാമ്യം പോലും ലഭിക്കാത്ത സാഹചര്യത്തിലൂടെ കടന്ന് പോവുകയാണ്.\nഇതിനിടെ ആര്യനുമായി ബന്ധപ്പെട്ടുള്ള നിരവധി വാര്‍ത്തകളാണ് ദിനംപ്രതി പുറത്ത് വന്ന് കൊണ്ടിരിക്കുന്നത്. ആര്യന് അറസ്റ്റിലായതിന് പിന്നാലെ പല പ്രമുഖ താരങ്ങളുടെ മക്കളും എന്‍സിബിയുടെ പരിധിയിലൂടെയാണ് പോവുന്നത്. താരപുത്രിയും നടിയുമായ അനന്യ പാണ്ഡെയ്ക്ക് രണ്ട് തവണ സമന്‍സ് ലഭിക്കുകയും ചെയ്തിരുന്നു. ഇതോടെ ആര്യനും അനന്യയും തമ്മിലുള്ള ബന്ധത്തെ കുറിച്ചുള്ള കഥകളും നാട്ടില് പാട്ടായി. താരപുത്രൻ്റെ പ്രണയത്തെ കുറിച്ചും കൂട്ടുകാരെ കുറിച്ചുമുള്ള കഥകളാണ് ഇപ്പോൾ വൈറലാവുന്നത്.\nആര്യന് ഖാന് അറസ്റ്റിലായതിന് പിന്നാലെ അദ്ദേഹത്തിന്റെ വാട്‌സാപ്പ് ചാറ്റുകള് കേന്ദ്രീകരിച്ചുള്ള അന്വേഷണം നടന്നിരുന്നു. അതില് അനന്യ പാണ്ഡെയുടെ ചാറ്റില് ലഹരി ഉപയോഗിക്കുന്നതുമായി ബന്ധപ്പെട്ട സംസാരം നടന്നതായിട്ടാണ് അറിയുന്നത്. അവര് സ്ഥിരമായി ഇത് സംബന്ധിച്ച് സംസാരിച്ചിരുന്നതായിട്ടാണ് കണ്ടുപിടുത്തം. അടുത്തിടെ തനിക്ക് കൂടി ലഹരി കൊണ്ട് വരാന് ആര്യന് അനന്യയോട് ആവശ്യപ്പെട്ടതായും അതിന് താരപുത്രി മറുപടി കൊടുത്തെന്നും ചാറ്റിലുള്ളതായി പറയപ്പെടുന്നു.\nഅതേ സമയം ആര്യന് ഖാനും അനന്യയും പ്രണയത്തിലായിരുന്നു എന്ന തരത്തില് ഗോസിപ്പുകള് മുന്‍പേ പ്രചരിച്ചിരുന്നു. 2019 മുതലാണ് താരപുത്രിയും താരപുത്രനും തമ്മില് ഡേറ്റിങ്ങിലാണെന്ന് പുറംലോകം അറിഞ്ഞ് തുടങ്ങിയത്. ആ കാലത്ത് തന്നെ ലണ്ടനിലുള്ള ഒരു വ്‌ളോഗറുമായിട്ടും ആര്യന് ഇഷ്ടത്തിലാണെന്ന കിംവദന്തി പ്രചരിച്ചിരുന്നു. ഡെക്കാന് ക്രോണിക്കല് പറഞ്ഞത് പ്രകാരം ആര്യനും വ്‌ളോഗറും തമ്മിലുള്ളത് വെറും ഗോസിപ്പ് മാത്രമാണെന്നാണ്. എന്നാല് അനന്യയുമായി സൗഹൃദം എന്നും കാത്തുസൂക്ഷിച്ചിരുന്നു. ഷാരുഖ് ഖാന്റെ മകള് സുഹാനയും അനന്യയും തമ്മിലുള്ള സൗഹൃദമാണ് ആര്യനുമായിട്ടുള്ള ബന്ധത്തിലേക്ക് എത്തുന്നത്.\nസുഹാനയെ കാണുന്നതിനായി ഷാരുഖിന്റെ വീട്ടിലേക്ക് അനന്യ എത്താറുണ്ട്. ശേഷം ആര്യനുമായി കറങ്ങാന് പോവുകയാണെന്നാണ് റിപ്പോര്‍ട്ടില് സൂചിപ്പിക്കുന്നത്. ഇതേ കേസില് നടന് സഞ്ജയ് കപൂറിന്റെ മകള് ഷനയ കപൂറിന്റെ പേരും മുഴങ്ങി കേള്‍ക്കുന്നുണ്ട്. ബോളിവുഡിലെ സൂപ്പര് താരങ്ങള്‍ക്കിടയിലുള്ള പോലെ വലിയൊരു സൗഹൃദം അവരുടെ മക്കള്‍ക്കിടയിലും കാത്തുസൂക്ഷിക്കുന്നുണ്ടെന്നാണ് ഈ റിപ്പോര്‍ട്ടുകളില് നിന്നും വ്യക്തമാവുന്നത്. നിലവില് ആര്യനെ പോലെ മറ്റ് താരങ്ങളുടെ മക്കളും അകപ്പെട്ടിട്ടുണ്ടോ എന്ന അന്വേഷണം ശക്തമാവുകയാണ്.\nകുടുംബത്തിന്റെ കാര്യത്തില് ഏറെ ആശങ്കയും ആകുലതകളും ഉള്ള നടനാണ് ഷാരുഖ് ഖാന്. മക്കള്‍ക്ക് നല്ല വിദ്യാഭ്യാസം കൊടുക്കുന്ന കാര്യത്തില് അദ്ദേഹം മുന്നിലായിരുന്നു. വിദ്യഭ്യാസത്തിന് ശേഷമേ സിനിമയിലേക്കുള്ള താല്‍പര്യത്തെ പ്രോത്സാഹിപ്പിക്കുകയുള്ളുവെന്ന് താരരാജാവ് മുന്‍പ് വ്യക്തമാക്കിയിരുന്നു. പഠനം പൂര്‍ത്തിയാക്കിയതിന് ശേഷം ആര്യന് സിനിമയിലേക്ക് എത്തിയിരുന്നു. പിതാവിനെ പോലെ അഭിനയിക്കാന് താല്‍പര്യം കുറവായത് കൊണ്ട് സിനിമയുടെ അണിയറയില് പ്രവര്‍ത്തിക്കുകയായിരുന്നു ആര്യന്.\nസിനിമയിൽ സജീവമാവുന്നതിനുള്ളിൽ വലിയ തിരിച്ചടിയാണ് താരപുത്രന് ലഭിച്ചത്. വൈകാതെ മകള് സുഹാനയും അഭിനയത്തിലേക്ക് ചുവടുവെക്കുമെന്ന് കരുതിയിരിക്കുമ്പോഴാണ് കേസില് കുടുങ്ങുന്നത്. അതേ സമയം മകനെ കുറിച്ചോ കേസിനെ കുറിച്ചോ ഷാരുഖ് ഖാൻ അടങ്ങുന്ന കുടുംബം ഇതുവരെ പ്രതികരിച്ചിട്ടില്ല. മാധ്യമങ്ങളടക്കം താരകുടുംബത്തിന് പിന്നാലെ കൂടിയെങ്കിലും വൈകാതെ ഇക്കാര്യത്തിലൊരു വ്യക്തത വരുമന്നാണ് പ്രതീക്ഷിക്കുന്നത്.\nThis is the reason for the spread of gossips about Shah Rukh's son and Taraputri


usain bolt sprinter turned footballer - Malayalam MyKhel\n» 'ഈ പണി നമുക്ക് പറഞ്ഞതല്ല'; ഉസൈന് ബോള്‍ട്ട് ഫുട്‌ബോള് കരിയര് അവസാനിപ്പിച്ചു\nUpdated: Thursday, January 24, 2019, 9:06 [IST]\nജമൈക്ക: സ്പ്രിന്റ് ഇതിഹാസം ഉസൈന് ബോള്‍ട്ടിന്റെ പ്രൊഫഷണല് ഫുട്‌ബോള് സ്വപ്‌നം പൊലിഞ്ഞു. അത്‌ലറ്റിക്‌സില് നിന്ന് വിരമിച്ച ശേഷം പ്രൊഫഷണല് ഫുട്ബോളില് ഒരുകൈ നോക്കാനിറങ്ങിയ ബോള്‍ട്ടിന് പ്രതീക്ഷിച്ച മികവ് കാട്ടാനാകാത്തതോടെയാണ് ഫുട്‌ബോള് പാതിവഴിയില് ഉപേക്ഷിക്കുന്നത്. ചില ക്ലബ്ബുകളുമായി കരാറിലെത്താന് ശ്രമിച്ചിരുന്നെങ്കിലും ജമൈക്കന് താരത്തിന് ഫുട്‌ബോള് വഴങ്ങിയില്ല.\nഇംഗ്ലീഷ് ക്ലബ്ബ് മാഞ്ചസ്റ്റര് യുണൈറ്റഡിന് വേണ്ടി കളിക്കുകയായിരുന്നു ബോള്‍ട്ടിന്റെ സ്വപ്നം. ഇതിന് മുന്നോടിയായി ചില ക്ലബ്ബുകളില് പരിശീലിക്കുകയും പരിശീലന മത്സരം കളിക്കുകയും ചെയ്തു. ഓസ്‌ട്രേലിയന് ക്ലബ്ബായ മറൈനേഴ്‌സിനായി ഒരു സന്നാഹ മത്സരത്തില് ഇരട്ട ഗോളുകളോടെ വരവറിയിക്കാനും താരത്തിനായി. എന്നാല്, ക്ലബ്ബ് കരാര്‍തുക കുറച്ചതോടെ ബോള്‍ട്ട് ക്ലബ്ബ് വിടുകയായിരുന്നു.\nഫുട്‌ബോള് കരിയര് താന് ഏറെ ആസ്വദിച്ചെന്ന് ബോള്‍ട്ട് പറഞ്ഞു. ശരിയായ രീതിയിലല്ല കാര്യങ്ങള് നടന്നതെന്ന് പറയാന് താന് ആഗ്രഹിക്കുന്നില്ല. അതേസമയം, താന് ഏറെ ആസ്വദിച്ചു. ഒരുപാട് കാര്യങ്ങള് പഠിക്കാനായി. വലിയൊരു അനുഭവമായിരുന്നു അത്. അത് തന്നെയാണ് ഫുട്‌ബോള് തനിക്ക് സമ്മാനിച്ച നേട്ടെമെന്നും ബോള്‍ട്ട് പറഞ്ഞു. നേരത്തെ നോര്‍വീജിയന് ക്ലബ്ബ് സ്‌റ്റോമ്‌സ് ഗോഡ്‌സെറ്റ്, ജര്‍മന് ടീം ബൊറൂസിയ ഡോട്ടമുണ്ട് തുടങ്ങിയവര്‍ക്കൊപ്പവും ബോള്‍ട്ട് പരീശീലനത്തിനിറങ്ങിയിരുന്നു. 100, 200 മീറ്റര് ഓട്ടത്തില് ലോക റെക്കോര്‍ഡ് ബോള്‍ട്ടിന്റെ പേരിലാണ്.\nRead more about: usain bolt football ഉസൈന് ബോള്‍ട്ട് ഫുട്‌ബോള് ജമൈക്ക\nStory first published: Thursday, January 24, 2019, 9:02 [IST]


രാജ്യത്ത് വൈറസ് ബാധിതരുടെ എണ്ണം 97 ലക്ഷം കടന്നു; പുതുതായി രോഗം സ്ഥിരീകരിച്ചത് 26567 പേര്‍ക്ക്, 24 മണിക്കൂറിനിടെ 385 മരണം - BIGNEWSLIVE | Latest Malayalam News\nരാജ്യത്ത് വൈറസ് ബാധിതരുടെ എണ്ണം 97 ലക്ഷം കടന്നു; പുതുതായി രോഗം സ്ഥിരീകരിച്ചത് 26567 പേര്‍ക്ക്, 24 മണിക്കൂറിനിടെ 385 മരണം\nന്യൂഡല്‍ഹി: രാജ്യത്ത് വൈറസ് ബാധിതരുടെ എണ്ണം 97 ലക്ഷം കടന്നു. കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 26567 പേര്‍ക്കാണ്. ഇതോടെ വൈറസ് ബാധിതരുടെ എണ്ണം 97,03,770 ആയി ഉയര്‍ന്നു.\nവൈറസ് ബാധമൂലം കഴിഞ്ഞ 24 മണിക്കൂറിനിടെ 385 പേരാണ് മരിച്ചത്. ഇതോടെ മരണസംഖ്യ 1,40,958 ആയി ഉയര്‍ന്നു. അതേസമയം കഴിഞ്ഞ 24 മണിക്കൂറിനിടെ 39,045 പേരാണ് രോഗമുക്തി നേടിയത്. ഇതോടെ രോഗമുക്തി നേടിയവരുടെ എണ്ണം 91,78,946 ആയി ഉയര്‍ന്നു. നിലവില് 3,83,866 ആക്ടീവ് കേസുകളാണ് ഉള്ളത്.\nഅതേസമയം കോവിഷീല്‍ഡിന് പിന്നാലെ അടിയന്തര ഉപയോഗത്തിന് അനുമതി തേടിയിരിക്കുകയാണ് ഭാരത് ബയോടെകിന്റെ കൊവാക്സിനും. നേരത്തെ കോവിഷീല്‍ഡിന്റെ അടിയന്തര ഉപയോഗത്തിനായി അനുമതി തേടി സെറം ഇന്‍സ്റ്റിറ്റ്യൂട്ട് ഡ്രഗ്‌സ് കണ്‍ട്രോളര് ജനറല് ഓഫ് ഇന്ത്യക്ക് അപേക്ഷ നല്‍കിയിരുന്നു. ഇതിനു പിന്നാലെയാണ് ഇപ്പോള് ഭാരത് ബയോടെകും അപേക്ഷ നല്‍കിയിരിക്കുന്നത്.\nഐസിഎംആറുമായി സഹകരിച്ചാണ് ഭാരത് ബയോടെക് കൊവാക്സിന് വികസിപ്പിക്കുന്നത്. ബുധനാഴ്ച ഡ്രഗ് സ്റ്റാന്‍ഡേഡ്സ് കണ്‍ട്രോള് ഓര്‍ഗനൈസേഷന് അപേക്ഷകള് പരിശോധിച്ച ശേഷം തുടര്‍നടപടി സ്വീകരിക്കും.\nTags: covid updatescovid-19India\nസംസ്ഥാനത്ത് ഇന്ന് 5716 പേര്‍ക്ക് കൊവിഡ്; 5747 പേര്‍ക്ക് രോഗമുക്തി\nസംസ്ഥാനത്ത് ഇന്ന് 3459 പേര്‍ക്ക് കൂടി കൊവിഡ്; 5215 പേര്‍ക്ക് രോഗമുക്തി, ടെസ്റ്റ് പോസിറ്റിവിറ്റി 10.30\nകഴിഞ്ഞ കാലത്തെ നിയമങ്ങള് ഉപയോഗിച്ച് പുതിയ ഇന്ത്യയെ വാര്‍ത്തെടുക്കാനാവില്ല; കര്‍ഷക പ്രക്ഷോഭം 13 നാള് പിന്നിടവെ, തീരുമാനത്തില് മാറ്റമില്ലെന്ന സൂചന നല്‍കി മോഡി\nപെട്ടിമുടി ഉരുള്‍പൊട്ടലില് നിന്ന് അത്ഭുതകരമായി രക്ഷപ്പെട്ടു; ഇന്ന് ആ ജീവന് നിലനിര്‍ത്താന് അന്നമില്ലാതെ ഇവരും, കാണാതെ പോവരുത് ഇവരുടെ അവസ്ഥ


പാനൂരില് വീണ്ടും അക്രമം; സി.പി.എം പ്രവര്‍ത്തകര്‍ക്ക് വെട്ടേറ്റു | Gramajyothi News\nDecember 6, 2017 9:33 am Published by : Web Desk\nകണ്ണൂര്: പാനൂരില് സി.പി.എം പ്രവര്‍ത്തകര്‍ക്ക് വെട്ടേറ്റു. സി.പി.എം പുത്തൂര് ലോക്കല് കമ്മിറ്റി അംഗം നൗഷാദ് കളത്തില് (44), കൂടെയുണ്ടായിരുന്ന പൂളാണ്ടി നൗഫല് (42) എന്നിവര്‍ക്കാണ് വെട്ടേറ്റത്. ചെണ്ടയാട് കുന്നുമ്മല് സി.പി.എം ഓഫിസിന് മുന്നില്‍വെച്ച് ചൊവ്വാഴ്ച രാത്രി 11 മണിയോടെയാണ് സംഭവം. ഇരുവരെയും ഉടന് തലേശ്ശരിയിലെ സ്വകാര്യ ആശുപത്രിയില് പ്രവേശിപ്പിച്ചു. കഴുത്തിനും കാലിനും കൈകള്‍ക്കുമായി മാരകമായ ഒമ്ബതോളം വെേട്ടറ്റ നൗഷാദിനെ കോഴിക്കോെട്ട സ്വകാര്യ ആശുപത്രിയിലേക്ക് മാറ്റി.\nഅടുത്തുള്ള കടയില്‍നിന്ന് സാധനങ്ങള് വാങ്ങി വീട്ടിലേക്ക് നടന്നുപോകുകയായിരുന്നു ഇരുവരും. തലശ്ശേരി ഡിവൈ.എസ്.പി പ്രിന്‍സ് എബ്രഹാം, പാനൂര് സി.ഐ വി.വി. ബെന്നി എന്നിവരുടെ നേതൃത്വത്തില് വന് പൊലീസ് സംഘം സ്ഥലത്ത് ക്യാമ്ബ് ചെയ്യുന്നുണ്ട്.


അഴിമതിക്ക് സാധ്യതയുള്ള പദ്ധതികള് മാത്രമേ പുനരുദ്ധാരണത്തില് നടപ്പാവൂ എന്ന് മുന് വിജിലന്‍സ് ഡയറക്ടര്‍ജേക്കബ് തോമസ്\nMon Mar 18 2019 21:11:39 GMT+0530 (IST)\nതിരുവനന്തപുരം: അഴിമതിക്ക് സാധ്യതയുള്ള പദ്ധതികള് മാത്രമേ പുനരുദ്ധാരണത്തില് നടപ്പാവൂ എന്ന് മുന് വിജിലന്‍സ് ഡയറക്ടര് ജേക്കബ് തോമസ്. ഡാമിന് വേണ്ടി വാദിക്കുന്നവര് എപ്പോഴും ലാഭം കൂട്ടിക്കാണിക്കുകയും ചെലവു കുറച്ചു കാണിക്കുകയും ചെയ്യുമെന്നും അദ്ദേഹം ആരോപിച്ചു.\nകന്യാസ്ത്രീയെ മഠത്തില് പീഡിപ്പിക്കുന്നത് ലോക്കപ്പ് പീഡനം പോലെയാണെന്നും ജേക്കബ് തോമസ് പറഞ്ഞു.\nജലന്ധര് ബിഷപ്പിന്റേത് ഹീനകൃത്യമാണ്. ബിഷപ്പിന്റെ അറസ്റ്റ് അനിവാര്യമാണ്. കന്യാസ്ത്രീകള് സമരം ചെയ്യേണ്ടി വരുമ്പോള് ഇത് സുരക്ഷിത കേരളമെന്ന് പറയാന് സാധിക്കുമോ എന്ന് ചോദിച്ച ജേക്കബ് തോമസ് അരക്ഷിത കേരളമാണെന്ന് വ്യക്തമാക്കി. ലോകത്തെ പ്രധാന വ്യവസായമാണ് ഡാം. തീരദേശം നശിപ്പിച്ചത് ഡാമുകളാണ്. മലനാടും തീരദേശവും തമ്മിലെ പ്രകൃതിബന്ധം ഡാമുകള് ഇല്ലാതാക്കി. ഡാമിന് വേണ്ടി വാദിക്കുന്നവര് എപ്പോഴും ലാഭം കൂട്ടിക്കാണിക്കുകയും ചെലവു കുറച്ചു കാണിക്കുകയും ചെയ്യുമെന്ന് ജേക്കബ് തോമസ് വ്യക്തമാക്കി. പ്രകൃതി ദുരന്തങ്ങളില് മരണം കൂടുന്നതിന് കാരണം അഴിമതിയാണ്. ദുരന്തം അഴിമതിക്കുള്ള അവസരം കൂടിയാണ്. കാര്യങ്ങള് പെട്ടെന്ന് ചെയ്യുമ്പോള് അഴിമതിക്ക് സാധ്യത കൂടും. അഴിമതിക്ക് സാധ്യതയുള്ള പദ്ധതികള് മാത്രമേ പുനരുദ്ധാരണത്തില് നടപ്പിലാവുകയുള്ളൂ. ജാഗ്രതാ മുന്നറിയിപ്പ് ശേഷി വര്‍ധിപ്പിക്കണം. പ്രകൃതി എന്താണെന്ന് ഒരു വിവരവുമില്ലാത്തവരാണ് നമ്മെ നയിക്കുന്നതെന്നും ജേക്കബ് തോമസ് ചൂണ്ടിക്കാട്ടി. ദുരന്തനിവാരണ മുന്നറിയിപ്പ് സംവിധാനങ്ങള് കാര്യക്ഷമമാക്കാനാണ് പുനര്‍നിര്‍മാണത്തില് ആദ്യ ശ്രദ്ധ കൊടുക്കേണ്ടത്. ഇതിന് മലയാളികള് തന്നെ മതി, വിദേശ ഏജന്‍സികള് നിര്‍ബന്ധമില്ല. കാര്യശേഷിയുള്ള മലയാളികള് രാജ്യത്തും പുറത്തുമുണ്ട്. പ്രളയത്തില് മരിച്ചവര് തങ്ങള് മരിക്കേണ്ടവരായിരുന്നോ എന്ന് ചോദിക്കുന്നുണ്ട്. കേരളം അതിന് മറുപടി പറയണമെന്നും അദ്ദേഹം ചൂണ്ടിക്കാട്ടി.\nഇടത് സര്‍ക്കാര് തന്നെ തഴഞ്ഞുവെന്ന് ജേക്കബ് തോമസ് പറഞ്ഞു. ഈ സംവിധാനത്തില് താന് ഫിറ്റല്ല. അഴിമതിക്കെതിരെ ശക്തമായ നിലപാടെടുത്തത് തൊട്ടാണ് താന് അനഭിമതനായത്. എന്നാല്, വേട്ടയാടപ്പെടുന്നതായി കരുതുന്നില്ല, ഞാനിത്? ആസ്വദിക്കുന്നു. സര്‍ക്കാറിന്റെ അഴിമതി വിരുദ്ധത ജനങ്ങള്‍ക്ക് അനുഭവപ്പെടണമെന്നും ജേക്കബ് തോമസ് കൂട്ടിച്ചേര്‍ത്തു.


സ്റ്റേറ്റും നിയമവും സമൂഹവും വർഗീയഭാഷ സംസാരിക്കുന്ന 'കലികാലം' അതാണിപ്പോൾ - Express Kerala\nസ്റ്റേറ്റും നിയമവും സമൂഹവും വർഗീയഭാഷ സംസാരിക്കുന്ന ‘കലികാലം’ അതാണിപ്പോൾ\nജമ്മു കശ്മീരിലെ കത്തുവയില് എട്ടുവയസ്സുകാരി ക്രൂരമായ ബലാത്സംഗത്തിന് ശേഷം കൊല്ലപ്പെട്ടു. ഇന്ത്യയില് എത്ര പേര് ഈ വാര്‍ത്തയെ ഞെട്ടലോടെ കേട്ടിട്ടുണ്ടാകും? നമ്മുടെ സമൂഹം ഇതെങ്ങോട്ടാണ് പോകുന്നത് എന്നോര്‍ത്ത് എത്രപേര് ആത്മാര്‍ഥമായി രോഷം കൊണ്ടിട്ടുണ്ടാകും? കേട്ടാല് ഞെട്ടലുണ്ടാക്കാത്ത വിധം ഇത്തരം വാര്‍ത്തകള് നമ്മുടെ രാജ്യത്ത് സര്‍വസാധാരണമായി കഴിഞ്ഞു.\nപ്രതിഷേധങ്ങളും പ്രക്ഷോഭങ്ങളും രാജ്യത്തുടനീളം ഉയര്‍ന്നുകഴിഞ്ഞു. ഹാഷ് ടാഗുകളും സജീവമായിക്കഴിഞ്ഞു. ഇത്തരം\nക്യാംപെയിനുകളുടെയും പ്രതിഷേധങ്ങളുടെയും ഭാവി എന്താണെന്ന് ഇതിനകം നമുക്കറിയാം. കൊടുംക്രൂരതയാണ് കത്തുവയിലേത്. എട്ടുവയസ്സുകാരിക്ക് നേരെയുണ്ടായ അരുംകൊല. മുന്‍കൂട്ടി ആസൂത്രണം ചെയ്ത കൊലപാതകമാണിതെന്നാണ് നിലവിലെ റിപ്പോര്‍ട്ടുകളില് നിന്ന് മനസ്സിലാക്കേണ്ടത്.\nജമ്മു കശ്മീരിലെ കത്തുവയിലാണ് സംഭവം നടക്കുന്നത്. സുന്നി-മുസ്ലിം ഗോത്രവര്‍ഗ്ഗമായ ബഖര്‍വാള് സമുദായാംഗമായിരുന്നു കൊല്ലപ്പെട്ട എട്ടുവയസ്സുകാരി. ആ സമുദായത്തില് ജനിച്ചതുകൊണ്ട് മാത്രം കൊല്ലപ്പെട്ടവള്. ഒരു സമുദായത്തെ വിറപ്പിക്കാന് അവര് തെരഞ്ഞെടുത്ത മാര്‍ഗമാണ് നിഷ്‌കളങ്കയായ എട്ടുവയസ്സുകാരിയ ബലാത്സംഗം ചെയ്ത് കൊലപ്പെടുത്തുക എന്നത്. മനുഷ്യത്വത്തെ വെല്ലുവിളിക്കുന്ന അറുംകൊല.\nതീവ്രഹിന്ദുത്വ ഗ്രൂപ്പുകളായ ഹിന്ദു ഏകതാ മഞ്ച്, ഭാരത് ബചാവോ രഥയാത്ര എന്നിവരാണ് സംഭവത്തിന് പിന്നിലെന്നാണ് ജമ്മുകശ്മീര് പൊലീസ് പറയുന്നത്. സമുദായസംഘര്‍ഷത്തിനും സമുദായങ്ങളെ ഭയപ്പെടുത്താന് പിഞ്ചുകുഞ്ഞുങ്ങളെ കൊടുംക്രൂരതകള്‍ക്കിരയാക്കുന്നു. സംഭവത്തെ തരംതാണ രാഷ്ട്രീയപോര്‍വിളികള്‍ക്കായി ഉപയോഗിക്കുന്നവരും കശ്മീരില് രംഗത്തെത്തിക്കഴിഞ്ഞു. സംസ്ഥാനത്തിന്റെ അന്വേഷണ ഏജന്‍സികളില് വിശ്വാസമില്ലെന്നാരോപിച്ച് ഒരു വിഭാഗം അഭിഭാഷകര് രംഗത്തുവന്നിട്ടുണ്ട്. നിയമപാലകരെന്ന് സ്വയം വിശേഷിപ്പിക്കുന്ന ഇവര് നീതിനിഷേധമാണ് ഇവിടെ നടപ്പാക്കുന്നത്. കുറ്റകൃത്യത്തില് നിന്ന് ശ്രദ്ധതിരിച്ച് തരംതാണ രാഷ്ട്രീയം കളിക്കുകയാണ് ഈ അഭിഭാഷകര്.\nസ്റ്റേറ്റും നിയമവും സമൂഹവും വര്‍ഗീയഭാഷ സംസാരിക്കുന്ന കാലമാണിത്. സമുദായങ്ങള് തമ്മിലുള്ള രാഷ്ട്രീയ ചേരിതിരിവും സാംസ്‌കാരിക ഭിന്നതയും ഒരു കുഞ്ഞിന്റെ അരുംകൊലയിലേക്കാണ് രാജ്യത്തെ നയിച്ചത്. എന്നാല് ഈ കൊലപാതകവും വിഭജനങ്ങളെ വഷളാക്കാനേ ഇടയാക്കിയുള്ളൂ എന്നതാണ് ഖേദകരം.\nരാജ്യത്ത് രാഷ്ട്രീയ സങ്കീര്‍ണാവസ്ഥയും നിലനില്‍ക്കുന്നുണ്ട്. എല്ലാ കുറ്റകൃത്യങ്ങള്‍ക്കും രാഷ്ട്രീയനേതാക്കളെ കുറ്റപ്പെടുത്താന് സാധിക്കില്ല. എന്നാല് രാജ്യത്ത് ക്രമസമാധാനം ഉറപ്പുവരുത്തേണ്ട, ഇരക്ക് നീതി ഉറപ്പാക്കേണ്ട ഉത്തരവാദിത്തം ഭരണകൂടങ്ങള്‍ക്കുണ്ട്. കേന്ദ്രം ഭരിക്കുന്ന ബിജെപിയുമായി അടുത്തുനില്‍ക്കുന്നുവെന്ന് അവകാശപ്പെടുന്ന ഗ്രൂപ്പുകളാണ് നീതിനിഷേധത്തിനും നീതിവ്യവസ്ഥയെ വര്‍ഗീയവത്ക്കരിക്കാനും കൂട്ടുനില്‍ക്കുന്നത്. ഇത്രയും നീചമായ കുറ്റകൃത്യം അരങ്ങേറിയിട്ടും വിരലിലെണ്ണാവുന്ന ബിജെപി നേതാക്കളെ പ്രതികരിച്ചുള്ളൂ എന്നതും ഇതിനോട് കൂട്ടിവായിക്കണം.\nഉത്തര്‍പ്രദേശിലെ ഉന്നാവോ ബലാത്സംഗക്കേസ് നോക്കുക. സംസ്ഥാനത്തെ ബിജെപി എംഎല്‍എക്കും സഹോദരനുമെതിരെയാണ് പതിനെട്ടുകാരി ആരോപണമുന്നയിച്ചത്. മുഖ്യമന്ത്രിയുടെ വീടിന് മുന്നില് പ്രതിഷേധിച്ച പെണ്‍കുട്ടിയുടെ പിതാവിനെ പൊലീസ് കസ്റ്റഡിയിലെടുത്തു. പിന്നെ പുറത്തുവരുന്നത് അദ്ദേഹത്തിന്റെ മരണവാര്‍ത്തയാണ്. മരണം, ക്രൂരമായ മര്‍ദനത്തെത്തുടര്‍ന്ന്. ഇരകള് വീണ്ടും ഇരകളാക്കപ്പെടുന്ന അവസ്ഥ. കുറ്റവാളികളെ സംരക്ഷിക്കുന്ന സര്‍ക്കാര്. ഇത്തരമൊരു ഭരണകൂടത്തില് ജനങ്ങള് എങ്ങനെയാണ് വിശ്വാസമര്‍പ്പിക്കുക? എന്ത് നീതിയാണ് ഇവരില് നിന്നും പ്രതീക്ഷിക്കേണ്ടത്?\nകൂട്ടബലാത്സംഗവും നിഷ്‌കളങ്കയായ ഒരു കുട്ടിയുടെ കൊലപാതകവും രാഷ്ട്രീയ ആയുധങ്ങളായി മാത്രം മാറുന്ന ഈ രാജ്യത്ത് പ്രതിഷേധങ്ങളുടെയും പ്രതികരണങ്ങളുടെയും പ്രസക്തിയെന്താണ്? എത്രനാള് കത്തുവയും ഉന്നാവോയുമൊക്കെ നമ്മള് ചര്‍ച്ച ചെയ്യും? ഇനിയുമുണ്ടാകാത്ത മാറ്റങ്ങളെക്കുറിച്ച് സംസാരിച്ചിട്ട് ഒരു കാര്യവുമില്ലാത്ത അവസ്ഥയിലേക്കാണ് പോക്ക്. അധികം വൈകാതെ രാജ്യത്തിന്റെ അധപതനത്തെ ഓര്‍ത്ത് സ്വയം വിലപിക്കാനല്ലാതെ മറ്റൊന്നിനും കഴിയാത്ത അവസ്ഥയിലേക്കും നാം എത്തിയേക്കാം.\nTags bjp Kathua rape Unnao Uttar Pradesh ഉന്നാവോ കത്തുവ ബിജെപി


ഹരിവംശിന്റെ ചായ നിരസിച്ച് എംപിമാർ - Malayalam News: : Latest Malayalam News\nകർഷകദ്രോഹ ബില്ലുകൾ വോട്ടെടുപ്പ് കൂടാതെ പാസാക്കാൻ സർക്കാരിന് കൂട്ടുനിന്ന രാജ്യസഭാ ഉപാധ്യക്ഷൻ ഹരിവംശ് നാരായൺ സിങ്ങിന്റെ ചായവാഗ്ദാനം നിരസിച്ച് സസ്പെൻഷനിലായ എംപിമാർ. ഗാന്ധി പ്രതിമയ്ക്കു മുന്നിൽ അനിശ്ചിതകാല സമരമിരുന്ന എംപിമാർക്ക് ചായയുമായി രാവിലെയാണ് ഹരിവംശ് എത്തിയത്. മാധ്യമപ്രവർത്തകരെയും മറ്റും കൂട്ടിയുള്ള വരവ് ‘നാടക’മാണെന്ന് ബോധ്യപ്പെട്ട എംപിമാർ ചായവാഗ്ദാനം നിരസരിച്ചു.\nതന്റേത് അനൗപചാരിക സന്ദർശനംമാത്രമാണെന്നും അതുകൊണ്ട് ഔദ്യോഗിക വാഹനം എടുക്കാതെയാണ് വന്നതെന്നും ഹരിവംശ് പറഞ്ഞു. അനൗപചാരിക സന്ദർശനമാണെങ്കിൽ എന്തിനാണ് മാധ്യമപ്രവത്തകരെ ഒപ്പം കൂട്ടിയതെന്ന എംപിമാരുടെ ചോദ്യത്തിന് മറുപടിയുണ്ടായില്ല. മൂന്ന് ക്യാമറയാണ് രാജ്യസഭാ ഉപാധ്യക്ഷൻ ചായ വിളമ്പുന്നത് പകർത്താനെത്തിയത്.\nതൊട്ടുപിന്നാലെ രാജ്യസഭാ ഉപാധ്യക്ഷന്റെ ‘മഹാമനസ്കതയെ’ വാഴ്ത്തി പ്രധാനമന്ത്രി മോഡിയുടെ ട്വീറ്റ് വന്നു. ഹരിവംശ് നടത്തിയത് നാടകംമാത്രമായിരുന്നുവെന്ന് പ്രധാനമന്ത്രിയുടെ ട്വീറ്റോടെ തെളിഞ്ഞതായി സസ്പെൻഷനിലുള്ള എംപിമാർ പറഞ്ഞു.


തലയിലെയാ തുണിക്കീറു മാറ്റേണ്ടത് കാവിക്കോണകം കൊണ്ടല്ല....! - തമസോമ | Thamasoma\nHome / Mad World / slider / തലയിലെയാ തുണിക്കീറു മാറ്റേണ്ടത് കാവിക്കോണകം കൊണ്ടല്ല....!\nതലയിലെയാ തുണിക്കീറു മാറ്റേണ്ടത് കാവിക്കോണകം കൊണ്ടല്ല....!\nഞായറാഴ്‌ച, ഫെബ്രുവരി 20, 2022 0\nമഹത്വവത്ക്കരിക്കപ്പെടുന്ന ചില അടിമത്തങ്ങളുണ്ട്. സ്വന്തം കാലില് നില്‍ക്കാനും സ്വയമേവ കാര്യങ്ങള് തീരുമാനിക്കാനും നടപ്പിലാക്കാനും ഇഷ്ടമില്ലാത്തവരും കഴിവില്ലാത്തവരും സ്വീകരിക്കുന്ന എളുപ്പമാര്‍ഗ്ഗം. സ്വന്തം കഴിവുപയോഗപ്പെടുത്താതെ പരാന്നഭോജിയായി ജീവിക്കുന്ന മനുഷ്യരുടെ ആശ്രയമാണത്.\nഈ പരാന്ന ഭോജനം അവസാനിപ്പിക്കുന്നതിനും സ്വന്തം കാലില് നില്‍ക്കാനും അധ്വാനിച്ചു ജീവിക്കാനും അവരവരുടെ കഴിവിനു ചേര്‍ന്ന ജീവിത സാഹചര്യങ്ങള് നേടിയെടുക്കുന്നതിനുമാണ് ഓരോ വ്യക്തിയും വിദ്യാഭ്യാസം ചെയ്യുന്നത്. മനുഷ്യമനസിന്റെ ഇരുട്ടകറ്റാനുള്ളതാണ് വിദ്യാഭ്യാസം. അതു നേടിയെടുക്കുന്നതോടെ ആരെല്ലാമാണ് തങ്ങളെ ചൂഷണം ചെയ്യുന്നതെന്നും അതിനെ പ്രതിരോധിക്കാനും അന്തസോടെ അഭിമാനത്തോടെ ഈ ഭൂമിയില് ജീവിക്കാനും ഓരോ മനുഷ്യനെയും പ്രാപ്തരാക്കുന്നു.\nവൈവിധ്യത്തിലൂന്നി, ഏകത്വത്തിനു പ്രാധാന്യം നല്‍കി, വ്യക്തിസ്വാതന്ത്ര്യത്തിനു സുപ്രധാന സ്ഥാനം നല്‍കുന്ന ഒന്നാണ് നമ്മുടെ ഇന്ത്യന് ഭരണഘടന. മറ്റൊരു രാജ്യത്തിനും അവകാശപ്പെടാന് കഴിയാത്തൊരു പ്രത്യേകതയാണത്. ഇന്ത്യയുടെ ഈ വൈവിധ്യത്തെയും ഏകത്വത്തെയും തകര്‍ക്കുന്നതു പക്ഷേ, വിദേശശക്തികളല്ല, ഇന്ത്യയ്ക്കകത്തു തന്നെയുള്ള മതവികാരം തലയ്ക്കുപിടിച്ച ഭ്രാന്തമനുഷ്യരാണ്.\nഇന്ത്യ ഒരു ഹിന്ദു രാഷ്ട്രം തന്നെ ആയിരുന്നു. മുസ്ലീം സുല്‍ത്താന്‍മാര് ഇവിടെ ഇസ്ലാമികത്വം കൊണ്ടുവന്നു. യൂറോപ്യന് മിഷണറിമാര് ക്രൈസ്തവികതയും.1925 ല് ആര് എസ് എസിന്റെ രൂപീകരണത്തോടെ ഇന്ത്യയിലെ പ്രബല സ്വാധീന മതങ്ങളായ ഹിന്ദു മുസ്ലീം ക്രിസ്ത്യന് വിഭാഗങ്ങള് തമ്മിലുള്ള കൊലവിളികളും വെറുപ്പിന്റെ വിത്തുകളും പാകി അതീവ സാമ്പത്തിക ലാഭമുള്ള ഒരു ബിസിനസായി മാറ്റിയെടുത്തു.\nഓരോ മതഗ്രന്ഥത്തെയും സൂക്ഷ്മമായി നിരീക്ഷിച്ചാല് ഒരു കാര്യം വ്യക്തമാകും. സ്ത്രീ ലൈംഗികതയെ പുരുഷന് എത്രമാത്രമാണ് ഭയപ്പെടുന്നത് എന്ന്. സ്ത്രീ ഒരു തരത്തിലും ലൈംഗിക സുഖം അനുഭവിക്കരുതെന്നും അവള് പുരുഷന്റെ സുഖത്തിനു വേണ്ടി മാത്രം സൃഷ്ടിക്കപ്പെട്ട ഒരു ജീവിയാണെന്നും അവള്‍ക്കു പ്രത്യേകിച്ച് വികാരങ്ങളോ വിചാരങ്ങളോ ഇഷ്ടങ്ങളോ അനിഷ്ടങ്ങളോ ഉണ്ടാകാന് പാടില്ലെന്നും പുരുഷന് പറയുന്നതപ്പാടെ അനുസരിച്ചു ജീവിക്കേണ്ടവളാണ് അവളെന്നുമുള്ള ഓര്‍മ്മപ്പെടുത്തലുകളാണ് ഏതു മതങ്ങളിലെയും ഗ്രന്ഥങ്ങള് ഓരോ പെണ്ണിനെയും ഓര്‍മ്മപ്പെടുത്തുന്നത്. സ്വന്തം കാലില് നില്‍ക്കാന് താല്‍പര്യമില്ലാത്ത, അന്യനെ ആശ്രയിച്ചു ജീവിക്കുന്നതാണ് സുഖപ്രദമെന്നു വിശ്വസിക്കുന്ന ഒരു പറ്റം സ്ത്രീകള് ആ മതഗ്രന്ഥങ്ങളെ അപ്പാടെ പിന്തുടരുന്നു. അനുസരിച്ചു ജീവിക്കുന്നു.\nഹിന്ദുരാഷ്ടമായ ഭാരതത്തിലെ സ്ത്രീകളുടെ അവസ്ഥ അത്ര മഹത്തരമൊന്നുമായിരുന്നില്ല. പുരുഷന്റെ പിന്നില് നിഴലായി നില്‍ക്കാന് മാത്രം വിധിക്കപ്പെട്ടവളായിരുന്നു അവള്. കൂടാതെ, ചാതുര്‍വര്‍ണ്യത്തിന്റെ നരകയാതനകള് ഏറ്റുവാങ്ങേണ്ടിവന്ന മനുഷ്യര് ഹിന്ദുമതത്തില് നിന്നും അകന്നകന്നു പോയി. സ്ത്രീ ജീവിതം തന്നെ ദുരിതപൂര്‍ണ്ണമായിരുന്നു. അപ്പോള്‍പ്പിന്നെ ഹീനജാതിയെന്നു മുദ്രകുത്തപ്പെട്ട സ്ത്രീകളുടെ അവസ്ഥ എന്തുമാത്രം ദുസ്സഹമായിരുന്നിരിക്കണം...??\nഈ അവസ്ഥകളില് നിന്നും മോചനമെന്ന നിലയിലാണ് പലരും പല മതങ്ങളിലേക്കും മാറി ജീവിക്കാനാരംഭിച്ചത്. പക്ഷേ, അപ്പോഴും സ്ത്രീ ജീവിതത്തിനു കാതലായ മാറ്റമൊന്നുമുണ്ടായില്ല. കുടം മാറിയിരിക്കാം. പക്ഷേ, അകത്തെ വീഞ്ഞിനു മാറ്റമൊന്നുമില്ല. അതു പഴയതും മോശപ്പെട്ടതും തന്നെ. ഈ സത്യം മനസിലാക്കാനോ അതില് നിന്നും മാറിച്ചിന്തിക്കാനോ സ്ത്രീകള് തയ്യാറാവുന്നില്ല എന്നതാണ് സത്യം.\nസ്ത്രീ അറിയണം, സ്വന്തം ജീവിതം തന്നെ മറ്റുള്ളവന്റെ കാല്‍ക്കീഴില് അടിയറ വച്ചതിന്റെ അടയാളമാണ് താന് തലമൂടാന് ഉപയോഗിച്ചിരിക്കുന്ന ഈ തുണിക്കീറ് എന്ന്. അതിന്റെ കളര് കാവി ആയാലും കറുപ്പായാലും പച്ച ആയാലും മറ്റെന്തായാലും അത് അടിമത്തത്തിന്റെ പരസ്യപ്രഖ്യാപനമാണ്. ഇതാ ഞാന് നിന്റെ അടിമ, നിന്റെ ആജ്ഞകളെ എതിര്‍പ്പുകളേതുമില്ലാതെ പാലിക്കാന് തയ്യാറായവള്. ഇതെനിക്കു സ്വര്‍ഗ്ഗമാണ് എന്നവള് വിളിച്ചു പറയുന്നു.\nമതത്തിന്റെ അടിമത്തത്തില് നിന്നും അന്ധവിശ്വാസങ്ങളില് നിന്നും മോചനം നേടാന് ഉതകുന്നതാകണം വിദ്യാഭ്യാസം. അതിനാല്‍ത്തന്നെ, സ്‌കൂളുകളില് നിന്നും കോളജുകളില് നിന്നും മറ്റുവിദ്യാഭ്യാസ സ്ഥാപനങ്ങളില് നിന്നും അതേപോലെ തന്നെ സര്‍ക്കാര് സ്ഥാപനങ്ങളില് നിന്നും മതങ്ങളെയും മതചിഹ്നങ്ങളെയും പൂര്‍ണ്ണമായും നിര്‍ബന്ധമായും ഒഴിവാക്കണം. എന്നാല്, തുണിക്കീറുകൊണ്ടു തലമുഴുവന് മൂടിയ പെണ്ണിന്റെ തലയില് നിന്നും ആ തുണി മാറ്റേണ്ടത് കാവിക്കോണകമുടുത്തവന്റെ കൈകളല്ല. മറിച്ച്, ആ പെണ്ണതു തിരിച്ചറിയണം, ഇനിയീ മതത്തിന്റെ കോണകവും തലയില്‍പ്പേറി നടക്കാന് തന്നെ കിട്ടില്ലെന്നവള് പ്രഖ്യാപിക്കണം. സര്‍വ്വസ്വാതന്ത്ര്യവുമനുഭവിച്ചു ജീവിക്കുന്ന പുരുഷന്റെ സുഖത്തിനു വേണ്ടി സ്വയം എരിഞ്ഞുതീരാനുള്ളതല്ല തന്റെ ജീവിതമെന്നവള് പ്രഖ്യാപിക്കണം. ജയ് ശ്രീറാം വിളിയെ പ്രതിരോധിക്കേണ്ടത് അല്ലാഹു അക്ബര് എന്നുവിളിച്ചുകൊണ്ടല്ല. അല്ലാഹു അക്ബറെന്നു വിളിച്ച് തലമുഴുവന് മൂടി നടക്കുന്നവളെ നേരിടേണ്ടത് ജയ്ശ്രീറാം വിളികള് കൊണ്ടുമല്ല.\nപെണ്ണു സ്വയം തിരിച്ചറിഞ്ഞ് മതത്തിന്റെ കോണകം ശരീരത്തില് നിന്നും സ്വയം ഊരിയെറിയന്നതു വരേയ്ക്കും ഈ നാടകങ്ങള് തുടരും. അതിലൂടെ അതിസമ്പന്നരാകുന്ന വിഭാഗമാണ് രാഷ്ട്രീയവും മതവും വിറ്റു ജീവിക്കുന്നവര്. അവരുടെ ആവനാഴിയിലെ വിലമതിക്കാനാവാത്ത ആയുധങ്ങളാണ് ശരീരം തുണിയില് മൂടി വാലാട്ടികളായി ജീവിക്കുന്ന പെണ്ണുങ്ങള്. അവളുടെ വീറും വാശിയും യഥാര്‍ത്ഥ സ്ത്രീശക്തിയായി വാഴ്ത്താന് മത രാഷ്ട്രീയക്കോമരങ്ങള്‍ക്കു മാത്രമേ കഴിയൂ. ആ വാഴ്ത്തലുകളില് ഭ്രമിച്ചുപോയ പെണ്ണ് സ്വയം തിരിച്ചറിയുക തന്നെ വേണം.\nTags: Burqa ban in Karnataka, burqa at school, symbols of religion at school, Education of Muslim girls, Hindu agitation on burqa, Burqa must be banned, but it should not be done by using saffron underwear


| കുമ്പസാരരഹസ്യം പുറത്തുവിടുമെന്ന് ഭീഷണിപ്പെടുത്തി ബലാത്സംഗം: കൂടുതല് വൈദികര് കുടുങ്ങും, ഒരു പുരോഹിതന് മുമ്പും ഇങ്ങിനെ ചെയ്തയാള് ; കുമ്പസാരത്തിനും പള്ളീലച്ചന്മാര്‍ക്കുമെതിരേ സഭയില് യുവാക്കളുടെ രോഷം | Mangalam\nThursday, August 22, 2019 Last Updated 58 Min 39 Sec ago English Edition\nWednesday 27 Jun 2018 08.29 AM\nപത്തനംതിട്ട/തൃപ്പൂണിത്തുറ: ഓര്‍ത്തഡോക്‌സ് സഭയ്ക്കു തലവേദനയായി മാറിയിരിക്കുന്ന െലെംഗിക പീഡന വിവാദത്തില് ഉള്‍പ്പെട്ട െവെദികരുടെ എണ്ണം ഉയര്‍ന്നേക്കുമെന്നു സൂചന. പീഡനത്തിന് ഇരയായ യുവതിയുടെ ഭര്‍ത്താവ് നടത്തിയ വെളിപ്പെടുത്തലിന്റെ അടിസ്ഥാനത്തില് സഭ നടപടിയെടുത്തിരിക്കുന്നത് അഞ്ചു വൈദികര്‍ക്കെതിരേയാണ്.\nഇതില് ഒരു വൈദികനെതിരേ മുമ്പും ആരോപണമുയര്‍ന്നിട്ടുണ്ടെന്നു വിശ്വാസികള് പറയുന്നു. തന്റെ ഭാര്യയെ പുരോഹിതന്മാര് െലെംഗികമായി പീഡിപ്പിച്ചെന്ന ആരോപണം ഉന്നയിച്ച മല്ലപ്പള്ളി സ്വദേശി ഇതുവരെ രേഖാമൂലം സഭയിലോ പോലീസിലോ പരാതി നല്‍കിയിട്ടില്ല. ശക്തമായ തെളിവുണ്ടെങ്കില്‍മാത്രമേ പുരോഹിതരെ പുറത്താക്കാന് കഴിയൂ. അല്ലാത്ത പക്ഷം ഇവരെ ഇതരസംസ്ഥാനത്തെ ഏതെങ്കിലും പള്ളിയിലേക്കു സ്ഥലംമാറ്റുകമാത്രമേ ചെയ്യൂ.\nആരോപണവിധേയരായ പുരോഹിതന്മാര്‍ക്കു സഭയില് ഒരു വിഭാഗത്തിന്റെ ശക്തമായ പിന്തുണയുണ്ട്. എതിര്‍ക്കുന്നവരേക്കാള് അനുകൂലിക്കുന്നവരാണ് കൂടുതല്. ശക്തമായ തെളിവ് ഹാജരാക്കാന് ഭര്‍ത്താവിനു സാധിക്കില്ലെന്നും അതുവഴി െവെദികര് കുറ്റവിമുക്തരാകുമെന്നും കരുതുന്നവര് ഏറെയാണ്. യുവതിയുടെ മൊഴി എതിരേ വരാത്തിടത്തോളം െവെദികര് സുരക്ഷിതരാണെന്നതും പിടിവള്ളിയാകുന്നു.\nസഭ പരിപാവനമായി കാണുന്ന കുമ്പസാരരഹസ്യം വെളിപ്പെടുത്തുമെന്നു ഭീഷണിപ്പെടുത്തി യുവതിയെ പീഡിപ്പിച്ചെന്നറിഞ്ഞതോടെ െവെദികര്‍ക്കെതിരേ രോഷം വര്‍ധിച്ചിട്ടുണ്ട്. കുമ്പസാരത്തിനെതിരേ സോഷ്യല് മീഡിയയില് വിശ്വാസികള്, പ്രത്യേകിച്ച് യുവജനങ്ങള്, രംഗത്തുവന്നതോടെ സീനിയറന്മാരായ ചില െവെദികര് കുമ്പസാരത്തിന്റെ വേദപുസ്തകപരമായ പ്രധാന്യം വിവരിച്ച് മറുപടി നല്‍കുന്നുണ്ട്.\nഭാര്യയെക്കൊണ്ട് തനിക്കെതിരേ കേസ് കൊടുപ്പിക്കാന് കുറ്റാരോപിതരായ െവെദികരുടെ അടുപ്പക്കാര് ശ്രമിക്കുന്നതായി മല്ലപ്പള്ളി സ്വദേശിയായ ഭര്‍ത്താവ് പറയുന്നു. ഒരു െവെദികന് മെത്രാപ്പോലീത്തയുടെ വലംെകെയാണെന്നും അതുകൊണ്ടാണ് സഭാ നേതൃത്വം കടുത്ത നടപടിയെടുക്കത്തതെന്നും പീഡനത്തിനിരയായ യുവതിയുടെ ഭര്‍ത്താവ് ആരോപിച്ചിട്ടുണ്ട്.\nചില െവെദികര്‍ക്കെതിരേ ഉയര്‍ന്ന ആരോപണങ്ങളെക്കുറിച്ച് അന്വേഷിക്കുമെന്നു മലങ്കര ഓര്‍ത്തഡോക്‌സ് സഭ. സഭാ-ഭദ്രാസന തലങ്ങളിലുള്ള സംവിധാനത്തില്, സഭാ ചട്ടങ്ങള് അനുസരിച്ചു വ്യക്തവും കൃത്യവും പക്ഷപാതരഹിതവുമായവിധം വിശദമായ അന്വേഷണം നടന്നുവരികയാണ്.\nകുറ്റം തെളിഞ്ഞാല് ഉചിതമായ ശിക്ഷണനടപടിയെടുക്കുമെന്നും സഭാകേന്ദ്രങ്ങള് അറിയിച്ചു. കുറ്റക്കാരെന്നു തെളിഞ്ഞാല് സംരക്ഷിക്കുന്നതിനു സഭ മുതിരുകയില്ല. ആരോപണം ഉന്നയിച്ചവര്‍ക്ക് അവരുടെ ഭാഗം തെളിയിക്കുന്നതിന് അവസരവും കുറ്റാരോപിതര്‍ക്ക് അര്‍ഹമായ സാമാന്യനീതിയും ലഭ്യമാക്കും. ഊഹാപോഹങ്ങളും കിംവദന്തികളും പ്രചരിപ്പിക്കുന്നതു ഗുണകരമല്ല. മൂല്യബോധത്തില് അടിയുറച്ച െവെദികശുശ്രൂഷ ഉറപ്പുവരുത്തി കൂടുതല് െദെവാശ്രയത്തോടെ പ്രവര്‍ത്തിക്കാന് െവെദികരെ പ്രേരിപ്പിക്കുന്നതിനു നടപടി െകെക്കൊള്ളുമെന്നും സഭാകേന്ദ്രങ്ങള് വ്യക്തമാക്കി.


Ready to hold discussions with farmers: amit shah\nകര്‍ഷകരുമായി എപ്പോഴും ചര്‍ച്ചയ്ക്ക് തയ്യാറെന്ന് അമിത് ഷാ\nകര്‍ഷകരുടെ എല്ലാ പ്രശ്‌നങ്ങളും ആവശ്യങ്ങളും സസൂക്ഷ്മം പരിശോധിക്കാന് സര്‍ക്കാര് തയ്യാറാണെന്നും അമിത് ഷാ കൂട്ടിച്ചേര്‍ത്തു\nPublished on : 28 Nov, 2020 , 4:08 pm\nന്യൂഡല്‍ഹി: കര്‍ഷകരുമായി ചര്‍ച്ച നടത്താന് സര്‍ക്കാര് തയ്യാറാണെന്ന് കേന്ദ്ര ആഭ്യന്തര മന്ത്രി അമിത് ഷാ. ചര്‍ച്ചയ്ക്കായി ഡിസംബര് മൂന്നിന് കേന്ദ്ര കൃഷിമന്ത്രി കര്‍ഷകരെ ക്ഷണിച്ചിട്ടുണ്ട്. കര്‍ഷകരുടെ എല്ലാ പ്രശ്‌നങ്ങളും ആവശ്യങ്ങളും സസൂക്ഷ്മം പരിശോധിക്കാന് സര്‍ക്കാര് തയ്യാറാണെന്നും അമിത് ഷാ കൂട്ടിച്ചേര്‍ത്തു.\nഈ തണുപ്പത്ത് ദേശീയപാതയില് പല സ്ഥലങ്ങളിലും ട്രാക്ടറുകളിലും മറ്റുമാണ് കര്‍ഷകര് കഴിയുന്നത്. കര്‍ഷകരെ മറ്റൊരിടത്തേക്ക് മാറ്റാന് ഡല്‍ഹി പോലീസ് തയ്യാറാണ്. ദയവായി അവിടേക്ക് പോകൂ. അവിടെ പരിപാടികള് സംഘടിപ്പിക്കാന് നിങ്ങള്‍ക്ക് പോലീസ് അനുമതി നല്‍കും, അമിത് ഷാ കൂട്ടിച്ചേര്‍ത്തു.\nകര്‍ഷകരുടെ പ്രതിഷേധം അനുവദിച്ച സ്ഥലങ്ങളിൽ മാത്രമാക്കണമെന്നും അമിത് ഷാ ആവശ്യപ്പെട്ടു. എന്നാല് ബുറാഡിയിൽ പൊലീസ് അനുവദിച്ച നിരംകാരി മൈതാനത്തേക്ക് പോകാതെ ഡല്‍ഹി അതിർത്തികളിൽ പ്രക്ഷോഭം കടുപ്പിക്കാനാണ് കർഷക സംഘടനകളുടെ തീരുമാനം.\nപൊലീസിന്‍റെ സമവായ നീക്കം അംഗീകരിച്ച് ഒരു വിഭാഗം കർഷകർ വടക്കൻ ഡല്‍ഹിയിലെ ബുറാഡിയിലുള്ള മൈതാനത്തേക്ക് ഇന്നലെ രാത്രി പോയെങ്കിലും അത് അംഗീകരിക്കാതെ ആയിരക്കണക്കിന് കർഷകർ ഇപ്പോഴും ഡല്‍ഹി അതിർത്തികളിൽ തുടരുകയാണ്.\nകാര്‍ഷിക നിയമങ്ങള് പിന്‍വലിക്കണമെന്ന് ആവശ്യപ്പെട്ടുള്ള ഡല്‍ഹി ചലോ മാര്‍ച്ചിന്റെ ഭാഗമായി ആയിരക്കണക്കിന് കര്‍ഷകരാണ് ഡല്‍ഹിയിലെത്തിയിരിക്കുന്നത്. ഉത്തര്‍പ്രദേശ്, ഉത്തരാഖണ്ഡ്, രാജസ്ഥാന്, പഞ്ചാബ്, ഹരിയാണ സംസ്ഥാനങ്ങളില്‍നിന്നുള്ള കര്‍ഷകരാണ് ഇവര്. ഓള് ഇന്ത്യ കിസാന് സംഘര്‍ഷ് കോ-ഓര്‍ഡിനേഷന് കമ്മിറ്റിയുടെ നേതൃത്വത്തിലാണ് പ്രതിഷേധം.


ഗുലാബ് ചുഴലിക്കാറ്റ് കര തൊട്ടു, 95 കി.മീ വേഗം, കേരളത്തിലും കനത്ത മഴ തുടരുന്നു - Mangalam News Online\nPosted On: September 26, 2021 1:56 pm IST\nഗുലാബ് ചുഴലിക്കാറ്റ് കര തൊട്ടു, 95 കി.മീ വേഗം, കേരളത്തിലും കനത്ത മഴ തുടരുന്നു\nഭുബനേശ്വര്>>> ബംഗാള് ഉള്‍ക്കടലില് രൂപം കൊണ്ട ഗുലാബ് ചുഴലിക്കാറ്റ് തീരം തൊട്ടു. 96 കിലോമീറ്റര് വേഗതയാണ് തീരം തൊടുമ്‌ബോള് ചുഴലിക്കാറ്റിനുള്ളത്. അടുത്ത മൂന്ന് മണിക്കൂറില് പൂര്‍ണമായും കരയില് പ്രവേശിക്കും. ബംഗാള് ഉള്‍ക്കടലില് രൂപം കൊണ്ട ചുഴലിക്കാറ്റ് കലിംഗ പട്ടണത്തിനും ഗോപാലപൂരിനും ഇടയിലാണ് കരയിലേക്ക് പ്രവേശിക്കുക.\nചുഴലിക്കാറ്റിനെ തുടര്‍ന്ന് ആന്ധ്ര, ഒഡീഷ സംസ്ഥാനങ്ങളില് റെഡ് അലര്‍ട്ട് പ്രഖ്യാപിച്ചിട്ടുണ്ട്. ഈസ്റ്റേണ് നേവല് കമാന്റിന്റെ നേതൃത്വത്തില് രക്ഷാദൗത്യത്തിനുള്ള തയ്യാറെടുപ്പുകള് പൂര്‍ത്തിയാക്കി. ന്യൂനമര്‍ദത്തെ തുടര്‍ന്നുണ്ടായ കനത്ത മഴയില് ഒഡീഷയില് കനത്ത നഷ്ടം റിപ്പോര്‍ട്ട് ചെയ്തിട്ടുണ്ട്. ഗജപതിയില് ഉരുള്‍പൊട്ടലുണ്ടായി. മലയോരമേഖലയില് നിന്ന് 1600 പേരെ മാറ്റിപ്പാര്‍പ്പിച്ചു. മണ്ണിടിച്ചിലിനെ തുടര്‍ന്ന് ഒഡീഷയിലെ റോഡുകളില് ഗതാഗതം തടസ്സപ്പെട്ടു. ആന്ധ്ര, ഒഡീഷ തീരങ്ങളില് കടല് പ്രക്ഷുബ്ധമാണ്\nകേരളത്തിലും ശക്തമായ മഴ തുടരുകയാണ്. ഇന്ന് ആറ് ജില്ലകളില് യെല്ലോ അലര്‍ട്ട് പ്രഖ്യാപിച്ചിട്ടുണ്ട്. കൊല്ലം, പത്തനംതിട്ട, കോട്ടയം, എറണാകുളം, ഇടുക്കി, പാലക്കാട് ജില്ലകളിലാണ് യെല്ലോ അലര്‍ട്ട്. ഈ ജില്ലകളില് ഒറ്റപ്പെട്ട ശക്തമായ മഴയ്ക്ക് സാദ്ധ്യതയെന്നാണ് കാലാവസ്ഥാ നിരീക്ഷണകേന്ദ്രത്തിന്റെ പ്രവചനം.മണിക്കൂറില് 50 കീ മി വരെ വേഗതയില് കാറ്റ് വീശാന് സാദ്ധ്യതയുള്ളതിനാല് ഇന്നും നാളെയും കേരളാതീരത്ത് മത്സ്യതൊഴിലാളികള് കടലില് പോകുന്നതും വിലക്കിയിട്ടുണ്ട്.\nനാളെയും ആറ് ജില്ലകളില് യെല്ലോ അലര്‍ട്ടാണ്. നിലവിലെ സ്ഥിതിയില് ചൊവ്വാഴ്ച വരെ കേരളത്തില് മഴ തുടരുമെന്നാണ് അറിയിപ്പ്.ഗുലാബിന്റെ സ്വാധീനം തീര്‍ന്നാലുടന് തന്നെ ബംഗാള് ഉള്‍ക്കടലില് മറ്റൊരു ന്യൂനമര്‍ദ്ദം കൂടി രൂപപ്പെടാന് സാധ്യതയുള്ളതായി കാലാവസ്ഥാ വിദഗ്ദ്ധര് വ്യക്തമാക്കി .\nകരിപ്പൂര് കവര്‍ച്ചാ കേസ് : താമരശ്ശേരി സംഘത്തിലെ ഒരാള് കൂടി പിടിയില്


JALAKAM: തമിഴ്നാട് അതിര്‍ത്തിഗ്രാമങ്ങളിലും എന്‍ഡോസള്‍ഫാന് ഇരകള് വര്‍ധിക്കുന്നു\nതമിഴ്നാട് അതിര്‍ത്തിഗ്രാമങ്ങളിലും എന്‍ഡോസള്‍ഫാന് ഇരകള് വര്‍ധിക്കുന്നു\nതമിഴ്നാട് അതിര്‍ത്തിഗ്രാമങ്ങളിലും എന്‍ഡോസള്‍ഫാന് കെടുതികള് വര്‍ധിക്കുന്നു. നീലഗിരി ജില്ലയിലെ പല ഭാഗങ്ങളിലും ജനിതക വൈകല്യവും മാരകരോഗങ്ങളും പേറുന്നവരുടെ എണ്ണം ഓരോ വര്‍ഷവും വര്‍ധിക്കുകയാണ്. കേരളത്തില് മാത്രമാണ് എന്‍ഡോസള്‍ഫാന് മൂലം പ്രശ്നങ്ങളുള്ളതെന്ന കേന്ദ്ര സര്‍ക്കാരിന്റെയും എന്‍ഡോസള്‍ഫാന് ലോബിയുടെയും വാദങ്ങളെ ഖണ്ഡിക്കുന്നതാണ് നീലഗിരിയിലെ തോട്ടംമേഖലകളിലെ കാഴ്ചകള്. കേരളവും കര്‍ണാടകവും എന്‍ഡോസള്‍ഫാന് നിരോധിച്ചപ്പോള് തമിഴ്നാട് ഇതിന് തയ്യാറായിട്ടില്ല. അതുകൊണ്ടുതന്നെ ഇവിടെ എന്‍ഡോസള്‍ഫാന് നിര്‍ബാധം ഉപയോഗിച്ചുവരികയാണ്. തേയിലത്തോട്ടങ്ങളിലും പച്ചക്കറി പാടങ്ങളിലുമെല്ലാം യാതൊരു നിയന്ത്രണവുമില്ലാതെയാണ് ഈ മാരക വിഷം തളിക്കുന്നത്.\nഎന്‍ഡോസള്‍ഫാന് ദുരന്തം പേറുന്ന കാസര്‍കോട് ജില്ലയിലെ ബദിയടുക്കയ്ക്ക് സമാനമായ സംഭവങ്ങളാണ് നീലഗിരിയിലെ ചേരമ്പാടിയിലുള്ളത്. ഹാരിസണ് മലയാളം ലിമിറ്റഡിന്റെ കീഴിലെ വെന്റ് വെര്‍ത്ത് എസ്റേറ്റ് തൊഴിലാളികളുടെ മക്കളിലാണ് ബുദ്ധിമാന്ദ്യവും ശരീര വൈകല്യങ്ങളും അസ്വാസ്ഥ്യങ്ങളും കാണുന്നത്. ചേരമ്പാടി വെന്റ് വെര്‍ത്ത് എസ്റേറ്റിലെ കണ്ണന്‍വയല് ഡിവിഷനില് ഒരു വീട്ടില് ഒരുകുട്ടിക്കെന്ന കണക്കില് ശാരീരിക പ്രശ്നങ്ങള് നേരിടുന്നുണ്ട്. ഇവിടെയുള്ള പത്തോളം കുടുംബങ്ങളിലെ പതിനഞ്ചോളം കുട്ടികള് ശാരീരികവും മാനസികവുമായ പ്രശ്നങ്ങള്‍മൂലം വിഷമതകള് അനുഭവിക്കുന്നവരാണ്. തേയിലത്തോട്ടങ്ങളില് മരുന്ന് തളിക്കുന്നവരുടെയും കൊളുന്തെടുക്കുന്നവരുടെയും കുടുംബത്തിലാണ് ഇത്തരത്തിലുള്ള കുട്ടികള് പിറക്കുന്നത്.\nആദി കന്നഡ വിഭാഗത്തില്‍പ്പെട്ട തോട്ടം തൊഴിലാളികളായ പുട്ടുനഞ്ചന്-സാവിത്രി ദമ്പതികളുടെ മകളായ ശിവഗംഗയാണ് എന്‍ഡോസള്‍ഫാന്റെ ഏറ്റവും വലിയ ഇര. ജന്മനാ ഊമയും കൈകാലുകള്‍ക്ക് ശേഷിയുമില്ലാത്ത ശിവഗംഗയ്ക്ക് പരസഹായമില്ലാതെ പുറത്തേക്കിറങ്ങാന് പോലും കഴിയില്ല. വായിലിട്ട് കൊടുക്കുന്ന ഭക്ഷണം പോലും കഴിക്കാന് കഴിയാത്ത ദയനീയാവസ്ഥയിലാണ് ഈ ഇരുപത്തിയേഴുകാരി.സ്ത്രീകളില് ഗര്‍ഭാശയ സംബന്ധമായ രോഗങ്ങളും വ്യാപകമാണിവിടെ. രോഗം ബാധിച്ച് ഗര്‍ഭപാത്രം നീക്കം ചെയ്ത തൊഴിലാളികളും അനവധിയാണ്. കീടനാശിനികള് ഏറെ പ്രയോഗിക്കുന്ന തോട്ടം മേഖലകളില് ക്യാന്‍സര് രോഗികളുടെ എണ്ണവും വര്‍ധിച്ചുവരികയാണ്. മാരക കീടനാശിനികളായ റൌണ്ട് അപ്പ്, ഗ്ളൈസല്, ഗോള്, ഗ്രമക്സോ തുടങ്ങിയവ അനിയന്ത്രിതമായാണ് ഇവിടത്തെ തോട്ടങ്ങളില് പ്രയോഗിക്കുന്നത്.\nകേരളത്തിലേക്കുള്ള പച്ചക്കറിയിലും കീടനാശിനി ഗുണ്ടപേട്ടയില് എന്‍ഡോസള്‍ഫാന് വ്യാപകം\nബത്തേരി: ഗുണ്ടല്‍പേട്ട എന്‍ഡോസള്‍ഫാന് ഉപയോഗത്തിന്റെ പ്രധാനകേന്ദ്രമായി മാറുന്നു. ദക്ഷിണേന്ത്യയിലെ പ്രധാന കാര്‍ഷികോല്‍പ്പാദക മേഖലയാണ് കേരള കര്‍ണാടക അതിര്‍ത്തി പ്രദേശമായ ഗുണ്ടല്‍പേട്ട. കര്‍ണാടകയിലെ മൈസൂരു ജില്ലയിലാണ് ഈ പ്രദേശം. നോക്കെത്താ ദൂരത്തോളം പരന്ന് കിടക്കുന്ന ഗുണ്ടല്‍പേട്ടയിലെ പതിനായിരക്കണക്കിന് ഏക്കര് കൃഷിയിടങ്ങളില് തളിക്കുന്ന കീടനാശിനികളില് ഏറ്റവും കൂടുതല് എന്‍ഡോസള്‍ഫാന് തന്നെ. ഗുണ്ടല്‍പേട്ട ടൌണിലെ ഇരുപതോളം കീടനാശിനി കടകളില് ഏറ്റവും കൂടുതല് വിറ്റഴിക്കപ്പെടുന്നതും ഇത് തന്നെ. കരിമ്പ്, ചോളം, മുത്താറി, തെങ്ങ്, വാഴ, വിവിധ ഇനം പച്ചക്കറികള്, തണ്ണിമത്തന്, ചെണ്ടുമല്ലി പൂവ് തുടങ്ങിയവയാണ് ഇവിടുത്തെ പ്രധാന വിളകള്.\nകേരള, തമിഴ്നാട്, കര്‍ണാടക സംസ്ഥാനങ്ങളില് നിന്നുള്ളവരാണ് ഇവിടെ കൃഷി നടത്തുന്നതെങ്കിലും തൊഴിലാളികള് മുഴുവന് ഗുണ്ടല്‍പേട്ടയിലെ ഉള്‍നാടന് ഗ്രാമവാസികളാണ്. എന്‍ഡോസള്‍ഫാന്റെ നിരന്തര ഉപയോഗം മൂലം തൊഴിലാളികള് കൂട്ടത്തോടെ താമസിക്കുന്ന ഹള്ളികളില് ക്യാന്‍സര് ഉള്‍പ്പെടെയുള്ള മാരകരോഗം ബാധിച്ചവര് ഏറെയാണ്. ഇവിടെ മാധ്യമപ്രവര്‍ത്തകരുടെയോ സര്‍ക്കാര് ഏജന്‍സികളുടെയോ ശ്രദ്ധ അധികമൊന്നും എത്താറുമില്ല. ഇതിനാല് എന്‍ഡോസള്‍ഫാന്റെ ഉപയോഗം മൂലമുള്ള ദൂഷ്യഫലങ്ങള് പുറംലോകം കാര്യമായി അറിയില്ല. കര്‍ണാടകയിലെ കുടകിലും മറ്റും ഇഞ്ചികൃഷി നടത്തുന്ന മലയാളികള് കൂടുതല് ഉപയോഗിക്കുന്നത് എന്‍ഡോസള്‍ഫാനാണ്. വന് വിളവ് ലഭിക്കുന്നതിനാല് കീടനാശിനി ഉളവാക്കുന്ന ദൂഷ്യഫലങ്ങള് ഇവര് ബോധപൂര്‍വം മറക്കുന്നു. കര്‍ണാടകയില് നിന്നും തമിഴ്നാട്ടില് നിന്നും സംസ്ഥാനത്തെത്തുന്ന പച്ചക്കറികളില് ഭൂരിഭാഗവും ഉല്‍പ്പാദിപ്പിക്കപ്പെടുന്നത് എന്‍ഡോസള്‍ഫാന് ഉപയോഗിച്ചാണ്. എന്‍ഡോസള്‍ഫാനെതിരെ അയല്‍സംസ്ഥാനമായ കേരളത്തില് ഉയരുന്ന ജനകീയ പ്രക്ഷോഭങ്ങളൊന്നും കര്‍ണാടക അതിര്‍ത്തിഗ്രാമങ്ങളെ ബാധിക്കുന്നില്ല.\nകീടനാശിനികള് നിയന്ത്രിക്കണമെന്ന് പഠന റിപ്പോര്‍ട്ടുകള്\nകല്‍പ്പറ്റ: അശാസ്ത്രീയമായ കീടനാശിനി പ്രയോഗിക്കുന്ന ജില്ലയിലെ പ്രദേശങ്ങളില് അമ്പത് തരം ക്യാന്‍സറുകള് കണ്ടെത്തിയതായി പഠന റിപ്പോര്‍ട്ട്. ആരോഗ്യവകുപ്പ് ഡയറക്ടറുടെ നിര്‍ദേശപ്രകാരം ജില്ലാ മെഡിക്കല് ഓഫീസറുടെ നേതൃത്വത്തില് നടത്തിയ പഠനത്തിലാണ് ഈ വിവരം. കീടനാശിനിമൂലം ജില്ലയിലെ തോട്ടം- കാര്‍ഷിക മേഖലകള് നേരിടുന്ന ഭീഷണി വിവരിക്കുന്ന ഈ റിപ്പോര്‍ട്ട് ആരോഗ്യവകുപ്പ് ഡയറക്ടര്‍ക്ക് സമര്‍പ്പിച്ചിരിക്കുകയാണ്. അതിനിടെ ജില്ലാ ലേബര് ഓഫീസറുടെ നേതൃത്വത്തില് പ്രത്യേക സംഘം നടത്തിയ പരിശോധനയിലും കീടനാശിനി സൃഷ്ടിക്കുന്ന ദുരന്തങ്ങളുടെ സൂചനകളാണുള്ളത്. കാപ്പി-തേയില തോട്ടം തൊഴിലാളികള്, നേന്ത്രവാഴ ഉള്‍പ്പെടെ കാര്‍ഷികവൃത്തികളിലേര്‍പ്പെട്ടവര് എന്നിവരിലാണ് ജില്ലയിലെ പ്രത്യേക മെഡിക്കല് സംഘങ്ങള് ഏതാനും മാസംമുമ്പ് പഠനം നടത്തിയത്. തൊഴിലാളികള്, തൊഴില്‍കേന്ദ്രങ്ങള്, ജനിതക വൈകല്യങ്ങള് ബാധിച്ചവരുടെ വീടുകള്, ഇവര്‍ക്കായി തോട്ടംമാനേജ്മെന്റ് ആരംഭിച്ച പഠനകേന്ദ്രങ്ങള് എന്നിവിടങ്ങള് സന്ദര്‍ശിച്ചശേഷമാണ് റിപ്പോര്‍ട്ട് തയ്യാറാക്കിയത്. ഡോക്ടര്‍മാര്‍ക്ക് പുറമെ ആശാവര്‍ക്കര്‍മാര്, ഫീല്‍ഡ്വര്‍ക്കര്‍മാര് എന്നിവരെയും പഠനപ്രവര്‍ത്തനത്തിന് പ്രയോജനപ്പെടുത്തിയിരുന്നു.\nമറ്റ് ജനവിഭാഗങ്ങളുമായി താരതമ്യപ്പെടുത്തുമ്പോള് തോട്ടംമേഖലയിലും വാഴകൃഷി രംഗത്തുള്ളവരിലും ക്യാന്‍സര്, ചര്‍മരോഗങ്ങള്, ശ്വാസകോശസംബന്ധമായ രോഗങ്ങള് എന്നിവ കൂടുതലാണെന്നും റിപ്പോര്‍ട്ടിലുണ്ട്. തോട്ടംമേഖലകളായ മേപ്പാടി, പൊഴുതന എന്നിവിടങ്ങളിലാണ് ക്യാന്‍സര് കൂടുതലായുള്ളത്. മറ്റ് കാര്‍ഷിക വിളകളുള്ള പ്രദേശങ്ങളില് തവിഞ്ഞാലിലാണ് കൂടുതല് രോഗികള്. അശാസ്ത്രീയമായ കീടനാശിനി പ്രയോഗമാണ് രോഗങ്ങള്‍ക്ക് കാരണം. ഇതുസംബന്ധിച്ച് സാമ്പിളുകള് ശേഖരിക്കുന്നതുള്‍പ്പെടെയുള്ള കൂടുതല് പഠനവും കീടനാശിനി നിയന്ത്രണവും വേണമെന്നും ആവശ്യപ്പെട്ടിട്ടുണ്ട്. ഈ വിഷയത്തില് ഇതുവരെ നടന്ന പഠനങ്ങളെല്ലാം കാര്‍ഷിക മേഖലയിലെ അമിതമായ കീടനാശിനി ഉപയോഗം വന് ദുരന്തത്തിന് കാരണമാവുമെന്നുതന്നെയാണ് സൂചിപ്പിക്കുന്നത്.\nനേന്ത്രവാഴ കൂടുതലായി കൃഷി ചെയ്തിരുന്ന തവിഞ്ഞാല്, തൊണ്ടര്‍നാട് പഞ്ചായത്തുകളില് ക്യാന്‍സര്‍രോഗികളുടെ എണ്ണം വര്‍ധിച്ചതായി ഇവിടങ്ങളില് നേരത്തെ നടത്തിയ പഠനങ്ങള് വെളിപെടുത്തിയിട്ടുണ്ട്. വാളാട് ഗവ. ഹയര്‍സെക്കന്‍ഡറിസ്കൂളിലെ വിദ്യാര്‍ഥികള് തയ്യാറാക്കിയ റിപ്പോര്‍ട്ടിലും ഫ്യൂറഡാനുംതിമറ്റും ഉള്‍പ്പെടെയുള്ള കീടനാശിനികളുടെ അമിതമായ ഉപയോഗം ക്യാന്‍സറിന് വഴിവെച്ചതായി വ്യക്തമാക്കിയിരുന്നു. പത്ത്വര്‍ഷത്തിനിടയില് കാന്‍സര്‍മൂലംമരിച്ചവരുടെ കണക്ക് കുട്ടികള്‍ശേഖരിച്ചു. ഓരോ വര്‍ഷവും രോഗികളുടെഎണ്ണം പെരുകുകയാണെന്നായിരുന്നു കുട്ടികളുടെ കണ്ടെത്തല്. എടവകപഞ്ചായത്തില് തിരുവനന്തപുരം റീജണല് ക്യാന്‍സര് സെന്ററിലെ ഡോ. രമണിനടത്തിയ പഠനങ്ങളും ക്യാന്‍സര്‍വ്യാപകമാവുന്നത് സംബന്ധിച്ച സൂചനകള്‍നല്‍കിയിരുന്നു.\nമിക്ക തേയില തോട്ടങ്ങളിലും മാനദണ്ഡങ്ങള് പാലിക്കാതെയാണ് കീടനാശിനി പ്രയോഗിക്കുന്നത്. മരുന്ന് തളിക്കുന്ന തൊഴിലാളികള്‍ക്ക് കൈയുറ, മാസ്ക്, സോപ്പ് തുടങ്ങിയവ നല്‍കണമെന്നാണ് പ്ളാന്റേഷന് ആക്ട് നിഷ്കര്‍ഷിക്കുന്നത്. എന്നാല് എവിടെയും ഇത് പാലിക്കപ്പെടുന്നില്ല. ഈ മരുന്ന് തളിച്ച തോട്ടങ്ങളില് മൂന്നും നാലും ദിവസം കഴിഞ്ഞാല്‍തന്നെ തേയില പറിക്കാന് സ്ത്രീ തൊഴിലാളികളെ നിര്‍ബന്ധിക്കുകയും ചെയ്യുന്നു. കൈ കഴുകി ഭക്ഷണം കഴിക്കാനുള്ള സൌകര്യംപോലും ഇവര്‍ക്ക് അന്യമാണ്. ഗര്‍ഭിണികളായ തൊഴിലാളികള്‍ക്ക് ആവശ്യമായ പരിശോധനകള്, മരുന്നുകള് ശ്രദ്ധ എന്നിവയെല്ലാം ഈ മേഖലയിലുള്ളവര്‍ക്ക് അന്യമാണ്. ഇതെല്ലാം വൈകല്യങ്ങളുള്ള കുട്ടികള് ജനിക്കാന് ഇടയാക്കുമെന്നാണ് വിവിധ പഠനങ്ങള് വ്യക്തമാക്കിയിട്ടുള്ളത്.\n(കെ എ അനില്‍കുമാര്)\nജയറാം രമേഷിന്റെ നിലപാട് അപലപനീയം: പരിഷത്ത്\nകല്‍പ്പറ്റ: പരിസ്ഥിതി പ്രശ്നങ്ങളില് എന്നും കടുത്ത നിലപാട് എടുക്കുന്ന മന്ത്രി ജയറാം രമേഷിന്റെ ഇപ്പോഴത്തെ മലക്കംമറിച്ചില് അപലപനീയമാണെന്ന് ശാസ്ത്രസാഹിത്യ പരിഷത്ത് ജില്ലാകമ്മിറ്റി കുറ്റപെടുത്തി. തനിക്കൊന്നുംചെയ്യാനില്ല എന്ന അദ്ദേഹത്തിന്റെ നിലപാട് പ്രതിഷേധാര്‍ഹമാണ്. എത്ര ശ്രദ്ധിച്ചും നിയന്ത്രിച്ചും ഉപയോഗിച്ചാലും ദൂരവ്യാപകഫലങ്ങളുളവാക്കുന്ന കീടനാശിനികളാണ് പിഒപി വഭാഗത്തില്‍പ്പെടുന്നത്. ഈ വിഭാഗത്തില്‍പ്പെട്ട 15ല് 11ഉം ലോകമാകെ നിരോധിച്ചിട്ടുണ്ട്. വികസിതരാഷ്ങ്ങ്രള് 15ഉം നിരോധിച്ചു. അവശേഷിക്കുന്ന നാലില് ഒന്നാണ് എന്‍ഡോസള്‍ഫാന്. ഇതിന് നിരോധനം ഏര്‍പ്പെടുത്തണമെന്നാവശ്യപ്പെട്ടും കേന്ദ്രനിലപാടില് പ്രതിഷേധിച്ചും ശാസ്ത്രസാഹിത്യ പരിഷത്ത് തിങ്കളാഴ്ച ജില്ലയിലെങ്ങും പോസ്റ്റര് ക്യാമ്പയിനും പ്രതിഷേധറാലിയും സംഘടിപ്പിക്കും.\nPosted by UNNI at 6:24 PM


അഞ്ച് മക്കളെ കൊന്ന വനിതയ്ക്ക് ജീവപര്യന്തം തടവ്: യുവതി സ്വന്തം മക്കളെ കൊന്നത് ഭര്‍ത്താവിന്റെ പുതിയ പങ്കാളിയുമൊത്തുള്ള ചിത്രം കണ്ടതിന്റെ അരിശത്തില് | News@Net | www.newsatnet.com\nSaturday 27th November, 2021 | 03:02:55 PM\nHome News International അഞ്ച് മക്കളെ കൊന്ന വനിതയ്ക്ക് ജീവപര്യന്തം തടവ്: യുവതി സ്വന്തം മക്കളെ കൊന്നത് ഭര്‍ത്താവിന്റെ പുതിയ...\nഅഞ്ച് മക്കളെ കൊന്ന വനിതയ്ക്ക് ജീവപര്യന്തം തടവ്: യുവതി സ്വന്തം മക്കളെ കൊന്നത് ഭര്‍ത്താവിന്റെ പുതിയ പങ്കാളിയുമൊത്തുള്ള ചിത്രം കണ്ടതിന്റെ അരിശത്തില്\nബെര്‍ലിന്: ആറ് മക്കളില് അഞ്ചുപേരെയും കൊന്ന 28കാരിയായ ജര്‍മ്മന് വനിതയ്ക്ക് ആജീവനാന്ത കഠിന തടവ്. ഈ കൊലപാതകങ്ങള് വലിയ ദുരന്തമാണെന്ന് വിധി പ്രസ്താവിച്ച ജഡ്ജി ചൂണ്ടിക്കാട്ടി.\nതടവ് കാലത്ത് പതിനഞ്ച് വര്‍ഷം പൂര്‍ത്തിയായ ശേഷം മാത്രമേ ഇവര്‍ക്ക് പരോളിന് അപേക്ഷ നല്‍കാന് പോലുമാകൂ. കുറ്റകൃത്യത്തിന്റെ ഗൗരവം പരിഗണിച്ചാണ് ഇത്തരമൊരു നടപടി കോടതിയുടെ ഭാഗത്ത് നിന്ന് ഉണ്ടായിരിക്കുന്നത്.\nകുട്ടികളെ മയക്കിക്കിടത്തിയ ശേഷം ഇവരെ ബാത്ത് ടബില് മുക്കി കൊല്ലുകയായിരുന്നു. കഴിഞ്ഞ കൊല്ലം സെപ്റ്റംബറിലാണ് ഇവര് കൊലപാതകങ്ങള് നടത്തിയത്. പതിനെട്ട് മാസം മുതല് എട്ട് വയസുവരെ പ്രായമുള്ള കുഞ്ഞുങ്ങളെയാണ് ഇവര് കൊലപ്പെടുത്തിയത്. കൊലപാതകങ്ങള് നടത്തുമ്പോള് ഇവരുടെ പതിനൊന്നുകാരിയായ മൂത്തമകള് സ്ഥലത്തുണ്ടായിരുന്നില്ല. അത് കൊണ്ട് അവള് രക്ഷപ്പെട്ടു.\nവിചാരണ വേളയില് ഇവര് നിശബ്ദത പാലിച്ചു. കൊലപാതകങ്ങള്‍ക്ക് ശേഷം ഇവര് ട്രെയിനിന് മുന്നില് ചാടി ആത്മഹത്യക്ക് ശ്രമിച്ചിരുന്നു. ഇവരുടെ ഭര്‍ത്താവിന്റെ പുതിയ പങ്കാളിയുമൊത്തുള്ള ചിത്രം കണ്ടതാണ് ഇവരെ കൊലപാതകങ്ങളിലേക്ക് നയിച്ചത്. ഇനി കുഞ്ഞുങ്ങളെ കാണില്ലെന്ന് ഇവര് ഭര്‍ത്താവിന് സന്ദേശമയച്ചിരുന്നു.\nഎന്നാല് സംഭവത്തില് ഇവര്‍ക്കെതിരെ മതിയായ തെളിവുകള് ഇല്ലാത്തതിനാല് ഇവരെ കുറ്റവിമുക്തരാക്കണമെന്നായിരുന്നു പ്രതിഭാഗം അഭിഭാഷകന്റെ വാദം. കുറ്റവിമുക്തയാക്കാത്ത പക്ഷം ഇവര്‍ക്കെതിരെ കൊലക്കുറ്റം ചുമത്തി എട്ട് വര്‍ഷം തടവിന് ശിക്ഷിക്കണമെന്നും മതിയായ മാനസിക രോഗ ചികിത്സ നല്‍കണമെന്നും അദ്ദേഹം ആവശ്യപ്പെട്ടു.\nഎന്നാല് ഇവര്‍ക്ക് ഗുരുതര മാനസിക പ്രശ്‌നങ്ങള് ഒന്നുമില്ലെന്ന് കോടതി നിയോഗിച്ച വിദഗ്ദ്ധ സമിതി കണ്ടെത്തി. ഇവര്‍ക്കൊരു നാര്‍സിസ്റ്റ് വ്യക്തിത്വം ഉണ്ടെന്ന് മാത്രമാണ് സമിതി വിലയിരുത്തിയത്.\nകൊലപാതകങ്ങള് രാജ്യത്തെ മൊത്തം ഞെട്ടിച്ചിരുന്നു. കൊല്ലപ്പെട്ട കുഞ്ഞുങ്ങള്‍ക്കായി സൊളിഗെന് നഗരത്തില് ദുഃഖാചരണവും നടത്തിയിരുന്നു.\nPrevious articleഭൂഉടമ ബലാത്സംഗം ചെയ്തു; തൊഴിലാളി സ്ത്രീ ആത്മഹത്യയില് അഭയം തേടി\nNext articleകോവിഡിനിതെരയുള്ള പോരാട്ടത്തില് ഒരി നാഴികക്കല്ലുകൂടി; കോവിഡിനെതിരെയുള്ള ഗുളികയ്ക്ക് ബ്രിട്ടന്റെ അംഗീകാരം. മെര്‍ക്കിന്റെ കോവിഡ് 19 ഗുളികകള് അംഗീകരിക്കുന്ന ആദ്യ രാജ്യവും ബ്രിട്ടന് തന്നെ


യുക്രൈന് വിമാനം തകര്‍ന്നത് ഇറാന് മിസൈല് പതിച്ചത് മൂലമെന്ന് കാനഡയും യുകെയും | News Moments | The world in your palm top\nവാഷിംഗ്ടണ്: ഇറാനില് യുക്രൈനിയന് വിമാനം തകര്‍ന്നു വീണത് ഇറാന്റെ മിസൈല് പതിച്ചത് മൂലമാണെന്ന് ആരോപിച്ച് കാനഡയും യുകെയും രംഗത്ത്. വിമാനം തകര്‍ന്ന മിസൈല് പതിച്ചിട്ടാണെന്ന സംശയം പ്രകടിപ്പിച്ച് അമേരിക്ക രംഗത്തെത്തിയതിന് പിന്നാലെയാണ് ഇത്. ഇക്കാര്യം സാധൂകരിക്കുന്ന രഹസ്യ വിവരങ്ങള് ലഭിച്ചിട്ടുണ്ടെന്ന് കനേഡിയന് പ്രധാനമന്ത്രി ജസ്റ്റിന് ട്രൂഡോ പറഞ്ഞു. മിസൈല് പതിച്ചത് മനഃപൂര്‍വമല്ലെന്ന് തങ്ങള്‍ക്ക് അറിയാം. എങ്കിലും മരിച്ചവരുടെ കുടുംബാംഗങ്ങള്‍ക്കും കനേഡിയന് ജനതക്കും തനിക്കും ഇക്കാര്യത്തില് ഉത്തരം ലഭിക്കേണ്ടതുണ്ടെന്ന് ട്രൂഡോ പറഞ്ഞു.\nതകര്‍ന്ന വിമാനത്തില് 63 കനേഡിയന് യാത്രക്കാര് ഉണ്ടായിരുന്നു. അപകടത്തില് അസ്വാഭാവികതയുണ്ടെന്നും അതേ സമയം തന്നെ മനഃപുര്‍വ്വമായിരിക്കാന് സാധ്യതയില്ലെന്നുമാണ് ബ്രിട്ടീഷ് പ്രധാനമന്ത്രി ബോറിസ് ജോണ്‍സണ് പറഞ്ഞത്. വിമാനത്തിന് എന്ത് സംഭവിച്ചു എന്നതില് തനിക്ക് സംശയമുണ്ടെന്ന് യുഎസ് പ്രസിഡന്റ് ഡൊണാള്‍ഡ് ട്രംപ് നേരത്തെ പറഞ്ഞിരുന്നു. ബുധനാഴ്ചയാണ് ടെഹ്റാനില്‍നിന്ന് 176 പേരുമായി പുറപ്പെട്ട വിമാനം പറന്നുയര്‍ന്ന ഉടന് തകര്‍ന്നു വീണത്. അപകടത്തില് വിമാനത്തിലുണ്ടായിരുന്ന എല്ലാവരും മരിച്ചിരുന്നു.\nആരോപണങ്ങള് എല്ലാം നിഷേധിച്ച ഇറാന് അപകടം അന്വേഷിക്കാന് വിവിധ രാജ്യങ്ങളുടെ പ്രതിനിധികളെ ഉള്‍പ്പെടുത്തി ഒരു കമ്മിറ്റി രൂപീകരിച്ചതായി അറിയിച്ചു. യുക്രൈന് പ്രതിനിധി നിലവില് ഇറാനിലുണ്ട്. അവര്‍ക്ക് ബ്ലാക്ക് ബോക്സ് പരിശോധന നടത്താന് അവസരം നല്‍കും. അപകടത്തില് മരിച്ച മറ്റു രാജ്യക്കാരുടെ പ്രതിനിധികളേയും സ്വാഗതം ചെയ്യുന്നുവെന്ന് ഇറാന് അറിയിച്ചു. ഇറാഖിലെ അമേരിക്കന് താവളങ്ങളിലേക്ക് ഇറാന് ആക്രമണം നടത്തി ദിവസം തന്നെയാണ് വിമാനം തകര്‍ന്നു വീണത്.


പരീക്ഷാ പരിശീലനമൊരുക്കി നെയ്യാറ്റിൻകര സി.ഡി.സി. | Neyyattinkara CDC\nപരീക്ഷാ പരിശീലനമൊരുക്കി നെയ്യാറ്റിൻകര സി.ഡി.സി.\nപട്ടികവിഭാഗ, ഭിന്നശേഷി വിഭാഗക്കാർക്കുള്ള പരിശീലനം തുടങ്ങി\nസി.ഡി.സി.യുടെ പരിശീലന പരിപാടി കെ.ആന്‍സലന് എം.എല്.എ. ഉദ്ഘാടനം ചെയ്യുന്നു\nനെയ്യാറ്റിൻകര: പ്രായഭേദമില്ലാതെ വിവിധ മത്സരപ്പരീക്ഷകൾക്കായി തയ്യാറെടുക്കുന്നവർക്കായി പരിശീലനമൊരുക്കി നെയ്യാറ്റിൻകര കരിയർ ഡെവലപ്‌മെന്റ് സെന്റർ(സി.ഡി.സി.). പട്ടികജാതി, വർഗ, ഭിന്നശേഷി വിഭാഗങ്ങളിലെ ഉദ്യോഗാർഥികൾക്കായുള്ള സൗജന്യ പരിശീലന പരിപാടി തുടങ്ങി.\nനെയ്യാറ്റിൻകര ടൗൺ എംപ്ലോയ്‌മെന്റ് എക്‌സേഞ്ചിന് കീഴിലാണ് സി.ഡി.സി. പ്രവർത്തിക്കുന്നത്. തൊഴിൽരഹിതർക്കും വിദ്യാർഥികൾക്കുമായിട്ടാണ് സി.ഡി.സി. പ്രവർത്തിക്കുന്നത്. വിദ്യാർഥികൾക്ക് വിദ്യാഭ്യാസ, തൊഴിൽ മേഖലകളിലെ നൂതന പ്രവണതകളെക്കുറിച്ചും കാലാനുസൃതമായി ഉണ്ടാകുന്ന മാറ്റങ്ങളെക്കുറിച്ചും അറിവും പരിശീലനവും നൽകി ഉന്നതവിദ്യാഭ്യാസവും അനുയോജ്യമായ തൊഴിലും നേടിയെടുക്കാൻ സഹായിക്കുകയാണ് സി.ഡി.സി.യുടെ ലക്ഷ്യം. അതോടൊപ്പം തൊഴിലന്വേഷകർക്ക് അഭിരുചിയുള്ള കോഴ്‌സുകളിൽ പ്രവേശനവും യോഗ്യതയ്ക്കനുസരിച്ച് തൊഴിലും ലഭ്യമാക്കും.\nകരിയർ ഇൻഫർമേഷൻ, കരിയർ ഗൈഡൻസ്, കരിയർ കൗൺസിലിങ്, പ്രീ ഇന്റർവ്യൂ പരിശീലനം, മത്സരപ്പരീക്ഷ പരിശീലന പരിപാടി, വിദ്യാഭ്യാസ സ്ഥാപനങ്ങൾക്കും സന്നദ്ധസംഘടനകൾക്കും വേണ്ടിയുള്ള കരിയർ ഗൈഡൻസ് ക്ലാസുകൾ എന്നിവ സി.ഡി.സി. നൽകുന്ന സേവനങ്ങൾ. പട്ടികജാതി, പട്ടികവർഗ വിഭാഗത്തിൽപ്പെട്ടവർ, വനിതകൾ എന്നിവർക്കായി പ്രത്യേക പരിശീലന പരിപാടി സി.ഡി.സി. ചെയ്യുന്നുണ്ട്.\nനെയ്യാറ്റിൻകര, കാട്ടാക്കട താലൂക്കുകളിലെ സ്കൂളുകളിലും കോളേജുകളിലും കരിയർ ഗൈഡൻസ് ക്ലാസുകളും സംഘടിപ്പിക്കുന്നുണ്ട്.\nപരിശീലന പരിപാടിയുടെ ഉദ്ഘാടനം കെ.ആൻസലൻ എം.എൽ.എ. നിർവഹിച്ചു.\nനഗരസഭാധ്യക്ഷ ഡബ്ല്യു.ആർ.ഹീബ അധ്യക്ഷയായി. കെ.സനിൽകുമാർ, എൽ.ജെ.റോസ് മേരി, നഗരസഭാ വൈസ് ചെയർമാൻ കെ.കെ.ഷിബു, പരശുവയ്ക്കൽ മോഹനൻ, എസ്.ത്രിഭുവനരാജ് എന്നിവർ സംസാരിച്ചു.


പൊങ്കാലയ്ക്കൊരുങ്ങി നഗരം; ഭക്തലക്ഷങ്ങൾ അണിനിരന്നു | Webdunia Malayalam\nപ്രാർത്ഥനയുടെ സായൂജ്യമായി ആറ്റുകാൽ പൊങ്കാലയ്ക്ക് ആരംഭം. ഭക്തലക്ഷങ്ങളാണ് പൊങ്കാല അർപ്പിയ്ക്കാൻ തലസ്ഥാനത്ത് അണിനിരന്നിരിക്കുന്നത്. രാവിലെ 10.45 ന് പണ്ടാര അടുപ്പിൽ തീ തെളിയ്ക്കുന്നതോടെ ചടങ്ങുകൾ ആരംഭിക്കും.\nസ്ത്രീകളുടെ ശബരിമലയെന്നാണ് ആറ്റുകാല് ഭഗവതി ക്ഷേത്രം അറിയപ്പെടുന്നത്. വര്‍ഷത്തിലൊരിക്കലുള്ള പൊങ്കാലയിടാനായി കോടിക്കണക്കിന് ഭക്തരാണ് അമ്പലത്തിലെത്തുന്നത്. ഒരിക്കൽ പോലും മുടക്കാതെ സ്ഥിരമായി പൊങ്കാലയിടുന്ന സ്ത്രീകൾ നിരവധിയാണ്.\nപൊങ്കാലയോടനുബന്ധിച്ച് തിരക്ക് നിയന്ത്രിക്കാന് ആറ്റുകാല് ക്ഷേത്രപരിസരത്ത് നിന്ന് കെ.എസ്.ആര്.ടി.സി പ്രത്യേക സര്‍വ്വീസുകള് നടത്തുന്നുണ്ട്. പൊങ്കാല മഹോത്സവത്തോട് അനുബന്ധിച്ച് ക്ഷേത്രപരിസരത്തും തിരുവനന്തപുരം നഗരത്തിലും സുരക്ഷ ക്രമീകരണങ്ങള് ശക്തമാക്കിയിരിക്കുകയാണ്. ക്ഷേത്രപരിസരത്ത് പ്ലാസ്റ്റിക്കിനൊപ്പം പുകയിലയ്‌ക്കും നിരോധനം ഏര്‍പ്പെടുത്തിയിട്ടുണ്ട്.\nസ്ത്രീ Attukal Ponkala\nആറ്റുകാൽ പൊങ്കാല മറയാക്കി മോഷണം; ഒരാൾ പിടിയിൽ\nപഞ്ചഭൂതാത്മകമായ ശരീരത്തെ അനുഗ്രഹവര്‍ഷിണിയായ ദേവിയുടെ പരമാത്മാവിൽ ലയിപ്പിക്കാന് പൊങ്കാല\nആഗ്രഹപൂര്‍ത്തികരണത്തിന് പ്രാര്‍ഥനയുടെ സായൂജ്യമായി ആറ്റുകാല് പൊങ്കാല\nതലവെട്ടുമെന്ന്, പിണറായിയുടെ രോമത്തില് പോലും നിനക്കൊന്നും തൊടാന് പോലും പറ്റില്ല; ആർഎസ്എസ് നേതാവിന്റെ ഫേസ്‌ബുക്കില് പൊങ്കാല - ചീത്തവിളിയില് മലയാളിക്ക് നല്ല പുരോഗമനം\nശിവക്ഷേത്രങ്ങൾ ഒരുങ്ങി; ശിവാലയ ഓട്ടത്തിന് ഇന്ന് തുടക്കം\nഐശ്വര്യ ദേവതയായി കുടികൊള്ളുന്ന മഹാമായയാണ് ആറ്റുകാല് ഭഗവതി. ആ ദേവിയുടെ തിരുമുമ്പില് ...\nമാഘമാസത്തിലെ കറുത്ത പക്ഷത്തില് ചതുര്‍ദശി രാത്രിയില്...\nമഹാവിഷ്ണുവിനെയും ശിവനെയും ബ്രഹ്മാവിനെയും ബന്ധപ്പെടുത്തിയാണ് ശിവരാത്രി ഐതീഹ്യം. ...


കാട്ടു തീയുടെ പേരില് ഓസ്ട്രേലിയയില് ഒട്ടകക്കശാപ്പ് | 10000 camels to be shot because they drink too much water to prevent bush fire photo story\nകാട്ടുതീയുടെ പേരില് ഓസ്ട്രേലിയയില് ഒട്ടകക്കശാപ്പ്\nFirst Published Jan 12, 2020, 12:56 PM IST\nപടര്‍ന്നുപിടിച്ച കാട്ടുതീ അണയ്ക്കാന് ആവശ്യമായ വെള്ളം കിട്ടാതായതോടെ പതിനായിരം ഒട്ടകങ്ങളെ വെടിവച്ച് കൊല്ലാന് ഓസ്ട്രേലിയ തീരുമാനിച്ചു. സര്‍ക്കാര് തീരുമാനം പുറത്ത് വന്ന അന്ന് തന്നെ കൊന്ന് തള്ളിയത് 1500 ഓളം ഓട്ടകങ്ങളെ. 2019 സെപ്തംബറില് ആരംഭിച്ച കാട്ടുതീ ഓസ്ട്രേലിയയില് ഭീകര നാശനഷ്ടമാണ് വിതച്ചത്. കാടുകളില് കുടിവെള്ളം കിട്ടാതായതോടെ നിരവധി വന്യജീവികള്, മനുഷ്യവാസമുള്ള മേഖലയിലേക്ക് എത്താന് തുടങ്ങി. ഇതോടെയാണ് സര്‍ക്കാര് ഇത്തരമൊരു വിചിത്ര തീരുമാനവുമായി എത്തിയത്. കാണാം ആ വേദനിപ്പിക്കുന്ന കാഴ്ചകള്.\nകാട്ടുതീയുടെ പിന്നാലെ വരള്‍ച്ച നേരിടുന്ന മേഖലകളിലുള്ള വീടുകളിലേക്ക് വനപ്രദേശങ്ങളില് നിന്ന് ഒട്ടകങ്ങള് വന്‍തോതില് എത്താന് തുടങ്ങിയതാണ് സര്‍ക്കാറിനെ ഇത്തരമൊരു തീരുമാനത്തിലേക്ക് എത്തിച്ചതെന്ന് ഓസ്ട്രേലിയയിലെ വനംവകുപ്പ് അധികൃതര് പറയുന്നു.\nജനവാസ മേഖലകളിലെ ജല സംഭരണികള് ഇവ കൂട്ടമായെത്തി കാലിയാക്കുന്നത് കാട്ടുതീ തടയാനുള്ള പ്രവര്‍ത്തനങ്ങളേയും വലിയ തോതില് ബാധിക്കുന്നതായി അധികൃതര് പറയുന്നു.\nവീടുകളിലേക്ക് കയറി വരുന്ന ഒട്ടകങ്ങള് ആളുകളെ ആക്രമിക്കുകയും എസി അടക്കമുള്ള ഉപകരണങ്ങള് തകര്‍ത്ത് വെള്ളം കുടിക്കാന് ശ്രമിക്കുന്നതും ന്യൂ സൗത്ത് വെയില്‍സ് മേഖലയില് ഏറെ പരാതികള്‍ക്ക് കാരണമായിരുന്നു.\nവനമേഖലയിലെ ഒട്ടകങ്ങള്‍ക്ക് വേണ്ടിയുള്ള പദ്ധതിയുടെ കണക്കുകള് പ്രകാരം ഇവയുടെ എണ്ണം നിയന്ത്രിച്ചില്ലെങ്കില് ഓരോ ഒമ്പത് വര്‍ഷങ്ങളില് ഇരട്ടിയായി വര്‍ധിക്കുമെന്നാണ് കണ്ടെത്തല്.\nപ്രത്യേക പരിശീലനം ലഭിച്ച ഷൂട്ടര്‍മാര് ഹെലികോപ്റ്ററുകളില് നിന്ന് ഒട്ടകങ്ങളെ വെടിവയ്ക്കുമെന്നാണ് വനംവകുപ്പ് വിശദമാക്കുന്നത്.\nനടപടികളിലേക്ക് കടക്കുന്നതിന് മുന്‍പ് മേഖലയിലെ ആദിവാസി സമൂഹത്തിന്‍റെ അനുമതിക്കായി കാത്തിക്കുകയാണ് വനംവകുപ്പ്.\nഓസ്ട്രേലിയയിലെ നിരവധി ഇടങ്ങളില് വെള്ളത്തിന് വേണ്ടി വനമേഖലയിലെ ഒട്ടകങ്ങള് എത്തുന്നുണ്ട്.\nനാലുലക്ഷം കാറുകള് പുറംതള്ളുന്ന കാര്‍ബണ് ഡൈ ഓക്സൈഡിന് തുല്യമായ കാര്‍ബണ് എമിഷന് മാത്രമേ പത്ത് ലക്ഷം ഒട്ടകങ്ങള് സൃഷ്ടിക്കുന്നുള്ളൂവെന്നാണ് കണക്കുകള് കാണുക്കുന്നത്.\nനിലവില് ഓസ്ട്രേലിയയുടെ കാര്‍ബണ് പുറംതള്ളലില് ഇത്രകാലവും വനമേഖലയിലെ ഒട്ടകങ്ങളുടെ പങ്ക് കണക്കിലെടുത്തിരുന്നില്ല.\nകാര്‍ബണ് പുറംതള്ളല് തടയാനും ഒട്ടകങ്ങളെ കൂട്ടത്തോടെ കൊന്നൊടുക്കുന്നത് സഹായിക്കുമെന്നാണ് ഊര്‍ജ- പരിസ്ഥിതി വകുപ്പിന്‍റെ കണക്കുകൂട്ടല്.\nഎന്നാല് വിവിധയിനത്തിലുള്ള ജീവികളുടെ സംരക്ഷണത്തിന് ഒരിനം ജീവികളെ കൂട്ടമായി കൊന്നൊടുക്കുന്നതിന് എതിരെ മൃഗസംരക്ഷകരുടെ പ്രതിഷേധം ഉയരുന്നു കഴിഞ്ഞു.\nഎന്നാല് ഒട്ടകങ്ങളെ കൊല്ലാൻ അഞ്ച് ദിവസത്തെ പ്രചാരണ പരിപാടി സംഘടിപ്പിക്കുമെന്നായിരുന്നു അധികൃതർ അറിയിച്ചത്.\nഒട്ടകവേട്ടയ്ക്ക് സര്‍ക്കാര് ഹെലികോപ്ടറുകള് വിട്ടുനല്‍കുമെന്ന് ഓസ്‌ട്രേലിയന് അധികൃതരെ ഉദ്ധരിച്ച് 'ദ ഹില്' പത്രം റിപ്പോര്‍ട്ട് ചെയ്തു.\n23,000 -ത്തോളം ആദിവാസികള് താമസിക്കുന്ന ഓസ്‌ട്രേലിയയിലെ ചില പ്രദേശങ്ങളിൽ വരള്‍ച്ച രൂക്ഷമാണ്.\nവാസസ്ഥലങ്ങളിലേക്ക് മൃഗങ്ങള് വേലികൾ തകർത്ത്, കടന്നുകയറി അമിതമായി വെള്ളം ഉപയോഗിക്കുന്നുവെന്ന് കാണിച്ച് നിരവധി പരാതികള് ഇവിടുത്തെ ജനങ്ങള് അധികൃതര്‍ക്ക് നല്‍കിയിരുന്നു.\nഇതിന് പിന്നാലെയാണ് ഒട്ടകങ്ങളെ കൊന്നൊടുക്കാനുള്ള തീരുമാനം അധികൃതര് കൈക്കൊണ്ടത്. ഒട്ടകങ്ങളുടെ എണ്ണത്തിലുള്ള വര്‍ധനവാണ് പ്രദേശത്തെ പ്രശ്‌നങ്ങള്‍ക്ക് കാരണമെന്ന് സൗത്ത് ഓസ്‌ട്രേലിയന് പരിസ്ഥിതി വകുപ്പിന്‍റെ കണ്ടെത്തല്.\nവരള്‍ച്ച കൂടുതലായി ബാധിച്ച പ്രദേശങ്ങളില് ഹെലിക്കോപ്ടറിലെത്തുന്ന പ്രൊഫഷണല് ഷൂട്ടര്‍മാര് ഒട്ടകങ്ങളെ വെടിയുതിര്‍ത്ത് കൊല്ലുമെന്നാണ് റിപ്പോര്‍ട്ട്.\nസ്ത്രീകളും പുരഷന്മാരുമടങ്ങിയ പ്രൊഫഷണല് ഷൂട്ടര്‍മാരാണ് ഒട്ടകങ്ങളെ കൊല്ലാനായി രംഗത്തെത്തുന്നത്.\nകഴിഞ്ഞ വര്‍ഷം നവംബറില് തുടങ്ങിയ കാട്ടുതീ സെപ്തംബറില് പടര്‍ന്നു പിടിച്ചു. പിന്നീട് ഇതുവരെ കാട്ടു തീയണയ്ക്കാന് കഴിഞ്ഞിട്ടില്ല.\nസിഡ്‌നി യൂണിവേഴ്സ്റ്റി ഗവേഷകര് പുറത്തുവിട്ട കണക്കുകള് പ്രകാരം കഴിഞ്ഞ മൂന്ന് മാസത്തിലേറെയായി രാജ്യത്താകെ വ്യാപിച്ച കാട്ടുതീയില് 29 പേരുടെ ജീവന് നഷ്ടമാവുകയും 480 മില്ല്യന് മ്യഗങ്ങളെ കാണാതാവുകയോ കാട്ടുതീയില് വെന്തുമരിക്കുകയോ ചെയ്തിട്ടുണ്ട്.\nമൃഗങ്ങളുടെ മരണം കൂടുതലും സംഭവിച്ചത്. രക്ഷപ്പെടാനുള്ള ഒട്ടത്തിനിടയില് കാടിനും സ്വകാര്യ ഭുമിക്കും ഇടയില് സ്ഥാപിച്ച മുള്ളുവേലിയില് കൂടുങ്ങിയാണെന്ന് റിപ്പോര്‍ട്ടുകളുണ്ട്.\nലോകത്തിന്‍റെ വിവിധ ഭാഗങ്ങളില് നിന്ന് നിരവധി സഹായങ്ങളാണ് ഓസ്ട്രേലിയയിലേക്ക് പ്രവഹിക്കുന്നത്.\nസിനിമ, കായിക ലോകത്തെ ലോകപ്രശസ്തര് ഓസ്ട്രേലിയ്ക്ക് ഇതിനകം സഹായം എത്തിച്ചു കഴിഞ്ഞു. കഴിഞ്ഞ വര്‍ഷം ബ്രസീലിലെ ആമസേണ് കാടുകള് കത്തിയമര്‍ന്നതിന് ശേഷം ലോകത്ത് സംഭവിച്ച ഏറ്റവും വലിയ അഗ്നിബാധയാണ് ഓസ്ട്രേലിയില് ഇപ്പോഴും കത്തിക്കൊണ്ടിരിക്കുന്നത്.


The Visitation of the Blessed Virgin Mary – Feast – Nelson MCBS\n🔵 ചൊവ്വ, 31/5/2022\ncf. സങ്കീ 66:16\nദൈവത്തെ ഭയപ്പെടുന്ന എല്ലാവരും വന്നു കേള്‍ക്കുവിന്,\nകര്‍ത്താവ് എന്റെ ആത്മാവിനുവേണ്ടി ചെയ്തതെല്ലാം\nഞാന് വിവരിക്കാം, അല്ലേലൂയാ.\nഅങ്ങേ പുത്രനെ സംവഹിച്ചുകൊണ്ട്,\nപരിശുദ്ധ കന്യകമറിയത്തെ അങ്ങ് പ്രചോദിപ്പിച്ചുവല്ലോ.\nപരിശുദ്ധാത്മാവിന്റെ സ്പന്ദനങ്ങള് പിഞ്ചെന്ന്,\nപരിശുദ്ധ മറിയത്തോടൊത്ത് അങ്ങയെ എന്നും\nനിന്നെക്കുറിച്ച് കര്‍ത്താവ് അതിയായി ആഹ്ളാദിക്കും.\nസീയോന് പുത്രീ, ആനന്ദഗാനമാലപിക്കുക.\nനിനക്കെതിരേയുള്ള വിധി കര്‍ത്താവ് പിന്‍വലിച്ചിരിക്കുന്നു.\nനിന്റെ ശത്രുക്കളെ അവിടുന്ന് ചിതറിച്ചിരിക്കുന്നു.\nഇസ്രായേലിന്റെ രാജാവായ കര്‍ത്താവ് നിങ്ങളുടെ മധ്യേയുണ്ട്;\nനിങ്ങള് ഇനിമേല് അനര്‍ഥം ഭയപ്പെടേണ്ടതില്ല.\nഅന്ന് ജറുസലെമിനോടു പറയും:\nനിന്റെ കരങ്ങള് ദുര്‍ബലമാകാതിരിക്കട്ടെ.\nനിന്റെ ദൈവമായ കര്‍ത്താവ്,\nവിജയം നല്‍കുന്ന യോദ്ധാവ്, നിന്റെ മധ്യേ ഉണ്ട്.\nനിന്നെക്കുറിച്ച് അവിടുന്ന് അതിയായി ആഹ്ളാദിക്കും.\nതന്റെ സ്‌നേഹത്തില് അവിടുന്ന് നിന്നെ പുനഃപ്രതിഷ്ഠിക്കും.\nഅവിടുന്ന് നിന്നെക്കുറിച്ച് ആനന്ദഗീതമുതിര്‍ക്കും.\nഞാന് നിന്നില് നിന്നു വിപത്തുകളെ ദൂരീകരിക്കും;\nനിനക്കു നിന്ദനമേല്‍ക്കേണ്ടി വരുകയില്ല.\nഏശ 12:2-6 4\nഇസ്രായേലിന്റെ പരിശുദ്ധനായവന് മഹത്വത്തോടെ നിങ്ങളുടെ മധ്യേ ഉണ്ട്.\nകര്‍ത്താവേ, അങ്ങേ ഏകജാതന്റെ\nഎത്രയും പരിശുദ്ധ മാതാവിന്റെ സ്‌നേഹസമര്‍പ്പണം\nരക്ഷാകരമായ ഈ ബലിയും\nഅങ്ങേ മഹിമയ്ക്ക് സ്വീകാര്യമായി തീരുമാറാകട്ടെ.\nസകല തലമുറകളും എന്നെ അനുഗൃഹീത എന്നു പ്രകീര്‍ത്തിക്കും.\nഎന്തെന്നാല്, ശക്തനായവന് എനിക്ക് വലിയ കാര്യങ്ങള് ചെയ്തിരിക്കുന്നു.\nഅവിടത്തെ നാമം പരിശുദ്ധമാണ്, അല്ലേലൂയാ.\nദൈവമേ, അങ്ങേ വിശ്വാസികള്‍ക്ക് മഹത്തായ കാര്യങ്ങള് ചെയ്തതിന്\nഅങ്ങേ സഭ അങ്ങയെ മഹത്ത്വപ്പെടുത്തട്ടെ.\nമാതാവിന്റെ ഉദരത്തില് മറഞ്ഞിരുന്ന യേശുവിന്റെ സാന്നിധ്യം\nയോഹന്നാന് സന്തോഷത്തോടെ തിരിച്ചറിഞ്ഞുവല്ലോ.\nഅതേ യേശുവിനെ എന്നും ജീവിക്കുന്നവനായി\nഈ കൂദാശയില് സന്തോഷത്തോടെ സഭ സ്വീകരിക്കുമാറാകട്ടെ.\nഎന്നെന്നും ദൈവമായി ജീവിക്കുകയും വാഴുകയും ചെയ്യുന്ന അവിടന്ന്\nVisitation of Mary of Blessed Virgin Mary\nTagged as: Readings, Visitation of Mary


Sunday September 26th, 2021 - 1:23:pm\nഗര്‍ഭിണിയുടെ പ്രസവം ടാക്‌സിയില് നടത്തി വനിതാ പോലീസ്; ആ സഹായത്തിന് ...\nഗര്‍ഭിണിയുടെ പ്രസവം ടാക്‌സിയില് നടത്തി വനിതാ പോലീസ്; ആ സഹായത്തിന് സോഷ്യല് മീഡിയയുടെ സല്യൂട്ട്, ഒപ്പം കൈയടിയും\nPublished: Friday 25 October 2019 06:19:36 AM\nടാക്‌സി കാറില് ഒരു സ്ത്രീയുടെ പ്രസവം എടുത്ത വനിതാ പോലീസുകാരിക്ക് സോഷ്യല് മീഡിയയുടെ ഹൃദയം നിറഞ്ഞ പ്രശംസ. മലേഷ്യയിലെ പോലീസ് ഓഫീസര് ലാന്‍സ് കോര്‍പല് എന്. കോമതിയാണ് ആ നന്മ നിറഞ്ഞ സഹായത്തിന് ഓണ്‍ലൈന് ലോകത്തിന്റെ ഹീറോ ആയി മാറിയത്.\nടെര്‍മിനല് ബെര്‍സെപാടു സെലാടാനിലെ പോലീസ് പോസ്റ്റില് ഡ്യൂട്ടിയില് ഇരിക്കുമ്പോഴാണ് പൂര്‍ണ്ണഗര്‍ഭിണിയായ ഇന്തോനേഷ്യക്കാരി താന് ഉടന് പ്രസവിക്കുമെന്ന് അറിയിച്ച് ഈ 27കാരിക്ക് അരികിലെത്തിയത്. സ്ത്രീയുടെ അവസ്ഥ കണ്ട കോമതി ഉടന് ഒരു ടാക്‌സി വിളിച്ച് ഇവരെ അടുത്തുള്ള ആശുപത്രിയില് എത്തിക്കാന് തയ്യാറായി.\nഎന്നാല് വയറ്റിലുള്ള കുഞ്ഞിന് അത്രയൊന്നും കാത്തിരിക്കാന് താല്‍പര്യമുണ്ടായില്ല. ഇതോടെ ആശുപത്രിയിലേക്കുള്ള വഴിയില് വനിതാ പോലീസ് തന്നെ പ്രസവത്തിന് സഹായിച്ചു. ആശുപത്രിയില് കുഞ്ഞിനെ എടുത്ത് അമ്മയ്‌ക്കൊപ്പം നില്‍ക്കുന്ന കോമതിയുടെ ചിത്രം റോയല് മലേഷ്യ പോലീസ് പങ്കുവെച്ചു.\nആ അമ്മ ഒരിക്കലും മറക്കാത്ത ഒരു പ്രവൃത്തിയാണ് പോലീസുകാരി ചെയ്തതെന്ന് സോഷ്യല് മീഡിയ ചൂണ്ടിക്കാണിച്ചു. ഇപ്പോള് കുഞ്ഞിന് കോമതിയുടെ നാമകരണം നല്‍കാനുള്ള ഒരുക്കത്തിലാണ് രക്ഷിതാക്കള്.\nRead more topics: malaysia cop,woman, deliver baby , taxi\nmalaysia cop helps woman deliver baby inataxi


ഷര്‍ട്ട് ധരിച്ച് ക്ഷേത്രപ്രവേശനം: സര്‍ക്കാര് തന്ത്രിമാരുടെ അഭിപ്രായം തേടി\nതസ്‌മൈ ശ്രീ ഗുരുവേ നമ\nBy online desk.05 Sep, 2018\nമാതാ പിതാ, ഗുരു,ദൈവം, ക്രമത്തില് മൂന്നാം സ്ഥാനമാണ് അധ്യാപകന് എന്നാല് വിദ്യ എന്ന തന്റെ ഉള്ളിലെ പ്രകാശത്തെ പകര്‍ന്നുകൊണ്ട് ഓരോ വിദ്യാര്‍ത്ഥിയെയും ലേകത്തിന്റെ നെറുകയിലെത്തിക്കാനും അധ്യാപകര്‍ക്കാകുന്നു. ഓരോ കുഞ്ഞിനും ജന്മം നല്‍കുന്നത് പിതാവാണെങ്കില് പുതിയൊരു ജീവിതം നല്‍കുന്നത് അധ്യാപകനാണ് . വിദ്യ പകര്‍ന്നു തരുന്ന ആരായാലും അവര് അധ്യാപകരാണ്. അധ്യാപകരെ മാതാവിനും പിതാവിനൊപ്പം സ്‌നേഹിക്കുകയും ചെയ്യുന്ന സംസ്‌കാരമാണ് നമ്മുടേത്.\nഇന്ത്യയുടെ രാഷ്ട്രപതിയും പ്രമുഥ വിദ്യഭ്യാസ വിചക്ഷണനുമായ ഡോ. സര്‍വേപ്പള്ളി രാധാകൃഷ്ണന്റെ ജന്മദിനമാണ് അധ്യാപക ദിനമായി ആചരിക്കുന്നത്. അധ്യാകപന്റെ കടമകളെക്കുറിച്ച് അവരെയും സമൂഹത്തെയും ഓര്‍മപ്പെടുത്തുന്ന സുദിനം. അധ്യാപകന് തലമുറകയളെ വാര്‍ത്തെടുക്കുന്ന വ്യക്തിയാണ് വികസനത്തിന്റെ ഭൂമിക തന്നെ നല്ല തലമുറകളെ വാര്‍ത്തെടുക്കുന്ന പ്രക്രിയയായതിനാല്, നൈസര്‍ഗ്ഗികമായ സാമൂഹ്യ വികാസത്തിന് നേതൃത്വം കൊടുക്കുന്ന വ്യക്തിയാണ് മനുഷ്യനെ മനുഷ്യനായി മാറ്റുക എന്ന വിദ്യഭ്യാസ നയത്തിന്റെ ദാര്‍ശനിക നിര്‍വചനം സാര്‍ത്ഥകമാക്കുന്നതില് സുപ്രധായമായ ഘടകമാണ് അധ്യാപകന്.\nപഠനമാണ് അധ്യാപകന്റെ മുഖ്യ കടമ അതിനാല് അധ്യാപകന് എന്നാല് ഏറ്റവും നല്ല വിദ്യാര്‍ത്ഥികൂടിയാകണം. കാലത്തിനനുസരിച്ച് എല്ലാം മാറുമ്പോള് മാറ്റത്തെ സമ്പൂര്‍ണ്ണമായി ഉള്‍ക്കൊള്ളാനും ,സാംശീകരിക്കുവാനുമുള്ള പഠനവും പ്രമപ്രധാനമാണ്. ശ്‌സ്ത്ര, സാങ്കേതിക, വൈജ്ഞാനിക മേഘലകളില് അനു നിമിഷം ഉണ്ടാവുന്ന മാറ്റങ്ങളെ കണ്ടെത്താനും വിദ്യാര്‍ത്ഥികള്‍ക്ക് പകര്‍ന്നു നല്‍കാനും അധ്യാപകര്‍ക്കു കഴിയുമ്പോള് മാത്രമാണ് അധ്യാപനം ആസ്വാദ്യകരമായി് മാറുന്നത്. കേരളത്തിലാണെങ്കില് പൊതുവിദ്യാഭ്യാസ സംരക്ഷണ യജ്ഞത്തിലൂടെ പൊതുവിദ്യഭ്യാസത്തെ ശ്കതിപ്പെടുത്തുന്നതിനൊപ്പം ആധുനിക വല്‍ക്കരിക്കുകയുമാണ്.\nഇതിന്റെ സന്ദേശ വാഹകര് കൂടിയായി അധ്യാപകര് മാറണം. ഈ സന്ദേശം സമൂഹത്തില് എല്ലാ തലങ്ങളിലും എത്തിച്ച് പൊതുവിദ്യഭ്യാസത്തെ ശാക്തീകരിക്കേണ്ടത് വര്‍ത്തമാനകാലത്തിന്റെ ആവശ്യമാണ്.\nപാഠപുസ്തകത്തിലെ അറിവുകള് മാത്രം വിദ്യാര്‍ത്ഥികള്‍ക്ക് പകര്‍ന്നു കൊടുക്കുന്നവുരാവരുത് അധ്യാപകര്. ഇന്ന് ലഭ്യമായിരിക്കുന്ന അറിവിന്റെ അനന്തമായ സ്രോതസ്സുകളെ വിദ്യാര്‍ത്ഥികള്‍ക്ക് ഉപകാരപ്പെടുന്ന രീതിയില് വിനിയോഗിക്കാന് ്അധ്യാപകന് കഴിയണം. ഏതെല്ലാം വിഭവ സ്രോതസ്സുകളില് നിന്ന് വിദ്യാര്‍ത്ഥിയുടെ ഉള്ളിലേക്ക് അറിവ് പ്രവഹിക്കുവാന് സാധ്യതയുണ്ടോ. അവിടേയ്‌ക്കെല്ലാം കുട്ടിയുടെ മനസ്സിനെ തുറന്നു കൊടുക്കാല് കഴിയുന്ന വ്യക്തിയാണ് അധ്യാപകന്. അതുവഴി കുട്ടിയുടെ സര്‍ഗ്ഗപരമായ കഴിവുകളുടെ സ്വതന്ത്ര വികാസത്തിന് വഴിയൊരുക്കണം.\nഅറിവിന്റെ സംവേദനത്തോടൊപ്പം മാനവികതയുടെ വികാസവും സ്മന്വയിക്കപ്പെടുമ്പോള് മാത്രമാണ് വിദ്യഭ്യാസം പൂര്‍ണ്ണമാകുന്നത്. അതുകൊമ്ട് അക്കാദമിക് വളര്‍ച്ചയേടൊപ്പം അക്കാദമികേതര മേഘലയിലെ വളര്‍ച്ചയും വിദ്യഭ്യാസ ലക്ഷ്യമായി ഉണ്ടാകണം. അക്കാദമികേതര മേഘ്യലകളില് കുട്ടിയുടെ സര്‍ഗ്ഗപരമായ കഴിവുകളുടെ വികാസത്തിലൂടെ ലക്ഷ്യമിടുന്നത് കുട്ടിയുടെ മനസ്സിന്റെശുദ്ധികരണമായിരിക്കണം. അതിലൂടെ മാത്രമേ വിദ്യഭ്യാസത്തിന്റെ യഥാര്‍ത്ഥനിര്‍വചനമായ മനുഷ്യനെ മനുഷ്യനാക്കി മാറ്റുക എന്നത് അര്‍ത്ഥ പൂര്‍ണ്ണമാകാന് കളിയുകയുള്ളൂ. ഈ നിര്‍വ്വചനത്തിന്റെ പൂര്‍ണ്ണതയിലേക്ക് തലമുറയെ വാര്‍ത്തെടുക്കുക എന്നതാണ് അധ്യാപകനില് നിന്ന് സമൂഹം പ്രതീക്ഷിക്കുന്നത്. ആ പ്രതീക്ഷ നിറവേറ്റപ്പെടുമ്പോള് മാത്രമേ അധ്യാപക ദിനങ്ങള് പ്രായോഗികമായും ദാര്‍ശനികമായും വിജയിക്കുകയുള്ളൂ.


ശാന്തന്റെ 'ആറാംദിവസം' ജനുവരി മുപ്പതിന് അരങ്ങിൽ - Calicut Journal\nHome » കലാസാഹിതി » ശാന്തന്റെ ‘ആറാംദിവസം’ ജനുവരി മുപ്പതിന് അരങ്ങിൽ\nസാധാരണക്കാരന്റെ ജീവിതത്തില്‍പോലും ഭയം അധികാരം സ്ഥാപിക്കുന്നതെങ്ങനെയെന്നു പറയുന്നു, എ. ശാന്തകുമാറിന്റെ പുതിയ നാടകം.\nപിറന്ന മണ്ണിൽ  പാര്‍ശ്വവത്കരിക്കപ്പെട്ട ഒരു കൂട്ടം മനുഷ്യരുടെ ആത്മസംഘര്‍ഷങ്ങളുടേയും കാത്തിരിപ്പിന്റേയും പ്രണയത്തിന്റേയും കഥ പറയുന്ന ‘ആറാം ദിവസം’ ജനുവരി മുപ്പതിന് അരങ്ങിലെത്തും. കോഴിക്കോട്ടെ നാടക പ്രേമികളുടെ കൂട്ടായ്മയായ തിയേറ്റര് ലവേഴ്‌സാണ് നാടകം അരങ്ങിലെത്തിക്കുന്നത്. സജ്ജാദ് എന്ന ചെറുപ്പക്കാരന്റെ ട്രെയിന് യാത്രയ്ക്കിടയിലെ പൊള്ളുന്ന അനുഭവങ്ങളിലൂടെയും ഓര്‍മ്മകളിലൂടെയും സമകാലിക രാഷ്ട്രീയ കാലാവസ്ഥയോട് ചേര്‍ന്ന് നിന്നാണ് നാടകം വളരുന്നത്.\nഇരപിടിയന്#x200d;മാരുടെ ക്രൂരമായ തമാശകള്‍ക്ക് ഇരയാവുന്ന ദളിതന്റെ നിസ്സഹായവസ്ഥയും ആറാംദിവസത്തിന്റെ പ്രമേയമാകുന്നു. സാധാരണക്കാരന്റെ ലളിതമായ ജീവിതത്തില് പോലും എങ്ങിനെയാണ് ഭയം അധികാരം സ്ഥാപിക്കുന്നതെന്ന് തിയേറ്ററിന്റെ സാധ്യതയോടെ ആറാംദിവസം വരച്ചുകാട്ടുന്നു. ആറാം ദിവസത്തിന് തിരക്കഥയും രംഗഭാഷയും ഒരുക്കിയത് പ്രശസ്ത നാടകകൃത്തും സംവിധായകനുമായ എ. ശാന്തകുമാറാണ്. ജനുവരി മുപ്പതിന് വൈകുന്നേരം ഏഴ് മണിയ്ക്ക് കോഴിക്കോട് നളന്ദ ഓഡിറ്റോറിയത്തില് നാടകം അരങ്ങേറും. പാസ് മുഖേനയാണ് പ്രവേശനം\nസുധീര് പറമ്പില്, നീരജ് കായക്കല്, കുമാര് പാലത്ത്, സജീഷ്, ബൈജു പറമ്പില്,റസീന,അപര്‍ണ വിനോദ്, മനീഷ,സുദീപ്, വിനീത്, ഹരിഹരന് മാനിപുരം എന്നിവര് നാടകത്തില് കഥാപാത്രങ്ങളാകുന്നു. നാടകത്തിന്റെ പിന്നണിയില്: പ്രൊഡക്ഷന് കണ്‍ട്രോളര് രാധാകൃഷ്ണന് പേരാമ്പ്ര, പശ്ചാത്തല സംഗീതം,സഹസംവിധാനം എം. എം രാഗേഷ് പാലാഴി, ആര്‍ട് അഭി ജെ ദാസ്, സംഗീത നിര്‍വ്വഹണം വിനോദ് നിസരി, ദീപ വിതാനം മുരളി കിനാലൂര്, ഗ്രാഫിക്‌സ് യദുരാജ് എം.വി.\nകൂടുതല് വിവരങ്ങള്‍ക്ക്: 9656104530, 9387635915, 9946206611\na santhakumar Aaraam Divasam Kerala Theater 2018-01-14\nPrevious: കലോത്സവം കഴിഞ്ഞ് കരയുന്ന കുഞ്ഞുങ്ങളേ, ഈ അമ്മയുടെ വാക്കുകൾ നിങ്ങളെയും വിജയികളാക്കും!\nNext: സര്‍ക്കസുകാര് വരും പോകും; ജീവിതം തുടര്‍ന്നുകൊണ്ടേയിരിക്കും: തമ്പിന്‍റെ ഓര്‍മയില് നിളയുടെ തീരത്ത് നെടുമുടിയും ശ്രീരാമനുമെത്തും


ആഭിമുഖ്യങ്ങളും സമകാലീന സഭയും\n12 Aug, 2021, 3:11 pm\nഫാ. സണ്ണി കളപ്പുരയ്ക്കല്\n"A monumental irrelevance." ആധുനികകാലഘട്ടത്തോടു സംവദിക്കാന് പ്രതിസന്ധി നേരിട്ട രണ്ടാം വത്തിക്കാന് കൗണ്‍സിലിനു മുമ്പുള്ള സഭയെക്കുറിച്ചു കൗണ്‍സിലില് പങ്കെടുത്ത ബിഷപ് ക്രിസ്റ്റഫര് ബട്‌ലറിന്റെ വാക്കുകളാണിത്. രണ്ടാം വത്തിക്കാന് കൗണ്‍സില് കൂടുന്നതിന്റെ പ്രഖ്യാപനം നടത്തിക്കൊണ്ടു ജോണ് 23-ാമന് മാര്‍പ്പാപ്പ പറഞ്ഞത്, "It is time to open the windows and let in some fresh air" എന്നാണ്. സുവിശേഷം അതിന്റെ പൂര്‍ണാരൂപിയില് ജീവിക്കുകയും പ്രചരിപ്പിക്കുകയും ചെയ്ത ആദിമക്രൈസ്തവ സമൂഹത്തില് നിന്നു, സഭ സ്ട്ര ച്ചേഡ് ആയി വളരുകയും സമ്പത്തും, അധികാരവും, രാഷ്ട്രീയബാന്ധവങ്ങളും, ക്ലറിക്കലിസവും അതിനെ കീഴടക്കുകയും ചെയ്തപ്പോള്, ആധുനിക ലോകത്തോടു സംവദിക്കാന് സഭയ്ക്കു സാധിക്കാതെ വന്ന പശ്ചാത്തലത്തിലാണ് രണ്ടാം വത്തിക്കാന് കൗണ്‍സില് വിളിച്ചു കൂട്ടിയത്.\nശതോത്തര രജതജൂബിലി നിറവിലായിരിക്കുന്ന എറണാകുളം-അങ്കമാലി അതിരൂപത രണ്ടാം വത്തിക്കാന് കൗണ്‍സിലിന്റെയും ഫ്രാന്‍സിസ് പാപ്പായുടെയും നവീകരണ അരൂപിയോട് എങ്ങനെ സഹകരിക്കുന്നു എന്ന വസ്തുതയെ കൗണ്‍സില് രേഖകളെ അടിസ്ഥാനമാക്കി പരിശോധിക്കുകയാണിവിടെ. ഭാരതത്തിന്റെ ആത്മാവിനെ ഉള്‍ക്കൊണ്ടും സുവിശേഷമൂല്യങ്ങളില് നിന്ന് വ്യതിചലിക്കാതെയും കാലത്തിന്റെ അടയാളങ്ങളെ വായിച്ചെടുത്തുകൊണ്ടുമാണ് ഈ ദൗത്യം നിര്‍വ്വഹിക്കപ്പെടുന്നത്.\nരണ്ടാം വത്തിക്കാന് കൗണ്‍സിലിന്റെയും ഫ്രാന്‍സിസ് പാപ്പയുടെയും നവീകരണ അരൂപിയോടു പല സഭാസമൂഹങ്ങളും, രൂപതകളും പുറംതിരിഞ്ഞു നിന്നപ്പോള് എറണാകുളം-അങ്കമാലി അതിരൂപത അതിനെ സ്വീകരിച്ചു എന്നതാണ് ശ്രേഷഠമായ കാര്യം. ഭാരതത്തിന്റെ ആത്മാവിനെ ഉള്‍ക്കൊണ്ടും, സുവിശേഷമൂല്യങ്ങളില് നിന്നു വ്യതിചലിക്കാതെയും, കാലത്തിന്റെ അടയാളങ്ങളെ വായിച്ചെടുത്തുകൊണ്ടുമാണ് ഈ ദൗത്യം നിര്‍വ്വഹിക്കപ്പെടുന്നത്. രണ്ടാം വത്തിക്കാന് കൗണ്‍സിലില് പങ്കെടുത്ത ജോസഫ് പാറേക്കാട്ടില് പിതാവും, തുടര്‍ന്നു വന്ന ആന്റണി പടിയറ പിതാവും, വര്‍ക്കി വിതയത്തില് പിതാവും ഈ അരൂപിയെ സര്‍വ്വാത്മനാ സ്വീകരിച്ചു നേത്യത്വം നല്കി. കൗണ്‍സിലിന്റെ അരൂപിയെ സ്വീകരിച്ച ഈ നേതൃത്വങ്ങളില് നിന്നു വിരിഞ്ഞ ആഭിമുഖ്യങ്ങളാണ് ഇവിടെ വിശകലനം ചെയ്യുന്നത്.\n1. മനുഷ്യത്വപൂര്‍ണമായ അജപാലന ശുശ്രൂഷയും വൈദിക-അല്മായ കൂട്ടായ്മയും\nജനതകളുടെ പ്രകാശം (Lumen Gentium) എന്ന സഭയെക്കുറിച്ചുള്ള പ്രമാണരേഖ ഊന്നിപ്പറയുന്ന കാര്യമുണ്ട്. 'വിശ്വാസികളുടെ പൊതു പൗരോഹിത്യവും ശൂശ്രൂഷാ പൗരോഹിത്യവും ക്രിസ്തുവിന്റെ ഏക പൗരോഹിത്യത്തിലുള്ള പങ്കുചേരലാണ്' (നം. 10). ഇതിന്റെ അരൂപിയില് വൈദികര് ദൈവജനത്തിന്റെ മധ്യത്തിലേക്കു ഇറങ്ങി പ്രവര്‍ത്തിക്കാന് തുടങ്ങി. വൈദികരും ദൈവജനവുമായി അഭേദ്യമായ ഒരു ബന്ധം രൂപപ്പെട്ടു. അല്മായ പങ്കാളിത്തത്തോടെയുള്ള അജപാലന ക്രമം രൂപപ്പെട്ടു. അതിരൂപതയില് രൂപപ്പെട്ട കുടുംബകൂട്ടായ്മ സംവിധാനം ഇതിന്റെ ഉത്തമ ഉദാഹരണമാണ്. പൂജാദികര്‍മ്മങ്ങള് അനുഷ്ഠിക്കുന്ന ഒരു വ്യക്തി എന്നതിനപ്പുറം സുവിശേഷം കയ്യില് പിടിച്ചുകൊണ്ടു സമൂഹത്തിന്റെ നാനാവിധമായ കാര്യങ്ങളിലേക്കു ഇറങ്ങി പ്രവര്‍ത്തിക്കാന് തുടങ്ങി.\nരണ്ടാം വത്തിക്കാന് കൗണ്‍സില് നല്കിയ തുറന്ന മനസ്സിന്റെ സ്വാതന്ത്ര്യം, അല്മായര്‍ക്കും, സന്യസ്തര്‍ക്കും, വൈദികര്‍ക്കും, തുറന്നു പറയാനും കേള്‍ക്കാനുമുള്ള ഒരു സംസ്‌കാരം ഇവിടെ രൂപപ്പെടുത്തി. ഇതു ഉള്‍ക്കൊള്ളാന് പറ്റാത്തവര്‍ക്കു ഈ സംസ്‌കാരം സഭാവിരുദ്ധമാണ്, വിമതപ്രവര്‍ത്തനമാണ്. അവര്‍ക്കു ഇതു പ്രസ്ബിറ്ററോക്രസിയാണ്. ഇങ്ങനെ ആരോപിക്കുന്നവര് ഹിറ്റ്‌ലേറിയന് ഓട്ടോക്രസിയുടെ വക്താക്കളായിരിക്കും. ഈ സ്വാതന്ത്ര്യം നല്കിയിരിക്കുന്നത് വലുപ്പച്ചെറുപ്പമില്ലായ്മയുടെ മഹത്വമാണ്. ആരും ആരെക്കാള് വലുതുമല്ല, ചെറുതുമല്ല. അധികാരത്തിന്റെ ഉന്മാദത്തില് ഒരു വൈദികനോ, അല്മായനോ സഭാശുശ്രൂഷയില് ഏര്‍പ്പെടുന്നില്ല.\nരണ്ടാം വത്തിക്കാന് കൗണ്‍സില് നല്കിയ തുറന്ന മനസ്സിന്റെ സ്വാതന്ത്ര്യം, അല്മായര്‍ക്കും, സന്യസ്തര്‍ക്കും, വൈദികര്‍ക്കും, തുറന്നു പറയാനും കേള്‍ക്കാനുമുള്ള ഒരു സംസ്‌കാരം ഇവിടെ രൂപപ്പെടുത്തി. ഇത് ഉള്‍ക്കൊള്ളാന് പറ്റാത്തവര്‍ക്ക് ഈ സംസ്‌കാരം സഭാവിരുദ്ധമാണ്, വിമതപ്രവര്‍ത്തനമാണ്. അവര്‍ക്ക് ഇതു പ്രസ്ബിറ്ററോക്രസിയാണ്. ഇങ്ങനെ ആരോപിക്കുന്നവര് ഹിറ്റ്‌ലേറിയന് ഓട്ടോക്രസിയുടെ വക്താക്കളായിരിക്കും.\nമേല്പറഞ്ഞ കൂട്ടായ്മയുടെയും സ്വാതന്ത്ര്യത്തിന്റെയും ഉദാഹരണമാണ് രണ്ടാം വത്തിക്കാന് കൗണ്‍സിലിനു ശേഷം ജന്മംകൊണ്ട കരിസ്മാറ്റിക് പ്രസ്ഥാനം. ഇതിനെ സ്വീകരിക്കാന് കേരളത്തിലെ ഒരു രൂപതയും തയ്യാറാകാതിരുന്നപ്പോള് എറണാകുളം-അങ്കമാലി അതിരൂപത അതിനു വെള്ളവും വളവും കൊടുത്തു. വിരോധാഭാസമെന്നു പറയട്ടെ, എതിരു നിന്നവര് പിന്നീടു അതിനെ ഏറ്റെടുത്തു. ഇന്ന് അത് പാരമ്പര്യവാദത്തിലേക്കും പ്രോട്ടസ്റ്റ്ന്റ് വ്യാഖ്യാനത്തിലേക്കും വീണു.\nഇവിടെ നാമോര്‍ക്കേണ്ട കാര്യം, വൈദികരും അല്മായരും കൈകോര്‍ക്കേണ്ടത് സാമുദായിക സ്പിരിറ്റ് ആളിക്കത്തിച്ച് സമൂഹത്തില് ധ്രുവീകരണം സൃഷ്ടിക്കാനല്ല. സൈബര് പോരാളികളെ സൃഷ്ടിക്കാനല്ല. വര്‍ഗീയതയുടെ വിഷം പടര്‍ത്താനല്ല. തീവ്രവാദത്തെ എതിര്‍ക്കാനെന്ന വ്യാജേന ക്രൈസ്തവ തീവ്രവാദം പ്രചരിപ്പിക്കാനുമല്ല.\n2. വിവിധ സഭകളോടും സമൂഹങ്ങളോടുമുള്ള തുറന്ന സമീപനം\nസഭൈക്യത്തെക്കുറിച്ചുള്ള രേഖ (Unitatis Redintegratio) പറയുന്നു: 'പാശ്ചാത്യ പൗരസ്ത്യ സഭകള് വിശ്വാസത്തിലും കൗദാശികജീവിതത്തിലും സാഹോദര്യപൂര്‍ണമായ ഐക്യത്തിലാണ് വര്‍ത്തിച്ചിരുന്നത്്' (നം. 14). പാശ്ചാത്യ സഭയായ ലത്തീന്‍സഭയുമായി ഈ ഐക്യം കാത്തു സൂക്ഷിക്കാന് എറണാകുളം-അങ്കമാലി അതിരൂപത എന്നും ശ്രദ്ധിച്ചു. എല്ലാ വര്‍ഷവും ഈസ്റ്റര്, ക്രിസ്മസ്സ്് ദിനങ്ങളുടെ തലേന്ന് എറണാകുളം, വരാപ്പുഴ അതിരൂപതകളുടെ അരമനകളില് താമസിക്കുന്ന മെത്രാന്‍മാരും വൈദികരും പരസ്പരം ഇരുഭവനങ്ങളും സന്ദര്‍ശിച്ചു ആശംസകളും വിശേഷങ്ങളും പങ്കുവയ്ക്കും. മനോഹരമായ ഒരു പാരമ്പര്യമാണിത്. വരാപ്പുഴ, ആലപ്പുഴ, കൊച്ചി, കോട്ടപ്പുറം, വിജയപുരം എന്നീ ലത്തീന് രൂപതകളോടു ചേര്‍ന്നാണ് എറണാകുളം അതിരൂപത സ്ഥിതി ചെയ്യുന്നത്. പല സ്ഥലങ്ങളിലും പള്ളികള് മുഖത്തോടു മുഖമെന്നോണമാണ്. ദൈവജനം രണ്ടു പള്ളികളിലും പോകും. ഇവിടെ വൈദികരുടെയും, ആളുകളുടെയും മനസ്സില് ലത്തീനെന്നും, സീറോ-മലബാര് എന്നും വ്യത്യാസമില്ല. ഈ സ്‌നേഹോഷ്മളതയുടെ പേരില് സീറോ-മലബാര് സഭയിലെ ലത്തിനീകരിക്കപ്പെട്ട അതിരൂപതയാണ് എറണാകുളം-അങ്കമാലി അതിരൂപത എന്ന് ആരെങ്കിലും അധിക്ഷേപിച്ചാല് ആ ആക്ഷേപം ഒരു ബഹുമതിയാണ്. ആ ബഹുമതിയുടെ ബഹിര്‍സ്ഫുരണമാണ്‌നാം ഒരുമിച്ചു നടത്തുന്ന വിഭൂതി ബുധന് ആചരണം. ഇതേ മനോഭാവം തന്നെയാണ് കേരളത്തിലുള്ള മറ്റു പൗരസ്ത്യസഭകളോടും പുലര്‍ത്തുന്നത്. കേരളത്തിന്റെ നാനാഭാഗങ്ങളില് നിന്നു വിവിധ രൂപതാംഗങ്ങള് ഈ അതിരൂപതയിലേക്കു കുടിയേറിയിട്ടുണ്ട്്. അവര് സ്ഥിരതാമസമാണെങ്കിലും അല്ലെങ്കിലും ഈ അതിരൂപതയുടെ മക്കളായി തന്നെ കാണുന്നു. ഇവിടെ വരുത്തനും ഇരുത്തനുമില്ല. ഒരുത്തന് മാത്രമേയുള്ളൂ, ക്രിസ്തുവിന്റെ ശിഷ്യന്/ശിഷ്യ.\nഈ തുറന്ന സമീപനം തന്നെയാണ് അക്രൈസ്തവരോടുമുളളത്. ഇതിന്റെ അടിസ്ഥാനം കൗണ്‍സില് രേഖയാണ്: 'എന്തെല്ലാം നന്മയും സത്യവും അക്രൈസ്തവരില് കാണുന്നുണ്ടോ അതെല്ലാം സുവിശേഷ സ്വീകരണത്തിനുള്ള ഒരുക്കമായി പരിഗണിക്കണം' എന്നു കൗണ്‍സില് രേഖ പഠിപ്പിക്കുന്നു (ജനതകളുടെ പ്രകാശം, നം. 16). എല്ലാ മതങ്ങളോടും ഒരേ പോലെ സംവദിക്കാന് നമുക്കാവുന്നുണ്ട്. അതേസമയം എല്ലാ തീവ്രവാദങ്ങളേയും എതിര്‍ക്കുകയും ചെയ്യുന്നു. ഹൈന്ദവ, മുസ്ലീം തീവ്രവാദങ്ങളെ ഒരുപോലെ എതിര്‍ക്കുന്നതുപോലെ തന്നെ ക്രൈസ്തവ തീവ്രവാദത്തെയും നാം എതിര്‍ക്കുന്നു.\nഓര്‍ക്കണം, വിവിധ റീത്തുകളും സഭകളും നിലനില്പിനും ആധിപത്യത്തിനും വേണ്ടിയുള്ള മത്സരയോട്ടത്തിലാണ്. എക്യുമെനിസം എന്നു പറയുന്നതു പുസ്തകത്തിലെ പശുവായി. പിന്നെയെങ്ങനെ മതാന്തര സംവാദങ്ങളില് ഏര്‍പ്പെടാനുള്ള കെല്പ് സഭയ്ക്കു ലഭിക്കും? കേവലം നിലനില്‍പ്പിനു വേണ്ടിയുള്ള ഗിമിക്കുകളോ, അധീശശക്തിയാകാനുള്ള ശ്രമമോ നാം നടത്തുന്നില്ല എന്നതു ശ്രദ്ധേയമാണ്.\n3. കച്ചവടമാകാത്ത വിദ്യാഭ്യാസം\nവിദ്യാഭ്യാസത്തെക്കുറിച്ചു കൗണ്‍സില് പഠിപ്പിക്കുന്നതു ശ്രദ്ധിക്കുക (Gravissimum educationis, no. 5): 'വിദ്യാലയങ്ങള് വിദ്യാര്‍ത്ഥികളുടെ ബുദ്ധിപരമായ കഴിവുകളെ പോഷിപ്പിക്കണം. വിവേചനാശക്തി വര്‍ദ്ധിപ്പിക്കണം. സാംസ്‌കാരിക സമ്പത്തില് ആഭിമുഖ്യം നല്കണം. മൂല്യബോധം കൈവരുത്തണം. തൊഴില്‍പരമായ ജീവിതത്തിനു ഒരുക്കണം. വിദ്യാര്‍ത്ഥികളില് സുഹൃദ്ബന്ധം വളര്‍ത്തി പരസ്പര ധാരണയുടെ ചൈതന്യം വളര്‍ത്തണം.' തലമുറ വാര്‍ത്തെടുക്കപ്പെടുന്നതു സ്‌കൂളുകളിലാണ് എന്ന ബോധ്യത്തോടെ മൂല്യാധിഷ്ഠിതമായ ഒരു വിദ്യാഭ്യാസ സമ്പ്രദായം ഇവിടെ രൂപപ്പെട്ടിട്ടുണ്ട്. അതിബൃഹത്തായ സംവിധാനങ്ങളുള്ള ഈ അതിരൂപത എന്തുകൊണ്ടാണ് പ്രഫഷണല് എഞ്ചിനീയറിംഗ് കോളേജോ, മെഡിക്കല് കോളേജോ തുടങ്ങിയില്ല എന്നുള്ളത് അതിരൂപതയുടെ മുഖചിത്രം വ്യക്തമാക്കുന്ന കാര്യമാണ്. ഒരു നാളില് സര്‍ക്കാര് നിര്‍ദ്ദേശിച്ചിട്ടു പോലും ലിസി ആശുപത്രിയെ നാം മെഡിക്കല് കോളേജ് ആക്കിയില്ല. കൊച്ചിനഗരത്തിലെ കോര്‍പറേറ്റ് ആശുപത്രികളുടെ ചികിത്സാചിലവുകള് നിയന്ത്രിക്കുന്നതില് നിര്‍ണായകമായ സ്വാധീനം ചെലുത്തുന്ന ലിസി ആശുപത്രിയും, അങ്കമാലി ലിറ്റില് ഫളവര് ആശുപത്രിയും ഇന്നാട്ടിലെ സാധാരണക്കാരായ രോഗികള്‍ക്കു ഏറ്റവും മെച്ചപ്പെട്ട ചികിത്സ നല്കുന്ന കാര്യത്തില് വീഴ്ച വരുത്തരുത് എന്നത് ഈ അതിരൂപതയുടെ സ്വപനമാണ്. ഒരു മെഡിക്കല് കോളേജ് അതിനു തടസ്സമാകുമെന്നതുകൊണ്ട് നാം അതില് നിന്നു പിന്‍മാറി. (ഒരു മെഡിക്കല് കോളേജ് തുടങ്ങാനുള്ള വ്യഗ്രത ഒരു അഴിമതിയായി മാറി എന്നതു സമകാലീന ചരിത്രം!)\nനാം വിശ്വസിക്കുന്നു, വിദ്യാഭ്യാസമെന്നത് കച്ചവടമല്ല. പണം കറന്നെടുക്കാനുള്ള കറവപ്പശുവല്ല സ്‌കൂളും കോളേജും. സാമൂഹ്യബോധമില്ലാത്ത വെറും പ്രൊഫഷണലുകളെ സൃഷ്ടിക്കലല്ല. അതു തലമുറയുടെ സമഗ്രതയിലേക്കുള്ള വളര്‍ച്ചയാണ്.\n4. സുവിശേഷ സംേവദനത്തിന്റെ നൂതനരീതി\nസീറോ-മലബാര് സഭയക്ക് ഒരു പൊതുശബ്ദം ഇല്ലാതാവുകയും ശബ്ദമാകേണ്ട മാധ്യമസ്ഥാപനം കെടുകാര്യസ്ഥതയുടെ കൊടുമുടി കയറുകയും ചെയ്തപ്പോള് പ്രാദേശിക, ദേശീയ മാധ്യമങ്ങള് ഗൗരവമായി നിരീക്ഷിക്കുന്ന ഒരു പത്രം നമുക്കുണ്ട്. അതിന്റെ പേരാണ് സത്യദീപം (ലൈറ്റ് ഓഫ് ട്രൂത്ത്). സീറോ-മലബാര് സഭയുടെ, കേരളസഭയുടെ മുഖപത്രമായി ഇതിനെ സമൂഹം അംഗീകരിച്ചിരിക്കുന്നതു വെള്ളം ചേര്‍ക്കാതെ സത്യത്തിന്റെ പക്ഷം ചേര്‍ന്നു ദീപക്കാഴ്ചകള് ഒരുക്കുന്നതിന്റെ തെളിവാണ്. സത്യദീപത്തിന്റെ ധാര്‍മ്മിക സ്വരത്തിനു പിന്നിലുള്ളത് മാധ്യമങ്ങളെക്കുറിച്ചുള്ള കൗണ്‍സിലിന്റെ പ്രബോധനമാണ്. 'മാധ്യമങ്ങളുടെ ശരിയായ ഉപയോഗം മാനവസമുദായത്തിനു വിലയേറിയ മുതല്‍ക്കൂട്ടായിരിക്കും. അവ മനുഷ്യനു വിനോദവും വിജ്ഞാനവും പ്രദാനം ചെയ്യുന്നതോടൊപ്പം ദൈവരാജ്യ പ്രചാരത്തിനു ഉപകരിക്കുകയും ചെയ്യും.' കൂട്ടിച്ചേര്‍ക്കുന്നു, 'മാധ്യമങ്ങളെ ശരിയായി ഉപയോഗിക്കാന് ഇവ കൈകാര്യം ചെയ്യുന്നവര് ധാര്‍മ്മിക തത്വങ്ങള് ശരിയായി അറിഞ്ഞിരിക്കേണ്ടതാണ്.' സത്യദീപം സമൂഹത്തിന്റെ ധാര്‍മ്മികസ്വരമായി മാറിയിരിക്കുന്നു എന്നത് അഭിമാനകരമാണ്.\nഅഴിമതിയുടെ ധ്രുവീകരണത്തില് അതിരൂപത വീഴാതെ സൂക്ഷിക്കുക എന്നതു വെല്ലുവിളിയാണ്. ക്രൈസ്തവികത കേവലം ഒരു മതമല്ലെന്നും അതു ലോകത്തിനു മുഴുവനുമുള്ള സനാതന ദര്‍ശനമാണെന്നും ഉറക്കെ പ്രഘോഷിക്കാനുള്ള അവസരം.\nമാധ്യമധര്‍മ്മം എന്നതു ഏതെങ്കിലും രാഷ്ട്രീയപാര്‍ട്ടിയുടെ തണലില് വാര്‍ത്ത എഴുതുക എന്നതല്ല. ഏതെങ്കിലും മതനേതാക്കളെ വെള്ള പൂശാനുള്ള ഉപാധിയല്ല. ഏതെങ്കിലും ഭരണകര്‍ത്താവിനുള്ള ജയ് വിളിയല്ല. സമകാലിക സാമൂഹ്യ, രാഷ്ട്രീയ, മത സാഹചര്യങ്ങളെ വിലയിരുത്തുകയും തിരുത്തുകയും ചെയ്യുക എന്നതാണ്. അതു എറണാകുളം അതിരൂപത നിര്‍വ്വഹിക്കുന്നു.\n5. ധാര്‍മ്മികശക്തിയാകുന്ന രാഷ്ട്രീയ നിലപാടുകള്\nമതസ്വാതന്ത്ര്യത്തെക്കുറിച്ചു പറയുന്നു (Dignitatis Humanae, No. 13): 'സമൂഹത്തിലും ഏതു ഗവണ്‍മെന്റിന്റെ മുമ്പിലും ഒരാദ്്ധ്യാത്മികശക്തിയായി നിന്നുകൊണ്ടു സകല സൃഷ്ടികളോടും സഭ സുവിശേഷം പ്രസംഗിക്കണം.' സഭയും രാഷ്ട്രവും തമ്മില് ആശാസ്യമായ സഹകരണം ഉണ്ടാകണം എന്നു പറയുമ്പോള് തന്നെ സഭയ്ക്ക് സ്വതന്ത്രമായി നില്ക്കാനുള്ള ത്രാണി ഉണ്ടാകണമെന്നും പഠിപ്പിക്കുന്നു (Gaudium et spes no. 76). ഏതെങ്കിലും രാഷ്ട്രീയപാര്‍ട്ടിയുടെ മുമ്പിലോ, നേതാക്കളുടെ മുമ്പിലോ ഈ അതിരൂപതയുടെ ധാര്‍മ്മിക ശേഷി പണയം വച്ചിട്ടില്ല. കാരണം ഒരു ആദ്ധ്യാത്മിക ശക്തിയായി, ധാര്‍മ്മിക ശക്തിയായി നാം നിലകൊള്ളാന് ആഗ്രഹിക്കുന്നു. ഏതാനും വര്‍ഷങ്ങള്‍ക്കുമുന്‍പ് ഒരു സര്‍ക്കാരും പാര്‍ട്ടിയും ഇന്നാട്ടിലെ ക്രൈസ്തവസ്ഥാപനങ്ങള്‍ക്കു കൂച്ചുവിലങ്ങിടാന് ഒരു നിയമത്തിനായി ശ്രമിച്ചു. സ്വാശ്രയനിയമം. അതു നടപ്പാക്കാനുള്ള കോംപ്രമൈസിനു വേണ്ടി രണ്ടു പ്രധാനികള് ആദരണീയനായ ഒരു വ്യക്തിയെ സന്ദര്‍ശിച്ചു. ആദരവോടെ അവരെ കേട്ടു. പക്ഷേ ഒരു കോംപ്രമൈസിനും തയ്യാറാകാതെ അദ്ദേഹത്തിന്റെ അവസാനവാക്കു ദൃഡതയുള്ള സ്വരത്തില് അരുത് എന്നായിരുന്നു. അദ്ദേഹത്തിന്റെ പേരാണ് കര്‍ദ്ദിനാള് വര്‍ക്കി വിതയത്തില്. ഞാന് ഇതു നടപ്പാക്കും എന്നു രോഷഭാവത്തില് പറഞ്ഞ് ഇറങ്ങിപ്പോയ അവരില് ഒരാള്‍ക്കു പിന്‍മാറേണ്ടി വന്നു എന്നതു ചരിത്രം. ഈ അതിരൂപത ഒരു രാഷ്ട്രീയപാര്‍ട്ടിയോടും ബാന്ധവം പുലര്‍ത്തിയിട്ടില്ല. എന്നാല് ആദരവോടെ എല്ലാവരേയും സ്വീകരിച്ചിട്ടുണ്ട്. രാഷ്ട്രീയത്തിനും പാര്‍ട്ടികള്‍ക്കും എന്നും ധാര്‍മ്മിക ശക്തിയായി നിലകൊണ്ടിട്ടുള്ള അതിരൂപതയെ അതില്‍നിന്നു പിന്‍മാറ്റാന് ശ്രമിക്കുന്നുണ്ടെങ്കിലും ഇനിയും അതിനു സാധിക്കാത്തതിന്റെ കാരണം കൗണ്‍സിലിന്റെയും ഫ്രാന്‍സിസ് പാപ്പയുടെയും ദര്‍ശനങ്ങളാണ്.\nമതവും രാഷ്ട്രീയവും രണ്ടു ഐഡന്റിറ്റികള് തന്നെയാണ്. അതു കൂട്ടിക്കുഴക്കരുത്. ഇന്‍ഡ്യയുടെ അവസ്ഥ ഇപ്പോള് നമുക്കറിയാം. എന്നാല് രാഷ്്ട്രബോധമുള്ള മതവിശ്വാസികള് ഇവിടെ ഉണ്ടാകണം. ശരിയായ മതബോധമുള്ള രാഷ്ട്രീയക്കാരും. ആനുകൂല്യങ്ങളുടെ പരസ്പര പ്രീണനമരുത്. ഭരണകര്‍ത്താക്കള്‍ക്കു ദിശാബോധം നല്കാന് ഒരോ മതത്തിനുമാകണം.\n6. സഹസഞ്ചാരത്തിന്റെ സന്യാസ സമൂഹ ബന്ധം\nസന്യാസത്തെക്കുറിച്ചും സന്യസ്തരെക്കുറിച്ചും പറയുന്നു (Perfectae Caritatis, no. 20): 'ഓരോ സന്യാസസമൂഹവും അവരുടെ പ്രത്യേകമായുള്ള ജോലി വിശ്വസ്തതയോടെ നിര്‍വ്വഹിക്കണം. സ്ഥലകാലങ്ങളനുസരിച്ച് ഈപ്രവര്‍ത്തനങ്ങളെ പുനസംവിധാനം ചെയ്യണ'മെന്നും പറയുന്നു. 80 സന്യാസിനീ സഭകളും, 30 സന്യാസീസന്യാസ സഭകളും ഈ അതിരൂപതയില് അവരുടെ വിവിധ സ്ഥാപനങ്ങളിലൂടെ ശുശ്രൂഷ ചെയ്യുന്നു. ഇവരെല്ലാം ഈ അതിരൂപതയുടെ വളര്‍ച്ചയില് നിര്‍ണായക പങ്കു വഹിച്ചു എന്നതു നമുക്കഭിമാനമാണ്. ഈ രൂപതയുടെ മനസ്സറിഞ്ഞു ഇതുവരെയും അവര് പ്രവര്‍ത്തിച്ചു. ഊഷ്മളമായ ബന്്ധം സൂക്ഷിക്കുന്നു. ഓരോ വര്‍ഷവും നവവൈദികരുടെ അജപാലന പരിശീലനത്തിനായി വിവിധ സന്യാസസഭകള് ആവശ്യപ്പെടുകയും അവര്‍ക്കു വിവിധ ഇടവകകള് നല്കുകയും ചെയ്യു ന്നു. SD, ASMI, MSJ, CSN, സാധുസേവന സഭ, പ്രേഷിതാരാം സഭ, സിസ്റ്റേഴ്‌സ് ഓഫ് ഗ്രെയ്‌സ് എന്നീ സന്യാസിനിസഭകള് ജന്മം കൊണ്ടത് ഈ അതിരൂപതയിലാണ്. സീറോ-മലബാര് സഭയിലെ ആദ്യത്തെ മിണ്ടാമഠവും, സെക്യുലര് ഇന്‍സ്റ്റിറ്റ്യൂട്ടും, അടുത്ത കാലത്ത് ഇവിടെ ജന്മം കൊണ്ടു. സി. എസ്.ടി. സന്യാസസമൂഹത്തിന്റെയും, വിന്‍സെന്‍ഷ്യന് സന്യാസസമൂഹത്തിന്റെയും ജന്മം ഇവിടെയാണ്. സന്യാസത്തോടും, സന്യസ്തരോടുമുള്ള വത്തിക്കാന് കൗണ്‍സിലിന്റെ തുറവി അതിരൂപതയും സന്യസ്തരും തമ്മിലുള്ള ബന്ധത്തില് വ്യക്തമാണ്. ഈ അടുത്തകാലത്ത് ഈ ബന്ധത്തില് എവിടെയെങ്കിലും വിഘ്‌നം സംഭവിച്ചിട്ടുണ്ടെങ്കില് അവയൊന്നും പരിഹരിക്കാവുന്നതിനപ്പുറവുമല്ല.\n7. മനുഷ്യര്‍ക്ക് അഭയമാകുന്ന മിഷന് പ്രവര്‍ത്തനം\nലോകത്തിന്റെ നാനാഭാഗങ്ങളിലേക്കു ഈ അതിരൂപതയുടെ മക്കള് മിഷനറിമാരായി പോയിട്ടുണ്ട്. പ്രമാണ രേഖ പറയുന്നു, (Ad Gentes, no. 5): 'ദരിദ്രരോടു സുവിശേഷം പ്രസംഗിക്കാന് അയക്കപ്പെട്ട ക്രിസ്തുവിന്റെ അതേ പ്രേഷിതദൗത്യം നിര്‍വ്വഹിച്ചുകൊണ്ടു ക്രിസ്തുവിന്റെ അതേ പാതയില് സഭയും സഞ്ചരിക്കണം.' അതിരൂപതയുടെ പ്രേഷിതപ്രവര്‍ത്തനത്തിന്റെ പ്രകടമായ ഫലമാണ് ഡല്‍ഹി ഫരിദാബാദ് രൂപത. നീണ്ട വര്‍ഷങ്ങള് ഈ അതിരൂപതയിലെ വൈദികര് ഡല്‍ഹിയിലും ഹരിയാനയിലും, ഉത്തര്‍പ്രദേശിലും ചെയ്ത മിഷനറിപ്രവര്‍ത്തനത്തിന്റെ അഭിമാനമാണ് ഫരിദാബാദ് രൂപത. സീറോ-മലബാര് സഭയ്ക്കു ഒരു രൂപതയുണ്ടായി എന്നതല്ല, അഭിമാനം. മറിച്ചു അവിടുത്തെ ജനങ്ങള്‍ക്കു സുവിശേഷത്തിന്റെ വെളിച്ചം പകരാന് സാധിച്ചു എന്നതാണ്. സഹായ മെത്രാന്മാരായിരുന്ന അഭിവന്ദ്യ എടയന്ത്രത്ത്, പുത്തന്‍വീട്ടില് മെത്രാന്മാര് ഇന്നു നിര്‍വ്വഹിക്കുന്ന മിഷന്‍പ്രവര്‍ത്തനങ്ങള് ശ്ലാഘനീയമാണ്.\nമിഷന്‍പ്രവര്‍ത്തനം എന്നു പറയുന്നത് ലോകത്തിന്റെ വിവിധ ഭാഗങ്ങളില് സീറോ-മലബാര് രൂപതകള് സ്ഥാപിക്കുന്നതാണ് എന്നു നാം വിശ്വസിക്കുന്നില്ല. അതു ഒരു territorial expansion അല്ല. കാലത്തിനും ദേശത്തിനും അതീതമായി സുവിശേഷത്തിന്റെ വെളിച്ചം പകര്‍ന്നു നല്കലാണ്. സീറോ-മലബാര് സഭയുടെ ടെറിറ്ററി വര്‍ദ്ധിപ്പിക്കാനുള്ള വ്യഗ്രതയില് മിഷന് പ്രവര്‍ത്തനത്തിന്റെ യഥാര്‍ത്ഥ അരൂപി ചോര്‍ന്നു പോകുന്നുണ്ട് എന്നതു യാഥാര്‍ത്ഥ്യം.\n8. ഇരുപത്തൊന്നാം നൂറ്റാണ്ടിലെ ആഭിമുഖ്യം\nവളരെ പ്രത്യേകമായി Gaudium et Spes എന്ന പ്രമാണരേഖ സമകാലീനയുഗത്തില് സഭ എങ്ങനെ ലോകത്തോടു സംവദിക്കണമെന്നു പറയുന്നു. മനസ്സാക്ഷിയോടു വിശ്വസ്തരായി സത്യാന്വേഷണത്തില് മുഴുകാന് ആഹ്വാനം ചെയ്യുന്നു (നം. 16). അന്ധമായ തോന്നലുകള്‍ക്കോ ബാഹ്യമായ സമ്മര്‍ദ്ദങ്ങള്‍ക്കോ വശംവദരാകാതെ സ്വതന്ത്രമായ തെരഞ്ഞെടുപ്പനുസരിച്ച് പ്രവര്‍ത്തിക്കണം. ദൈവസ്‌നേഹം സഹോദരസ്‌നേഹത്തില് നിന്നു അടര്‍ത്തി മാറ്റാനാവാത്തതുകൊണ്ടു സാമൂഹ്യവ്യവസ്ഥിതിയുടെ പുരോഗതിക്കായി യത്‌നിക്കണം (നം. 26). സത്യത്തോടും ധര്‍മ്മത്തോടും അലക്ഷ്യമായ വീക്ഷണം പുലര്‍ത്തിക്കൊണ്ടാവരുത് ഇതു നിര്‍വ്വഹിക്കുന്നത് (നം. 28). ഒരു പുതു സമൂഹനിര്‍മ്മിതിക്കു കൗണ്‍സില് ആഹ്വാനം ചെയ്യുന്നു.\nഈ നിര്‍മ്മിതിയുടെ തുടക്കം കുറിക്കേണ്ടത് ഏറ്റവും ദരിദ്രരിലും അവഗണിക്കപ്പെട്ടവരിലുമാണെന്നു നാം വിശ്വസിക്കുന്നു. അതിരൂപതയുടെ വിവിധ ഭാഗങ്ങളില്, ഏറ്റവും അവഗണിക്കപ്പെട്ടവര്‍ക്കും, മാനസിക രോഗികള്‍ക്കും വേണ്ടിയുള്ള വിവിധ ശുശ്രൂഷകള് അല്മായരുടെ നേത്യത്വത്തില് നടക്കുന്നു എന്നതു ശ്രദ്ധേ യമായ കാര്യമാണ്. അവര്‍ക്കു വേണ്ട എല്ലാ ആവശ്യങ്ങളും അതാതു സ്ഥലങ്ങളിലെ വൈദികര് ചെയ്തു കൊടുക്കുന്നു. മദ്യത്തിനും മയക്കുമരുന്നിനും അടിമകളായ സ്ത്രീപുരുഷന്‍മാര്‍ക്കു വിദഗ്ദ്ധ ചികിത്സ നല്കുന്ന മുക്തി സദന് സാമൂഹ്യ പ്രതിബദ്ധതയുടെ നൂതന സംരംഭമാണ്. തീര്‍ത്തും ദരിദ്രകുടുംബങ്ങള്‍ക്കു അഭയമാകുന്ന പ്രവര്‍ത്തനങ്ങളാണ് വിന്‍സെന്റ് ഡി പോള്, സേവ്് എ ഫാമിലി പ്രോജക്ടുകള് ചെയ്തു കൊണ്ടിരിക്കുന്നത്. ക്യാറ്റിക്കിസം ഡിപ്പാര്‍ട്ടുമെന്റും, ഫാമിലി അപ്പോസ്തലേറ്റും, സഹൃദയ സാമൂഹ്യവിഭാഗവും, പില്‍ഗ്രിംസ് കമ്മ്യൂണിക്കേഷനും ഈ നവനിര്‍മ്മിതിയുടെ റിസോഴ്‌സുകളാണ്. ഈ നവ നിര്‍മ്മിതിയില് കേവലം പാരമ്പര്യമല്ല, ചരിത്രമാണു പാഠപുസ്തകമെന്നു നാം വിശ്വസിക്കുന്നു. അങ്ങനെയാണ് ഒരു ഗവേഷണ കേന്ദ്രമായി മാറാന് തക്കവിധം വളര്‍ന്ന ഒരു ആര്‍ക്കൈവ് കേരളസഭയില് എറണാകുളം അതിരൂപതയ്ക്കു മാത്രം സ്വന്തമായത്. അമൂല്യങ്ങളായ രേഖകളും പുരാവസ്തുക്കളുമാണ് നീണ്ട വര്‍ഷങ്ങളിലെ പരിശ്രമത്തിലൂടെ നാം സമാഹരിച്ചിരിക്കുന്നത്. പ്രകൃതിയെയും, പ്രകൃതിവിഭവങ്ങളെയും ചൂഷണം ചെയ്യരുതെന്നു ഫ്രാന്‍സിസ് പാപ്പയോടൊപ്പം ഈ അതിരൂപത ഉറക്കെ പറയുകയാണ്. കൊച്ചി നഗരവാസികള് കുടിക്കുന്ന പെരിയാറിലെ വെള്ളം മലിനപ്പെടുത്തുന്നതിനെതിരെയും, അനേകം പേരെ വഴിയാധാരമാക്കുന്ന ഗിഫ്റ്റ് സിറ്റിക്കെതിരെയും ഈ അതിരൂപത ഒന്നിച്ചു നിലകൊള്ളുന്നത് അതുകൊണ്ടാണ്.\nകേവല സമുദായസ്‌നേഹി എന്ന പ്രീ-വത്തിക്കാന് ആശയത്തെ തിരുത്തികൊണ്ടു സുവിശേഷത്തിന്റെ അരൂപിയില് ആധുനികലോകത്തോടു സംവദിക്കാന് സഭയെ പ്രാപ്തമാക്കുന്ന രീതിയില് ഈ അതിരൂപതയിലെ യുവജനപ്രസ്ഥാനങ്ങള് പ്രവര്‍ത്തിക്കുന്നത് ഈ നിര്‍മ്മിതിയുടെ ഭാഗമാണ്. ക്രിസ്തുസ്‌നേഹം കേവലസമുദായസ്‌നേഹമല്ല. അതു മാനവികതയുടെ തുറന്ന പുസ്തകമാണ്. ഈ നവനിര്‍മ്മിതി നീതിയുടെയും, സമാധാനത്തിന്റെയും, സന്തോഷത്തിന്റെയും ദൈവരാജ്യനിര്‍മ്മിതിയാണ്.\n9. വെല്ലുവിളിയും അവസരവും\nകേരളസഭയിലെന്നല്ല, ഭാരതസഭയില് ചലനങ്ങള് സൃഷ്ടിച്ച ഒന്നാണ്് അതിരൂപതയില് നടന്ന സാമ്പത്തിക അഴിമതി. അതിരൂപതാദ്ധ്യക്ഷനും ഫിനാന്‍സ് ഓഫീസറും ഉള്‍പ്പെട്ട ഈ അഴിമതിയോടു എന്തുകൊണ്ടാണ് കര്‍ശനനിലപാടു സ്വീകരിച്ചത് എന്ന ചോദ്യം പല കോണുകളില് നിന്നുമുണ്ടായി. ചില മെത്രാന്‍മാര് തന്നെ പറഞ്ഞു, ഇതൊക്കെ പല രൂപതകളിലും കോണ്‍ഗ്രിഗേഷനിലും നടക്കുന്നുണ്ട്. പിന്നെ എന്തുകൊണ്ടു എറണാകുളം? ഈ നിലപാടിനു കാരണം വത്തിക്കാന് കൗണ്‍സില് തുറന്നു വച്ച സുതാര്യതയുടെ വാതില്‍പടിയില് ചവിട്ടി നിന്നുകൊണ്ടു വത്തിക്കാന് ബ്യൂറോക്രസിയിലും, സാമ്പത്തികകാര്യങ്ങളിലും ഒന്നിനു പുറകേ ഒന്നായി ഫ്രാന്‍സിസ് പാപ്പ നടത്തിയ കര്‍ശനനടപടികളാണ്. വിധവയുടെ കൊച്ചുകാശാണ് ഈ പണമെന്നും, സഭയുടെ സമ്പത്തു പണമല്ല, സുവിശേഷമൂല്യമാണെന്നും, വ്യക്തിയല്ല, ക്രിസ്തുവിന്റെ മൗതികശരീരമായ സഭയാണ് പ്രധാനമെന്നും വിശ്വസിക്കുന്ന സംസ്‌കാരം ഈ അതിരൂപതയ്ക്കുള്ളതുകൊണ്ടാണ്. അതിനാല് അഴിമതിയുടെ ധ്രുവീകരണത്തില് അതിരൂപത വീഴാതെ സൂക്ഷിക്കുക എന്നതു വെല്ലുവിളിയാണ്. ഈ വെല്ലുവിളി ഒരു പ്രതിസന്ധിയല്ല, അവസരമാണ്. ക്രൈസ്തവികത കേവലം ഒരു മതമല്ലെന്നും അതു ലോകത്തിനു മുഴുവനുമുള്ള സനാതന ദര്‍ശനമാണെന്നും ഉറക്കെ പ്രഘോഷിക്കാനുള്ള അവസരം.\n10. ആഗോള സഭയ്ക്ക് ഒരു മാതൃക\nരണ്ടാം വത്തിക്കാന് കൗണ്‍സിലിന്റെ ദര്‍ശനങ്ങള് എങ്ങനെയാണ് ഒരു അതിരൂപതയില് നടപ്പിലാക്കിയത് എന്ന് ഒരുപക്ഷേ ആഗോളസഭതന്നെ പഠനവിഷയമാക്കേണ്ട ചരിത്രമാണ്. 1965 മുതല് 2021 വരെയുള്ള എറണാകുളം-അങ്കമാലി അതിരൂപതയുടെ ചരിത്രം. ഈ യാത്ര വെല്ലുവിളികള് നിറഞ്ഞതാണ്. നീതിയും, സത്യവും, ധാര്‍മ്മികതയും അനുസരിച്ചു ജീവിക്കാനാഗ്രഹിക്കുന്ന ഒരു സമൂഹത്തിനു പുതിയ വെല്ലുവിളികള് വന്നുകൊണ്ടിരിക്കും. ഇവയെല്ലാം നമുക്കു പുതിയ അവസരങ്ങളാണ്. വെല്ലുവിളികളെ അവസരങ്ങളാക്കി, 125 വര്‍ഷങ്ങള്‍ക്കു ശേഷം വീണ്ടും നാം യാത്ര തുടരുകയാണ്. ചാലക്കുടി മുതല് ചേര്‍ത്തലവരെയുള്ള ഒരു ഭൂമിക തുറന്നു കിടക്കുന്നു. ട്രാന്‍സ്ഫര്‍മേഷന്, റിഫോര്‍മേഷന്, റെവലൂഷന് എന്നീ മൂന്നു പ്രക്രിയകളിലൂടെ ആ യാത്ര തുടരാം.\nജോണ് ഇരുപത്തിമൂന്നാമന് പാപ്പയുടെ ഉദ്ഘാടന പ്രസംഗത്തിലെ വാക്കുകള് ചിരസ്മൃതിയാക്കാം: 'മനുഷ്യന്റെ വ്യക്തിപരവും കുടുംബപരവും സാമൂഹികവുമായ ജീവിതത്തിന്റെ എല്ലാ തുറകളെയും സ്വാധീനിക്കണമെങ്കില് അവശ്യം ചെയ്യേണ്ട ഒന്നുണ്ട്, സത്യത്തില് നിന്നു സഭ അല്പവും വ്യതിചലിക്കരുത്. ആധുനിക പരിസ്ഥിതികളിലേക്കും പുത്തന് സാഹചര്യങ്ങളിലേക്കും നവീനജീവിതരീതികളിലേക്കും സഭ ശ്രദ്ധ തിരിച്ചേ മതിയാകൂ.'